Aung's Investment: 2009\nPosted by Aung Myo Htet at 11/20/2009 10:45:00 AM3comments\nMZTရဲ့ Commentကနေ ရေးသင့်တယ်ထင်တာ ရေးလိုက်ပါတယ်။ တခါမှ Investingမလုပ်ဘူးတဲ့သူ၊ Stock Tradingမလုပ်ဘူးတဲ့သူတွေအတွက် သင့်တော်မယ်ထင်လို့ပါ။ အောက်မှာရေးထားတာတွေအတိုင်း တသွေမတိမ်းလိုက်လုပ်စရာမလိုပေမယ့် Beginnerတစ်ယောက်အတွက် Reasonable Stepတွေလို့ ထင်ပါတယ်။\n၁) Can you legally invest/trade\nအရင်Postတစ်ခုထဲမှာ ပြောဖူးသလို ကိုယ်Investလုပ်ချင်တဲ့ Marketမှာ Invest/Tradeလုပ်နိုင်တဲ့ Eligibilityရှိမရှိ သေချာသိဖို့လိုမယ်။ USမှာဆိုရင် SSN, Australiaမှာဆိုရင် TFNအစရှိသဖြင့် Minimum requirementလေးတွေရှိပါတယ်။ ဒါပေမယ့် သိပ်တော့မခက်ပါဘူး။ ကိုယ်က Brokerageတစ်ခုမှာ Account ဖွင့်ဖို့ကြိုးစားတာနဲ့ သူတို့ရဲ့ Formမှာ ဘာတွေရှိရမလည်း တွေ့ပါလိမ့်မယ်။\n၂) How much you can park it\nဘာမှမလုပ်ခင် သေချာတွက်ချက်ရမှာက ကိုယ့်မှာ Investingစလုပ်ဖို့ ငွေဘယ်လောက်ရှိမလည်း ဆိုတာပါ့။ စစချင်းလုပ်တဲ့သူတွေအတွက် Medium Term Investingလုပ်သင့်တယ်လို့ ထင်တယ်။ Short Termလုပ်ဖို့က Skillနဲ့ အတွေ့အကြုံလိုသလို၊ Long Termလုပ်တော့လည်း ငြိမ်လွန်းပြီး ဘာမှသိပ် Learnဖြစ်မှာ မဟုတ်ပါဘူး။ Medium Term အနေနဲ့ ၁လကနေ ၃လလောက်အထိ လုပ်သင့်ပါတယ်။ အချိန်တိုတခုအတွင်း မြတ်ရင် မြတ်သလို၊ ရှုံးရင် ရှုံးသလို Tradeကို Exitလုပ်တာ Beginnerအတွက် Practiceရပါတယ်။\nဘာကြောင့်Termကို ပြောနေရသလည်းဆိုတော့ ဒီLength of timeဟာ ကိုယ့်ပိုက်ဆံကို Marketထဲထည့်ထားရတဲ့ အချိန်မို့လို့ပါ။ ဒီတော့ ငွေAmountဟာ ကိုယ်ဘေးဖယ်ထားနိုင်မယ့် Amountဖြစ်မယ်ဆိုရင် ပိုကောင်းပါတယ်။ နေ့တဓူဝ ကိစ္စတွေအတွက် ပြန်ပြန်ယူသုံးနေရမယ့် Quotaထဲကဆိုရင် Tradeတစ်ခုကို မလိုအပ်ဘဲ စောစောExitလုပ်နေရပါလိမ့်မယ်။ Recommendလုပ်တာကတော့ အနည်းဆုံး ၅၀၀၀ကနေ ၁၀,၀၀၀လောက်အထိ စသင့်တယ်။ သိပ်နည်းလွန်းတော့လည်း ဘာမှကို မလူးလွန့်သာပါဘူး။\nBrokerရွေးချယ်တာဟာ Beginnerတွေအတွက် အရမ်းအရေးမကြီးပါဘူး။ ဘာလို့လည်းဆိုတော့ Tradeလုပ်မယ့် Frequencyနဲ့ Amountက နည်းသေးတော့ Brokerage Firmတစ်ခုနဲ့တစ်ခု ဒီလောက်ကြီး မသိသာပါဘူး။ အရေးကြီးတာက ကိုယ်ပေးရတဲ့ Brokerageနဲ့ တန်တဲ့Serviceပြန်ရရဲ့လား ဆိုတာပါပဲ။ အမေရိကား Marketတွေအတွက် သင့်တော်မယ့် Broker review linkကို တွေ့ထားတယ်။ http://online-stock-trading-review.toptenreviews.com/။ အဲဒီ့Pageမှာ ကိုယ့်အတွက် ဘယ်လိုFeatureတွေလိုမလည်း သေချာဖတ်ကြည့်ပါ။ Top 1-5ဟာ မမှားနိုင်ဘူးလို့ ကျွန်တော်ထင်ပါတယ်။ သူငယ်ချင်းတွေ၊ မိတ်ဆွေတွေထဲမှာ လက်ရှိTradeလုပ်နေတဲ့သူတွေရှိရင် အဲဒီထဲက တစ်ခုခု သူတို့များ သုံးနေမလား မေးကြည့်ပါ။ Googleမှာ Brokerတစ်ခုချင်းစီအတွက် Detail Reviewတွေ ဖတ်ကြည့်ပါ။\nBrokerအများစုရဲ့ ကောင်းတဲ့အချက်ကတော့ Account Openလုပ်ဖို့ ပိုက်ဆံပေးရလေ့မရှိပါဘူး။ တစ်ချို့ကတော့ Account Activateဖြစ်ဖို့ ငွေအနည်းဆုံး ဒီလောက်တော့ ထည့်ရမယ် ဘာညာလုပ်တတ်တယ်။ ဒီတော့ အရေးကြီးတာက ကိုယ့်Cashအတွက် သူတို့ဘက်က ဘာGuaranteeပေးနိုင်သလည်း ကြည့်ရပါမယ်။ သူတို့Bankruptဖြစ်ရင် ကိုယ့်ငွေအတွက် Insuranceရှိရဲ့လား စသဖြင့်ပေါ့။ တချို့ရက်တွေမှာ Open Tradeမရှိပဲ ငွေသားချည်းရှိရင် ကိုယ့်ငွေက အတိုးဘယ်လောက်ရမလည်း သိကိုသိသင့်တယ်။ ပြီးရင် ATM card, Debit card Accessရှိမရှိ၊ မရှိရင်လည်း wire transferလုပ်ရတာ ဘယ်လောက် Convenientဖြစ်မလည်း သိရမယ်။ Brokerနဲ့ ပတ်သက်ပြီး သိသင့်တာကတော့ Brokerလို့ ဘာလို့ခေါ်လည်းဆိုတော့ ကိုယ့်ကိုBrokeအောင်လုပ်နိုင်လို့ပါပဲး)\nအားလုံး Setupလုပ်ပြီးပြီဆိုတာနဲ့ အနည်းဆုံး Market Movementတွေကို စပြီးကြည့်လို့ရပါပြီ။ ဒါပေမယ့် တကယ့်ပိုက်ဆံနဲ့ တကယ်Investမလုပ်ခင် ကျွန်တော်အမြဲပြောနေတဲ့ 3Mကို သိရပါမယ်။ အပေါ်က ၁၂၃ကို စလုပ်နေပြီဆိုကတည်းက Mindsetကတော့ မဆိုးပါဘူး။ Methodအတွက်တော့ စာဖတ်ရမယ်၊ ပြီးရင် managementနဲ့ ပေါင်းပြီး တကယ့်အတွေ့အကြုံရှိအောင် လုပ်ယူရပါမယ်။ ကျွန်တော် ဒီBlogမှာ 3Mကို လှည့်ပြီး ရေးသွားမှာဖြစ်သလို ကိုယ့်ကိုယ်ကို တဖြည်းဖြည်း 3Mနဲ့ Practical experienceတိုးပွားလာဖို့ အချိန်နဲ့ ငွေရင်းနှီးပြီး လုပ်ယူရပါမယ်။ It's not an easy job but it's very doable. စစချင်းTradeမယ့် Stockကိုရွေးဖို့ ကိုယ်သိတာကို ရွေးပါ။ ကိုယ်အနည်းဆုံး တဝက်လောက် နားလည်မယ့် Businessကို Runနေတဲ့ Stockကိုရွေးပါ။ Tradeမလုပ်ခင် Fundamentalနဲ့ Technical ပိုင်းကို သေချာAnalysisလုပ်ပါ။ ပြီးရင် Entry price, stop-loss price, profit-taking price, units to be boughtအစရှိတာတွေကို Planလုပ်ပါ။ ဒီTopicအားလုံးလိုလိုကို ဒီBlogမှာ တီးခေါက်မိအောင် ရေးပြီးပါပြီ။ ဆက်လည်းရေးသွားမှာပါ။\nဒီလောက်ဆိုရင် ဘယ်လိုစရမလည်း နည်းနည်းတော့ တီးခေါက်မိပြီထင်ပါတယ်။ Advisorနဲ့တွေ့တာတော့ ကောင်းပါတယ်။ ဒါပေမယ့် Advisorအများစုဟာ Insuranceနဲ့ Mutual Fundတွေပဲ ထိုးရောင်းတတ်ပါတယ်။ ကိုယ်ကျိုးထက် Clientကျိုးကို ကြည့်တဲ့ Advisorကိုသိတယ်၊ Recommendလုပ်တဲ့သူရှိတယ်ဆိုရင်တော့ တွေ့ကိုတွေ့သင့်ပါတယ်။ ဒါပေမယ့် သူပြောသမျှကို နားထောင်ပြီး ထွက်လာရမယ့်အစား ကိုယ့်မှာ 3Mနည်းနည်းရှိရင် အနည်းဆုံး အပြန်အလှန်ဆွေးနွေးနိုင်မယ်၊ သူပြောနေတာဟာ ကိုယ့်အတွက်လား သူ့အတွက်လား ပိုပြီး ခွဲခြားလာနိုင်ပါလိမ့်မယ်။\nPosted by Aung Myo Htet at 11/18/2009 11:03:00 AM2comments\nLabels: 3M, broker, Management, methods, Mindset\nPart I မှာပြောခဲ့သလိုပဲ ဒီPostမှာ Single-candle Formationတွေပဲ ဆက်ကြည့်ရအောင်။ အောက်မှာ Formationတစ်ခုစီအကြောင်းကို ရှင်းပြထားပါတယ်။\nဂျပန်တွေဟာ နာမည်ပေးကတော့ တော်တော် တော်တယ်။ နာမည်လေးတွေဟာ မှတ်ရလွယ်သလို အဓိပ္ပာယ်လည်းရှိတယ်။ Shooting Star formationဟာ နာမည်နဲ့လိုက်အောင် Bearish reversal signalကို ပေးပါတယ်။ ကြယ်ကျွေပါတယ်ဆိုမှ ကောင်းပါတော့မလား။ Shooting Starဟာ တကယ်တမ်းတော့ Hanging Manရဲ့ ပြောင်းပြန်ပုံစံပါ။ Up Trendတစ်ခုမှာ Upper Shadowရဲ့ Lengthဟာ Real bodyထက် နှစ်ဆအနည်းဆုံးပိုရှည်ပြီး Real bodyဟာ Lowနားကို ကပ်နေရပါမယ်။ Crowd Psychologyဟာ ဘာဖြစ်နိုင်မလည်း? ဆက်မဖတ်ခင် နည်းနည်းကိုယ့်ဘာသာ စဉ်းစားကြည့်ပါ။ Exampleအောက်မှာ Psychologyကို ရှင်းပြထားပါတယ်။\nShooting Star formationကိုတွေ့တာနဲ့ လက်ရှိUp trendဟာ reverseဖြစ်နိုင်တယ်ဆိုတာ သတိထားရပါမယ်။ ဘာလို့လည်းဆိုတော့ Long Upper Shadowဟာ Bullတွေရဲ့ ဈေးကိုဆွဲတင်တဲ့ Attemptကို ပြပါတယ်။ ဒါပေမယ့် အဆုံးသတ်တော့ Bearတွေပဲ အနိုင်ရသွားပြီး Closeဟာ Highနဲ့မကပ်ပဲ Lowနဲ့သွားကပ်နေတာကို တွေ့ပါလိမ့်မယ်။ Upper Shadowရှည်လေ၊ Bullတွေဟာရဲ့ ကြိုးစားသမျှဟာ အချည်းအနှီးဖြစ်သွားလေဆိုတာ သဘောပေါက်ရပါမယ်။ Bullနဲ့Bearစစ်ပွဲမှာ Bullတွေအားပျော့လာပြီဆိုရင် ဘာကိုသတိထားရတော့မလည်း? Trend Reversal!!! Shooting Starရဲ့ Real bodyအရောင်ဟာ အရေးသိပ်မကြီးပေမယ့် အနက်ရောင်ဆိုရင် ပိုသတိထားရပါမယ်။\nBelt-holdဆိုတဲ့ နာမည်ဟာ Sumo Wrestling term "Yorikiri"ကနေဆင်းသက်လာပါတယ်။ ကိုယ်နဲ့ နပန်းသတ်နေတဲ့ Opponentရဲ့ ခါးပတ်ကို ဆုပ်ကိုင်ထားရင်းနဲ့ နပန်းစည်းဝိုင်းအပြင်ဘက်ကို ရောက်အောင်တွန်းထုတ်တယ်လို့ အဓိပ္ပာယ်ရပါတယ်။ Trading contextမှာတော့ Bullနဲ့Bearတို့ နပန်းသတ်တာ ဘယ်သူနိုင်တော့မလည်း အကဲဖြတ်တာပေါ့။ ထုံးစံအတိုင်း Down Trendနဲ့ Up Trendနှစ်ခုစလုံးအတွက် Belt-hold candleနှစ်မျိုးရှိတယ်။ Bullish Belt-holdနဲ့ Bearish Belt-holdလို့ မှတ်ထားနိုင်ပါတယ်။ Belt-hold candleတွေရဲ့ major characteristicကို ကြည့်ရအောင်။\nBullish Belt-hold candleဟာ down trendမှာ ပေါ်လာတတ်ပါတယ်။ Openဟာ Lowနဲ့ အတူတူပဲဖြစ်ပြီး Closeဟာ Highလောက်နီးပါး သွားပိတ်ပါမယ်။ Bearish Belt-hold candleဟာ up trendနဲ့ သက်ဆိုင်ပြီး Openဟာ Highနဲ့ အတူတူဖြစ်ရပါမယ်။ Closeဟာ Lowနဲ့ နီးပါးလောက် ပိတ်သင့်တယ်။ ဟာသနည်းနည်းမြောက်တဲ့ တခြားနာမည်တွေလည်း ရှိပါသေးတယ်။ Bullish Belt-holdကို White Opening Shaven Bottomလို့လည်း ခေါ်ပြီး၊ Bearish Belt-holdကိုတော့ Black Opening Shaven Headလို့လည်း ခေါ်ပါတယ်။\nBelt-hold candleတွေဟာ Real bodyရှည်လေ၊ More reliableဖြစ်လေဖြစ်ပါတယ်။ Up Trend/Down Trendတလျှောက်မှာ ခပ်ဆင်ဆင် Same color, long real body candleတွေ မရှိရင်လည်း ပိုပြီးReliableဖြစ်ပါတယ်။ Belt-hold candleတွေနဲ့ သက်ဆိုင်တဲ့ Crowd Psychologyကို စာဖတ်သူကိုယ်တိုင် စဉ်းစားကြည့်ဖို့ ချန်ထားလိုက်တယ်။\nRiskယူရဲတဲ့ Traderတွေကတော့ ဒီReversal Signတွေတွေ့တာနဲ့ လိုအပ်တဲ့ Actionကို လုပ်တတ်သလို နည်းနည်းConservativeဖြစ်တဲ့ Investorတွေအနေနဲ့တော့ next day candleကိုကြည့်ပြီး ပိုသေချာတဲ့ Signalရအောင်စောင့်လေ့ရှိပါတယ်။ ဒီလောက်ဆိုရင် Candlestickတွေရဲ့ Powerကို နည်းနည်းတော့ မြည်းစမ်းမိပြီလို့ ထင်ပါတယ်။ Candlestick chartတွေကို Bar chartတွေနဲ့ အမြဲတွဲပြီး သုံးသင့်ပါတယ်။ ဒီPostတွေမှာ Steve Nisonရဲ့ Candlestick Techniques Referenceတွေကို Referလုပ်ပါတယ်။\nHappy Candle Lighting!!!\nPosted by Aung Myo Htet at 11/16/2009 11:48:00 AM 8 comments\nPosted by Aung Myo Htet at 11/13/2009 08:12:00 PM 1 comments\nဒီPostကတော့ Passive Investorတွေထက် Active Traderတွေအတွက် ပိုသင့်တော်ပါတယ်။ ဒါပေမယ့် Passive Investorတွေလည်း သိသင့်တယ်။ သတင်းစာတွေထဲမှာ သာမန်Middle Class Investorတွေကို ဘယ်လိုခေါ်လည်း ဖတ်ဖူးသလားတော့ မသိဘူး။ Mom-and-dad-investorတွေလို့ ရေးလေ့ရှိပါတယ်။ Mom-and-dad-investorတွေဟာ အများအားဖြင့် သူများဆီကရတဲ့ Tipတွေ၊ သတင်းစာထဲက Finance Sectionက Recommendလုပ်တာတွေကိုဖတ်ပြီး ကောက်ဝယ်လေ့ရှိတယ်။ အဲ ဝယ်ပြီးရင်တော့ အများစုဟာ ဘဏ်ထဲက ငွေလိုပဲထင်ပြီး ပစ်ထားလေ့ရှိတယ်။ Buy-and-pray Modelလို့လည်း တချို့ခေါ်ကြတယ်။\nအဆိုးဆုံးကတော့ ဘယ်လောက်ဈေးကျရင်တော့ ငါတော့ရောင်းလိုက်မယ်ဆိုပြီး Stop-loss targetမရှိတတ်ကြပါဘူး။ ဒီတော့ မနှစ်ကလို Marketလည်းပျက်ရော၊ ပြန်တက်လာနိုးနိုးနဲ့ စောင့်ရင်းစောင့်ရင်းနဲ့ပဲ လုံးပါးပါးချင်ပါး၊ ဒါမှမဟုတ် မေ့ထားလိုက်ကြတယ်။ Mom-and-dad-investorတွေရဲ့ အဓိကအားနည်းချက်ကတော့ မြတ်တာပဲမြင်ချင်၊ ကြားချင်တယ်။ ရှုံးခဲ့ရင် ဘာလုပ်ရမလည်းဆိုတဲ့ Plan Bကို သိပ်မတွေးတာများတယ်။\nProfessionalတွေ ဝယ်တဲ့စနစ်နဲ့ Mom-and-dad-investorတွေဝယ်တာ အရမ်းကွာတယ်။ Proတွေဟာ မဝယ်ခင်ကတည်းက ဘယ်လောက်အရှုံးခံမလည်းဆိုတာ ဦးဆုံးစဉ်းစားပြီးမှ ကျန်တာဆက်လုပ်တယ်။ ဘယ်လောက်အရှုံးခံမလည်းဆိုတာ Mom-and-dad-investorတွေထဲမှာလည်း စဉ်းစားတဲ့သူတွေရှိပါတယ်။ ဒါပေမယ့် ယေဘုယျတွက်လေ့ရှိတာကတော့ ဘယ်လောက်% ရှုံးခဲ့ရင် ရောင်းမယ်ဆိုတာပါပဲ။ ဥပမာ ဝယ်ဈေးထက် ၅%၊ ၁၀% (သို့) ၁၅%ရှုံးခဲ့ရင်တော့ရောင်းမယ် အစရှိသဖြင့်ပေါ့လေ။\nProတွေက ဘာပါထည့်စဉ်းစားလည်းကြည့်ရအောင်။ Proတွေဟာ သူတို့ရဲ့ Investment/Trading capitalကိုပါ ထည့်စဉ်းစားတယ်။ သေချာStock tradingမလုပ်ဘူးရင် ဒီConceptဟာ နည်းနည်းစိမ်းနေပါလိမ့်မယ်။ တကယ်တမ်းတော့ တော်တော်လွယ်ပါတယ်။ Proတွေဟာ ကိုယ့်မှာရှိတဲ့ Total Capitalရဲ့ 2%ကနေ 3%အထိပဲ Tradeတစ်ခုစီအတွက် Riskယူတတ်ကြတယ်။ ဥပမာ - Traderတစ်ယောက်မှာ $100,000 capitalရှိတယ်ဆိုကြပါစို့။ ဒါဆိုရင် သူဟာ ၂၀၀၀ကနေ ၃၀၀၀အထိပဲ အရှုံးခံဖို့ ပြင်ဆင်ထားပါတယ်။ ဒါထက်ပိုပြီး Riskယူဖို့ လုံးဝPlanမရှိဘူး။\nMain Idea behind this conceptကတော့ Traderတစ်ယောက်အနေနဲ့ Rule No.1 ဟာ Profitရဖို့မဟုတ်ပါဘူး။ Capital Preservationဟာ ပိုအရေးကြီးပါတယ်။ ဒီတော့ ၂%ပဲ Riskရင် သူ့အတွက် နောက်ထပ်အကြိမ် ၄၉ခါ Tradeနိုင်ပါသေးတယ် - (၂% x ၅၀ကြိမ် = ၁၀၀%)။ ၃%ဆိုရင် ၃၂ခါကျန်နိုင်ပါတယ်။ ဒါကြောင့် Stock Priceပေါ်မှာ အရှုံးခံတဲ့ %ထက် Capitalပေါ်မှာ အရှုံးခံတဲ့ Amountက Survivalအတွက် ပိုအရေးကြီးတယ်။ Marketထဲကနေ Wash Outဖြစ်သွားတဲ့ Loserအများစုဟာ ဒီအကြောင်းကို ကြားတောင်မကြားဖူးတဲ့သူတွေ ဖြစ်ဖို့Chanceတော်တော်များမယ်။\nအောက်မှာ Stock Priceပေါ်မှာရော၊ Capitalပေါ်မှာပါ Riskယူမယ့် %ပေါ်မူတည်ပြီး ကိုယ်ဘယ်လောက် ဝယ်သင့်သလည်းဆိုတဲ့ Spreasheetလေးပြထားပါတယ်။ Capitalကို ၁၀၀၀၀လို့ Assumeလုပ်ထားပါတယ်။\nStock Price $ 30 30 30 30 30\nacceptable loss as % of price 5% 10% 15% 20% 25%\nacceptable $ loss over price 1.534.567.5\nCapital $ 10000 10000 10000 10000 10000\nacceptable loss as % of capital 3% 3% 3% 3% 3%\nacceptable $ loss over capital 300 300 300 300 300\nPosition Size / Units / Volume 200.00 100.00 66.67 50.00 40.00\nPosition $ 6000 3000 2000 1500 1200\nဒီဥပမာကနေ ဘာကိုConclusionဆွဲလို့ရလည်းဆိုတော့ Capitalပေါ်မှာ Riskယူတဲ့Amountဟာ Fixedမို့လို့ Stock ပေါ်မှာ Riskများများယူတိုင်း ဝယ်သင့်တဲ့ Unitတွေ လျော့လျော့သွားတာတွေ့ပါလိမ့်မယ်။ နောက်တစ်မျိုးတွေးနိုင်တာကတော့ ကိုယ်က Stop-lossကို စောစောဖြတ်ရင် အစမှာ များများဝယ်နိုင်တာကို တွေ့ပါလိမ့်မယ်။\nStop-loss သတ်မှတ်ပြီး လိုက်နာတာဟာ Professionalနဲ့ Mom-and-dad-investorတွေကြားက အဓိက ကွာဟချက်ပါပဲ။ Stop-lossကိုသတ်မှတ်တဲ့အခါ ကိုယ့်မှာရှိတဲ့ပိုက်ဆံ၊ Stock priceနဲ့ Capitalပေါ်မှာ Riskယူမယ့် %ပေါ်မူတည်ပြီး Position sizeကွဲပြားသွားတာကို နားလည်ရမယ်။ Stop-lossမရှိရင် Helmetမပါပဲ ဆိုင်ကယ်စီးသလို လဲပြုခဲ့ရင် ပိုပြီးနာဖို့ သေချာပါတယ်။ ဒါကြောင့် Tradingမလုပ်ခင် ကိုယ့်ရဲ့ Stop-lossနဲ့ Position sizeကို သေချာDefineလုပ်ဖို့ ကြိုးစားပါလို့ တိုက်တွန်းချင်ပါတယ်။\nPS : ဒီ့ထက် ပိုအဆင့်မြင့်တဲ့ Stop-lossလုပ်နည်းတွေကို နောက်ပိုင်းမှာ ရေးသွားပါမယ်။\nPosted by Aung Myo Htet at 11/09/2009 04:26:00 PM 1 comments\nLabels: stop, stop-loss, Trading Plan\nPosted by Aung Myo Htet at 11/04/2009 01:18:00 PM4comments\n3Mထဲက Methodနဲ့ ပတ်သက်တာတွေ ဆက်တိုက်ရေးလာလို့ အခုAnother Mဘက်ကို နည်းနည်းပြောပါရစေ။ တကယ်တမ်းတော့ ဒီMအကြောင်း ပြောကိုမပြောရသေးပါဘူး။ Mindsetအကြောင်းအစချီပြီးသွားပြီ၊ Methodအကြောင်းလည်း Basicအချို့တော့ ပြောပြီးသွားပြီ။ 3Mကို လှည့်ရေးသွားမယ်လို့ အရင်ကပြောခဲ့တဲ့အတိုင်း အခုဒီPostမှာ Management အကြောင်းပြောပါမယ်။\nManagementဆိုတဲ့ စာလုံးက တစ်လုံးတည်းနဲ့ တော်တော်ကျယ်ပြန့်ပါတယ်။ Trader/Investorတစ်ယောက်နဲ့ ပတ်သက်တဲ့ Managementတွေကတော့\n၁) Trade Management\n၂) Portfolio Management\n၃) Tax Management\n၄) Wealth Management အစရှိသဖြင့် အများကြီးရှိပါတယ်။ အခြားManagementတွေရှိပါသေးတယ်။ ဟုံသွားမှာစိုးလို့ အခုတော့ ဒီလောက်သိရင် လုံလောက်ပါတယ်။\nTrade Managementကနေစရအောင်။ Tradeတစ်ခုကို ဘာများManagementလုပ်ဖို့လိုသလည်းလို့ ထင်ချင်ထင်မယ်။ ဝယ်ပြီး ပြန်ရောင်းတာများပေါ့။ သာမန်လူတွေဟာ အများအားဖြင့် သူများဝယ်ရင်လိုက်ဝယ်ပြီး၊ သူများရောင်းရင် လိုက်ရောင်းတယ်။ ဘယ်လောက်မှာ ဝယ်ပြီး၊ ဘယ်လောက်မှာရောင်းမယ်၊ ဘယ်လောက်ဖိုးဝယ်မယ်၊ ဘယ်လောက်ကြာအောင် ကိုင်ထားမယ်၊ ဘယ်လောက်အထိအရှုံးခံမယ် အစရှိတဲ့ Trading Planတော့ မရှိသလောက်ကို မလုပ်ကြဘူး။ မရှိတာထက် မသိတာလည်း ပါပါတယ်။ Trading Planတစ်ခုမှာ ပါကိုပါရမယ့် Main Fieldတွေကတော့\n၁) Entry Price - ဘယ်လောက်ဈေးနဲ့ ဝယ်မလည်း\n၂) Profit-taking price - ဘယ်လောက်မြတ်ရင် ရောင်းမလည်းဟာ ဒီဈေးကို သတ်မှတ်မယ်\n၃) Stop-loss price - ဘယ်လောက်ရှုံးရင် ရောင်းမလည်းဟာ ဒီဈေးကို သတ်မှတ်မယ်\n၄) If Entry price is not achievable with initial bids, how far you would go chasing it? - Entry Priceမရခဲ့ရင် ဘယ်ဈေးအထိလိုက်ပေးဝယ်မလည်း\n၅) ဘယ်နှစ်ပတ် (သို့) ဘယ်နှစ်လ ကိုင်ထားမှာလည်း\nအစရှိသဖြင့် ကိုယ့်ကိုယ်ကို မညာတမ်းမေးပြီး၊ Stock Quoteနဲ့တကွ Record လုပ်ထားဖို့လိုပါတယ်။ ပိုအရေးကြီးတာက ကိုယ့်ရဲ့ Trading Planကို ကိုယ် Followလုပ်ဖို့လိုပါတယ်။ Self-discipline မရှိရင် Traderမဖြစ်နိုင်ပါဘူး။\nPortfolio Managementဟာ ကိုယ့်ရဲ့ Risk Toleranceနဲ့ အများကြီးပတ်သက်ပါတယ်။ ကိုယ်က Short term price fluctuationကို ဘယ်လောက်သည်းခံနိုင်သလဲ (Your stop-loss price)၊ ဘယ်လို Investment Typeတွေကို ကိုယ်က စိတ်ဝင်စားသလည်း ပေါ်မူတည်ပါတယ်။ ဘယ်လိုSectorတွေကိုကိုယ်က ရင်းနှီးမြှပ်နှံချင်တာလည်းလည်း သိဖို့လိုတယ်။ ဥပမာ - Conservativeနည်းနည်းဖြစ်တဲ့ Investorတစ်ယောက်ရဲ့ Portofolioတစ်ခုဟာ အောက်မှာပြထားတာမျိုး ဖြစ်နိုင်တယ်။\nကိုယ့်က Riskများများယူရဲတဲ့သူဆိုရင် Propertyက လျော့သွားပြီး Stockတွေချည်းများများကိုင်တဲ့ Portfolioလည်း ဖြစ်နိုင်ပါတယ်။ Asset typeတစ်မျိုးချင်းစီကမှ တခါထပ်ပြီး Sectorအလိုက် ထပ်ခွဲနိုင်ပါတယ်။ အောက်မှာ Sectorအမျိုးမျိုးခွဲပြီး Investလုပ်ထားတဲ့ Stock Portfolioတစ်ခုကို ပြထားပါတယ်။\nGeneral Rule of Thumbကတော့ Asset Typeများလေ၊ Sectorများလေ၊ ကောင်းလေပဲဖြစ်ပါတယ်။ တချို့ကတော့ Diversified Portfolioလို့ ခေါ်လေ့ရှိကြတယ်။ ကျွန်တော့်အမြင်ကတော့ အများကြီးရှိစရာမလိုပါဘူး။ ဒါပေမယ့် တစ်ခုထဲ မည်းပြီးပိုက်ဆံတွေကို ရင်းနှီးမြှုပ်နှံထားတာလည်း မကောင်းပါဘူး။ Asset Type သုံးမျိုးလောက်နဲ့ Stockအတွက် Sector သုံးမျိုးလောက်ဖြန့်ပြီး Investလုပ်ထားရင် Riskကိုလည်း Balanceလုပ်ထားရာရောက်မယ်၊ ကိုယ်လည်း Manageလုပ်ရသက်သာမယ်။\nTax Managementကတော့ လူအများစု အမြဲလျစ်လျူရှုထားတတ်တဲ့ areaပါ။ နှစ်ကုန်လို့ tax ရှင်းတော့ မြတ်နေရင်လည်း ပေးသင့်တာထက် ပိုပေးမိမယ်၊ ရှုံးရင်လည်း ရသင့်သလောက် tax offset/refundမရတာမျိုးတွေ ဖြစ်တတ်တယ်။ best ruleကတော့ investမလုပ်ခင်မှာ ဘယ်နာမည်နဲ့ဝယ်မလည်း ကြိုတင်ဆုံးဖြတ်ရပါမယ်။ tax effectiveအဖြစ်ဆုံး နာမည်ကို ရွေးသင့်တယ်။ ဥပမာ - ကိုယ့်နာမည်လား၊ ကိုယ့်သားသမီးနာမည်လား၊ ကိုယ့်မိန်းမ/ယောင်္ကျားရဲ့နာမည်လား၊ ကုမ္ပဏီနာမည်လား၊ Trust fundရဲ့ နာမည်လား အစရှိသဖြင့်ပေါ့။ အကောင်းဆုံးက နာမည်ရှိတဲ့ Accountantနဲ့ တွေ့ ပြီး most tax effectiveဖြစ်မယ့် Structureကို ရွေးရပါမယ်။ tax lawတွေကို Accountantသိသလောက်ရဲ့ သုံးပုံတစ်ပုံလောက်သိရင် အကောင်းဆုံးပဲ။\nWealth Mangementနဲ့ပတ်သက်တာကတော့ အခုပြောရင် နည်းနည်းစောနေလိမ့်မယ်။ ဥပမာတွေကတော့ ကိုယ့် Wealthကို ကာကွယ်ဖို့ ဘာInsuranceရှိသလည်း? ကိုယ့်ရဲ့ Investment Teamက ဘယ်သူတွေလည်း (Mortgage Broker, Accountant, Lawyer, Stock broker, Financial Adviser အစရှိသဖြင့်) သိရပါမယ်။ ကိုယ့်ရဲ့ Cashflowကို ကိုယ်ဘယ်လောက် Controlလုပ်နိုင်သလည်းကလည်း Wealth managementထဲမှာ ပါနိုင်ပါတယ်။\nအချုပ်ပြောရရင် အပေါ်မှာ ပြောခဲ့တာမှန်သမျှဟာ 3M - Managementရဲ့ Introductionတွေပဲ ရှိပါသေးတယ်။ အသေးစိပ်တွေကို အလှည့်ကျရင် ပြောသွားပါ့မယ်။ သေချာဖတ်ကြည့်ရင် ကျွန်တော်ပြောသွားတဲ့ထဲမှာ Preparationဟာ ထက်ဝက်မက လွှမ်းမိုးနေတာတွေ့ပါလိမ့်မယ်။ ဒါကြောင့် ကပိုကရို၊ စည်းကမ်းသိပ်မရှိပဲနေလေ့ရှိရင်၊ Plannigလုပ်လေ့မရှိရင် Investorကောင်း မဖြစ်နိုင်ပါဘူး။ ဒီPostဖတ်ပြီး လောလောဆယ်တော့ Stockတစ်ခုမဝယ်ခင် Trading Planလေး ချရေးကြည့်မယ်ဆိုရင် ကျွန်တော်ရေးရကျိုး နပ်ပါပြီ။\nPosted by Aung Myo Htet at 11/02/2009 03:45:00 PM2comments\nLabels: 3M, Management, Trading Plan\nPosted by Aung Myo Htet at 10/23/2009 04:41:00 PM7comments\nPosted by Aung Myo Htet at 10/20/2009 12:18:00 PM4comments


People ousted the Regime ( Evil Empire of Mubarak)ပြည်မြန်မာမှာလဲ | Myanmar Gazette News Media Forum Network\nHome » 2010/2012/2015 Election » People ousted the Regime ( Evil Empire of Mubarak)ပြည်မြန်မာမှာလဲ\nPeople ousted the Regime ( Evil Empire of Mubarak)ပြည်မြန်မာမှာလဲ\nPosted by timothy on Feb 12, 2011 in 2010/2012/2015 Election, Aung San/Aung San Suu Kyi, Events/Fundraise, Myanma News, News, Politics, Issues |3comments\ntimothy wynn has written 28 post in this Website..\nအီဂျစ်မှာဖြစ်ခဲ့တဲ့ ဖြစ်ရပ်တွေနဲ့ လက်ရှိ မြန်မာနိုင်ငံ၇ဲ့ အခြေအနေတွေ ရဲ့ကွာခြားချက်တွေကို ကအားမနာတမ်းပြောရ၇ရင် ကွာခြားတဲ့အချက်အတော်များများရှိပါတယ်။ မောင်မိုးညိုလေ့လာမိသလောက် ပြောကြည့်ရအောင်…\n(၁) အီဂျစ်မှာ (၁၈) ရက်ထဲနဲ့ နှစ်(၃၀) နီးပါး အာဏာရှင်ဖြစ်ခဲ့တဲ့ မူဘာရက်ပြုတ်ကျခဲ့ပေမဲ့၊ မြန်မာနိုင်ငံမှာတော့ (၁၉၈၈) က ရက် (၁၈၀) ကျော်ကြာတဲ့ လူထုအုံကြွမှုဖြစ်ခဲ့ပေမဲ့၊ အာဏာရှင်စနစ်ပျက်သုဉ်းမသွားတဲ့ အပြင်၊ အရင်အာဏာရှင်ဗိုလ်နေ၀င်းက အဖေခေါ်ရလောက်အောင် သူထက်အဆများစွာဆိုးတဲ့ စစ်အာဏာရှင်စနစ်ပေါ်ပေါက်လာပါတယ်။\n(၂) မီဒီယာတွေမှာသေသေချာချာကြည့်ရင် Tihrar ရင်ပြင်မှာစုရုံးခဲ့တဲ့ အီဂျစ်ပြည်သူကအလွန်ဆုံးရှိ တသိန်းပေါ့။ မြန်မာနိုင်ငံအလံပြဘုရားလမ်းစစ်ရုံချုပ်မှာ စုဝေးခဲ့တဲ့အင်အားက သာယာဝတီ၊ပဲခူး၊ရေနံချောင်းက ခြေကျင်လမ်းလျှောက်ချီတက်ခဲ့ကြသူအာလုံးဟာ (သန်း) ဂဏ်းမရှိတောင်သိန်းများစွာရှိခဲ့ပါတယ်။\n(၃) အီဂျစ်မှာမြို့အနှံ့မဖြစ်ခဲ့ပေမဲ့ မြန်မာနိုင်ငံမှာတောရောမြို့ပါမကျန် တောင်တန်းဒေသတွေအနှံ့အုံကြွဆန္ဒပြမှုတွေဖြစ်ခဲ့ပါတယ်။\n(၄) မူဘာရက်က လူထုကိုသေနတ်နဲ့ပြစ်ဘို့အမိန့်မပေးခဲ့ပါဘူး။ မြန်မာနိုင်ငံမှာတော့ ပါတီညီလာခံမှာကို၊ ဗိုလ်နေ၀င်းက သေနတ်ဆိုတာ…တဲ့တဲ့ပြစ်ရတာလို့ တရားဝင်မိန့်ခဲ့တဲ့အပြင်၊ နယ်တွေသာမက၊ ရန်ကုန်မှာပါလက်နက်အင်အားသုံးတဲ့သာဓကတွေ၊ ဖုံးဖိလို့မရအောင်အတော်များများရှိခဲ့ပါတယ်။\n(၄) အီဂျစ်မှာစစ်တပ်က လူထုကြားထဲဝင်ခဲ့ပါတယ်။ ကာကွယ်ရေးဝန်ကြီး/စစ်ဦးစီးချုပ်ကိုယ်တိုင် ဆန္ဒပြတဲ့လူအုပ်ကြားကိုယ်တိုင်ဆင်းပြီးဖြောင့်ဖျတဲ့အလုပ်လုပ်ခဲ့ပါတယ်။ ဗိုလ်ချုပ်မှူးကြီးကလူထုထဲဆင်းဘို့နေနေသာသာ၊ သူ့အစိုးရအဖွဲ့ကလူတောင်သူ့အနားကပ်ခွင့်မရှိပါဘူး။\n(၅) အီဂျစ်မှာဖြစ်သမျှကိစ္စ ကမ္ဘာကို (internet တွေပိတ်ပင်ထားတဲ့ကြားက) မိနစ်ပိုင်းအတွင်းပျံ့သွားစေပါတယ်။ (၈၈) မြန်မာနိုင်ငံအရေးကိစ္စ ကမ္ဘာကဒီနေ့အထိမသိတဲ့ဆိုးရွားရက်စက်မှုတွေ၊ ဒီနေ့အထိရှိပါတယ်။\n(၆) ရွေးကောက်ပွဲ၊ ဆန္ဒခံယူပွဲစသည်တို့မှာ “ကြိုတင်မဲ”လို့ခေါ်တဲ့ ကြိမ်းသေအနိုင်ရရေးဗျူဟာ။ ကမ္ဘာမှာ မြန်မာကစပြီးအောင်မြင်စွာသုံးခဲ့တာပါ။ လွှတ်တော်မှာ မျက်စိမှိတ်ပြီးမဲထဲ့တောင်၊ အတိုက်အခံတွေဘက်က ကြိမ်းသေပေါက်ရှုံးကိန်းအဖြေထွက်ပြီးသားပါ။\n(၇) အီ၈ျစ်မှာ အစိုးရနဲ့အဓိကရုံးတွေက မြို့လယ်ခေါင်လူထုကြားထဲမှာအခြေစိုက်တည်နေကြပါတယ်။ မြန်မာနိုင်ငံမှာ လူထုအရောက်မပေါက်ဘ ယ်နည်းနဲ့မှမရှိနိုင်တဲ့ remote နေရာမှာစနစ်တကျအတည်တကအစီစဉ်ျဆွဲပြီးအစိုးရရုံးကြီးအားလုံးအခြေစိုက်ထားပါတယ်။ လူထုအုံကြွမှုကနေပြည်တော်ကိုပေါက်ရောက်ဖို့ကအတော်လေး (အတော်လေး) ကိုခက်ပါတယ်။\n(၈) ဒီမိုကရေစီအထွတ်အထိပ်ရောက်ချိန်ဒီလိုအချိန်မှာတောင်လွှတ်တော်အမတ်တွေက ဘယ်နေ့ဘာအစီအစဉ်ရှိလို့၊ ဘာတွေလုပ်မယ်ဆိုတာသိခွင့်မရှိပါဘူး။ ဒုသမ္မတအဖြစ်ခန့်အပ်ခံရတဲ့၊ အတွင်းရေးမှူး(၁) ဖြစ်တဲ့သီဟသူရတင်အောင်မြင့်ဦးကိုယ်တိုင်တောင်၊ အဲ့ဒီမနက်မှသူဘယ်သူလဲဆိုတာအဖြေထွက်ပါတယ်။\n(၉) အီဂျစ်နိုင်ငံက ဖွဲ့စည်းပုံအခြေခံဥပဒေက စစ်တပ်ကိုနိုင်ငံအာဏာကြိုက်တဲ့အချိန်ကြိုက်သလို သုံးခွင့် ဆိုတာကိုပေးမထားပါဘူး။ သမ္မတက စနစ်တကျလွဲပေးပြီးမှ တာဝန်ယူပါတယ်။ ရွေးကောက်ပွဲနဲ့အစိုးရသစ်ပေါ်အောင်လုပ်ပေး၇ပါဦးမယ် (ဒါပေမဲ့စောင့်ကြည့်ကြသေးတာပေါ့) ကျွန်တော်တို့မြန်မာနိုင်ခံရဲ့ နောက်ဆုံးပေါ်အခြေခံဥပဒေ ကတော့ စစ်တပ်ကို အချိန်မရွေး အာာဏာကိုထိမ်းသိမ်းရယူခွင့်ဆိုတဲ့အခွင့်ထူးကြီးကို အလျံပယ်ပေးထားပါတယ်။ (ယုံချင်ယုံမယုံချင်နေ၊ ဒါကိုလူထု ၉၂ % ကထောက်ခံတယ်ဆိုဘဲ)\n(၁၀) စစ်အုပ်ချုပ်ရေးကာလအတွင်းလုပ်သမျှကိစ္စ (ဆည်တွေဆောက်တာကအစ၊ လက်နက်မဲ့ပြည်သူတွေ ကိုလက်နက်ကြီးအင်အားသုံးပြီး ပစ်ခတ်ခွင့်ပေးတာအားလုံးကို) လွှတ်တော်က ချီးကြူးထောပနာပြုဘို့ အစီအစဉ်ရှိပါတယ်။\n(၁၁) ဖွဲံစည်းပုံအခြေခံဥပဒေ ထဲမှာမပါတဲ့ အချုတ်အခြာအာဏာကို ဦးဆောင်မှုပေးဘို့ (ဥသျှောင် အဖွဲ့မဟုတ်တောင်) ဗိုလ်ချုပ်မှူးကြီးက ၀င်နေရာယူထားအုံးမယ်ဆိုဘဲ။\n(၁၂) အီဂျစ်သမ္မတက လူထုအုံကြွမှုဖြစ်တကတည်းက ထွက်ဘို့ပါဘဲ။ ဒါပေမဲ့သူစည်းစိမ်ဘီလီယံများ အပြောင်အလဲကိစ္စ သုတ်ိသီးသုတ်ပြာလုပ်ရလို့၊ (၁၈) ရက်ကြာခဲ့ပါတယ်။ ဗိုလ်သန်းရွှေကတော့ လူသိနဲပြီး၊ ငွေကြေးထိမ်းသိမ်းမှုမှာ black marks နာမည်ကြီးခဲ့တဲ့ ဘဏ်များမှာကိုယ်ပိုစီးစိမ်များအတည်တကျနေရာချပြီးမို့၊ သိပ်အဆင်ပြေတဲ့ကိစ္စပါ။\n(၁၃) မူဘာရက်က ကမ္ဘာထိပ်တန်းခေါင်းဆောင်တွေ နဲ့ နေ့စဉ်ရက်ဆက်နာရီမလပ် တိုက်ရိုက်အဆက်အသွယ် ဖုံးစကားပြောတာတွေရှိပါတယ်။ ကျွန်တော်တို့ ဗိုလ်ချုပ်ကြီးတွေကတော့၊ ခေါ်မဲ့ပြောမဲ့သူလဲမရှိ၊ နိုင်ငံတကာမပြောနဲ့ အာဆီယံထဲတောင်မျက်နှာပြမရနိုင်တဲ့သိက္ခာတွေ နဲ့ပြည့်နေပါတယ်။ (မတော်တဆ) နိုင်ငံကြီးကခေါင်းဆောင်တွေကဖုံးခေါ်ရင်တောင်။ ပြန်မပြောတတ်လို့ ဖုံးကို ဖုံးခွက်ပေါ် hang-up ပြန်လုပ်ရမဲ့အခြေရှိကြောင်းပါ……….\nအီဂျစ်မှာ လူထုအားသက်သက်နဲ့ အပြောင်းအလဲတန်းမဖြစ်တာ ကျေးဇူးတင်ရမယ်။ နို့မို့ရင် ဒေါ်စုနဲ့အန်အယ်ဒီကို လက်ညှိုးထိုး ချီးခြောက်ရေဝိုင်းနှုးလိုက်ကြမယ့်ဖြစ်ခြင်း၊ ဘယ်ပြောကောင်းမလဲ။ ရွာထဲမှာအဲသည်လို….\nကျွန်တော်တို့ဆီမှာက ကံ-ကံ၏အကျိုးကို ယုံကြည်သူတွေများတယ်လေ\nအဲဒီတော့ စစ်အာဏာရှင်တွေ သက်ဆိုးရှည်နေတာပေါ့…\n“ကိုယ်ပြုသည့်ကံ ပဲ့တင်သံ… ကိုယ့်ထံပြန်လိမ့်မည်”ဆိုပြီး ကံကိုယုံပြီး ခေါင်းငုံနေသူတွေများတယ်လေ\nတပ်မတော်ထဲမှာ အဆင့်အနိမ့်အမြင့် အနည်းငယ် ကွာဟမှုအပေါ်မှာ ဖိနိပ်မှုတွေကတော့ မဆန်းဘူးလေ…\nDSA မှာ တနှစ်နောက်ကျတဲ့သူကိုပဲ ကျောင်းသားချင်း ဖိနပ်တိုက်ခိုင်းတဲ့ အနိုင်ကျင့်ဘိုကျတဲ့စနစ်ကို မွေးပေးလာခဲ့တာပဲ\nဒါကြောင့်လဲ ဗိုလ်မှူးကြီးတွေဖြစ်နေပေမယ့် စစ်အာဏာရှင်ကြီးတွေရဲ့ ဖိနပ်သာမက သူတို့ရဲ့ ဇနီးတွေ၊ သားသမီးတွေရဲ့ ဖိနပ်ပါ မရှက်မကြောက် ကိုင်တွယ်ပေးနေရတာပေါ့….\n“ဖိလွန်းရင်ကြွ” ဆိုတဲ့ မြန်မာစကားပုံလေးလည်း ရှိတယ်မို့လား… ဒီအတိုင်းဆက်သွားရင်တော့………\nမူဘာရက်နောက်ကို လိုက်ရမယ့်သူ ဘယ်သူဖြစ်မလဲဆိုတာကတော့…….\nကံကိုယုံပြီး ကျွန်တော်တို့ ကြည့်နေကြရအောင်ဗျာ……..


in Health and beauty, Lifestyle, Lotaya\nကမ္ဘာတစ်ဝှမ်းမှာ ပျံ့နှံ့နေတဲ့ ကူးစက်မှုတွေကို ကာကွယ်နိုင်တဲ့အရာတွေထဲက တစ်ခုဖြစ်တဲ့ သန့်ရှင်းရေးလုပ်ဖို့ကို လူတော်တော်များများက ငြီးငွေ့ကြပါတယ်။ ခုချိန်မှာတော့ တံခါးလက်ကိုင်တွေကို စနစ်တကျပိုးသတ်ဆေးတွေဖြန်းနေကြတော့မှာပါ။ ဒါပေမယ့် သင်သတိမထားမိတဲ့ သန့်ရှင်းလုပ်ရမယ့်နေရာတွေရှိနေပါသေးတယ်။\n၇ ။ TV Remote\nRemote controls တွေဟာ တကယ့်စူပါညစ်ပတ်တဲ့ ပစ္စည်းတွေပါ။ သင့်အနေနဲ့ ၎င်းတို့ကို ဘယ်တော့မှ မသုံးချင်တော့ဘူးဆိုရင် ဘတ်တီးရီးယားတွေ၊ ရောဂါပိုးတွေက ကြီးထွားနေမှာပါ။ ဒါ့ကြောင့် သင့်ရဲ့ Remote Control ကို တစ်ပတ်လျှင်အနည်းဆုံးတစ်ကြိမ်တော့ သန့်ရှင်းရေးလုပ်သင့်ပါတယ်။\n၆ ။ ရေခဲခွဲစက်\nသင့်ရဲ့ ရေခဲသေတ္တာကို မှန်မှန်သန့်ရှင်းရေးလုပ်မယ်လို့ မျှော်လင့်ပါတယ်။ မဟုတ်ရင်တော့ ASAP စတင်သင့်ပါတယ်။ လူတွေက သူတို့ရဲ့ ရေခဲသေတ္တာကို သန့်ရှင်းရေးလုပ်ကြပေမယ့် ရေခဲခွဲစက်ကိုတော့ မေ့တတ်ကြပါတယ်။ ရေတွေရှိနေတယ်ဆိုပေမယ့် ပိုမွှားတွေဟာ ကြီးထွားနိုင်ပါတယ်။ container အတွင်းပိုင်းမှာ မှိုတွေရှိလာနိုင်ပါတယ်။ ဒါ့ကြောင့် အထူးသန့်ရှင်းတဲ့ရေ ဒါမှမဟုတ် လူအများစုသုံးကြတဲ့ ရှာလကာရည်နဲ့ သန့်ရှင်းပါ။\n၅ ။ ယောဂကျင့်တဲ့ ဖျာ\nသင့်အိမ်မှာ လေ့ကျင့်ခန်းဖို့ ယောဂဖျာတစ်ချပ်တော့ ရှိကောင်းရှိပါလိမ့်မယ်။ ဒါဆိုရင် အဲ့ဒါကိုရော မကြာခဏ သန့်ရှင်းရေးလုပ်ပါသလား? သင့်လေ့ကျင့်တဲ့အခါတိုင်း သင့်ခန္ဓာကိုယ်က ချွေးတွေဟာ ဖျာမှာပဲ ကပ်နေပါလိမ့်မယ်။ ဒါ့အပြင် အဲ့ဒီ့နေရာမှာ ဖုန်တွေရှိနေနိုင်တာကြောင့် ပိုးမွှားတွေလည်း ဖြစ်လာနိုင်ပါတယ်။ တကယ်စဉ်းစားကြည့်လိုက်တဲ့အခါ တော်တော်ဆိုးဆိုးညစ်ပတ်မှုမျိုးပါ။ ဒါ့ကြောင့် ယောဂဖျာကို အသုံးပြုပြီးတိုင်း သန့်ရှင်းပါ။\n၄ ။ Hairbrushes နဲ့ ခေါင်းဖြီးများ\nအနည်းဆုံးတစ်ပတ်မှာ တစ်ခါတော့ ကျွန်မတို့ခေါင်းလျှော်ကြပါတယ်။ ဒါပေမယ့် သင့်ရဲ့ Hairbrushs (သို့) ခေါင်းဖြီးကိုရော ဘယ်အချိန်မှာ နောက်ဆုံးသန့်ရှင်းခဲ့ပါသလဲ? သင့်ရဲ့ ဆံပင်နဲ့ ပတ်သက်တဲ့ ထုတ်ကုန်အားလုံးနှင့် ဆံပင်အဆီတွေဟာလည်း သင့်ရဲ့ ခေါင်းဖြီးတွေပေါ်မှာ ကျန်ရှိနေခဲ့တာပါ။ ၎င်းတို့က Gunky တွေဖြစ်လာခဲ့တာပါ။ အနည်းဆုံးတစ်လကို တစ်ကြိမ်လောက်တော့ Hairbrushes နှင့် ခေါင်းဖြီးတွေကို ဆေးကြောသန့်စင်ပေးပါ။ ပုံမှန်ခေါင်းဖြီးတဲ့အချိန်မှာလည်း ခေါင်းဖြီးမှာကျန်နေခဲ့တဲ့ ဆံပင်တွေကို ဖယ်ရှားပါ။\n၃ ။ Coffee Maker\nCoffee Maker ကို ပုံမှန်အားဖြင့် ညစ်ပတ်နေရာလို့ သိပ်မထင်ရပါဘူး၊ နောက်ဆုံးမှာ ပွက်ပွက်ဆူနေတဲ့ရေကို အသုံးပြုပြီးနောက်ဆုံးမှာ ကော်ဖီကို ရရှိခဲ့တာကြောင့်ဖြစ်ပါတယ်။ သို့ပေမယ့် သူတို့ရဲ့ အတွင်းပိုင်းမှာတော့ တော်တော်လေးညစ်ပတ်ကြပါတယ်။ ကော်ဖီစက်ကုမ္ပဏီတွေဟာ သင့်ရဲ့ coffee maker ကို အကြိမ်ကြိမ်သန့်ရှင်းဖို့နှင့် အတွင်းပိုင်းကို သန့်ရှင်းရေးလုပ်ဖို့ စပရှယ်သန့်ရှင်းသောအရည်ကိုသာ အသုံးပြုဖို့ အကြံပြုထားပါတယ်။\n၎င်းဟာ ၎င်းကိုယ်တိုင်ပဲ သန့်ရှင်းနိုင်တဲ့ကိရိယာတစ်ခုလို့ ထင်ရပေမယ့် တကယ်တော့ ထင်မြင်ချက်သက်သက်ပါပဲ။ အချိန်ကြာလာတာနဲ့အမျှ အဝတ်လျှော်စက်တွေမှာ မှိုတွေဟာ ကြီးထွားလာကြပါတယ်။ ၎င်းက သင်နဲ့ ရင်းနှီးတဲ့ထူးဆန်းတဲ့အနံ့တွေတောင်ထွက်လာနိုင်ပါတယ်။ သင့်ရဲ့ အဝတ်လျှော်စက်ကို အပူချိန်အမြင့်ဆုံးမှာထားပြီး ဆေးကြောသန့်ရှင်းနိုင်ပါတယ်။ ဆပ်ပြာမှုန့်အစား ရှလကာရည်ကို သုံးပါ။\nကျွန်မတို့ဟာ တစ်နေ့ကို မီးခလုတ်ကို ဘယ်နှစ်ကြိမ်ဖွင့်ပြီး ဘယ်လောက်ပိတ်တယ်ဆိုတာ စဉ်းစားနိုင်ကြမှာတောင်မဟုတ်ပါဘူး။ ကျွန်မတို့ရဲ့ လက်တွေကတစ်ဆင့် ပိုးမွှားတွေဟာ မကြာခဏဆိုသလို ပျံ့နှံ့စေပါတဘ်။ ဒါ့ကြောင့် အိမ်တံခါးနှင့် ရေချိုးခန်းမီးခလုတ်တွေနဲ့ တစ်အိမ်လုံးက မီးခလုတ်တွေကို ကောင်းကောင်းမွန်မွန်သန့်ရှင်းပေးပါ။


(စစ်တကောင်းတောင်တန်းဒေသနေ မရူစား ( မြို ) များနှင့် မရောထွေးပါနှင့်)\n၇၇,၅၂၇- ၈၃,၀၀၀ (၂၀၀၄)\nမြန်မာနိုင်ငံ (ချင်းပြည်နယ်၊ ရခိုင်ပြည်နယ်)\nမြိုဘာသာစကား (ဒေသိယစကား: Arang (Ahraing Khami, Areung, Aroeng),Xengna (Hrengna, Xata, Vakung (Wakun, Wakung))\nနတ်ကိုးကွယ်ယုံကြည်မှု၊ ဗုဒ္ဓဘာသာ ၊ ခရစ်ယာန်ဘာသာ\nတိဗက် - မြန်မာ အစု လူမျိုးများအနက် မြိုလူမျိုး တို့သည် ချင်းပြည်နယ်တောင်ပိုင်း နှင့် ရခိုင်ပြည်နယ် တွင် ပြန့်ကြဲ့ နေထိုင်သည်။ ရခိုင်ရာဇဝင်များ၏ ဖော်ပြချက်များတွင် မြိုလူမျိုးတို့သည် ရခိုင်ပြည်နယ် သို့ ရှေးဦးစွာ ဝင်ရောက်လာသော လူမျိုးများ ဖြစ် သည်ဟုဆိုသည်။  မိမိ ကိုယ်ကို မြို စကားအားဖြင့် ခမိ ဟုခေါ်ဝေါ်ကြသည်၊ ‘လူ’ ဟု အနက် ရ သည်။ မြိုလူမျိုးများသည် ကိုယ်ပိုင် ဘာသာ စကား၊ ယဉ်ကျေးမူ ရှိသည်။ မြို လူမျိုးသည် မျိုးနွယ်ကွဲ များပြားသော လူမျိုးဖြစ်သည်။ မြို အမျိုးကွဲပေါင်း (၁၀၀) ကျော်ရှိသည်။\nမြိုလူမျိုးတို့သည် တချိန်က ရခိုင်ပြည်တွင် မင်းဧကရာဇ်များအဖြစ် နန်းတက်၍ "မြို" မင်းဆက် နှစ်ဆက်ကိုပင် တည်ထောင်ခဲ့ဘူးလေသည်။ ထိုသို့ မြိုမင်းဆက် နန်းတက်ခဲ့သည်မှာ သက္ကရာဇ် ၁၃၁ ခုနှစ်မှ ၁၅၆ ခုနှစ်အထိ ၂၅ နှစ်ခန့် ကြာခဲ့လေသည်။\nဤသို့ မြို့မင်းဆက် နှစ်ဆက် ထူထောင်ခဲ့ဘူးသော မြိုလူမျိုးတို့မှာ ယခုအခါ မထင်မရှားသော လူမျိုးအနေဖြင့် တည်ရှိကာ၊ အခြား မြန်မာနိုင်ငံ တိုင်းရင်းဘွားတို့ကပင် မြိုလူမျိုးတို့အကြောင်းကို မသိရှိကြပေ။ မြိုလူမျိုးတို့သည် မြို တို့အခေါ် တွီပင်(တိဗက်) ဒေသမှ ဆင်းသက်လာကြသော မျိုးနွယ်စုဖြစ်သည် ဟု မြို လူမျိုးတို့၏ ရိုးရာသီချင်း၊ ဝတ္ထု၊ ပုံပြင်များအရ သိရပေသည်။ ထိုနေရာမှ တောင်ဖက်သို့တရွေ့ရွေ့ ရွှေ့ပြောင်းလာကြကြောင်း ဆိုသည်။ ထို့နောက် ရုန်ခိုတွင်နှစ် သုံးဆယ်ခန့်နေထိုင်ကြကြောင်း၊ ထိုမှတဆင့် မတူပီနယ် စဖွယ် (Cha Phawi) တောင် သို့ရောက်ရှိလာကာ ထိုနေရာတွင် နှစ်ပေါင်း ( ၃၀၀ ) ခန့်နေထိုင်ကြကြောင်း ထို့နောက် ပလက်ဝနယ် ခန်လုံးမွယ် ( Khang Lyhn Mawi) သို့ ပြောင်းရွှေ့ကြ ကြောင်း ခန်လုံးမွယ်မှ ရခိုင်ပြည်နယ်သို့ စုန်ဆင်း သွားကြကြောင်း ခူမီး (ခမီး) သမိုင်းက အခိုင်မာ ဆိုထားသည်။ မြိုလူမျိုးတို့၏ ပါးစပ်ရာဇဝင်တွင် ရှေးက ၀ါရဓမ္မတူ၏သား ခေါစာပတိသည် နောက် လိုက်ဗိုလ်ပါတစ်သောင်းနှင့် အားသံပြည်မှ တဆင့် ကစ္ဆပနဒီမြစ်ညှာတစ်ခုသော နေရာတွင် ခြံစည်းရိုး ( ၇ ) ထပ်ကာရံကာ နေထိုင်ခဲ့ကြောင်း၊ တိဗက်ဒေသမှ အာသံ မဏိပူရ ၊ ယနေ့ချင်းပြည်နယ်၊ မာတူပီ၊ ပလက်ဝ ဒေသမှ ရှေးခေတ် ရက္ခပူရတိုင်း ဓညဝတီ သို့ ဘီစီ ၃၃၂၅ မတိုင်မှီ ရောက်ရှိခဲ့ကြောင်း၊ ဆင်းသက်လာကြစဉ် တွင် "ရွီစာ" ဦးဆောင်သော ရှေ့သွား အုပ်စုနှင့် "မရူစား" ဦးဆောင်သော နောက်လိုက် အုပ်စု တို့ ကွဲ လွဲ ကြရသည်ဟု ဆိုသည်။ ကစ္ဆပနဒီမြစ်ဝှမ်းဒေသသို့ ရခိုင်လူမျိုးများ မြောက်ဘက်မှဝင်ရောက်လာရာ မြိုတို့သည် အဆိုပါဒေသတွင်ရှိနှင့်နေပြီးဖြစ်ကြောင်း ပထမဓညဝတီကိုတည်ထောင်ကာ ရခိုင်မင်းဆက်ကို တည် ထောင်ခဲ့သော သူရဲကောင်း မင်းမာရယုသည် "မြို"အကြီးအကဲတစ်ဦး၏သမီး မပိန်နှင့် လက်ထပ်ထိမ်းမြားခဲ့ကြောင်း၊ ထို့နောက် "မြို"လူမျိုးတို့နှင့် ပူးပေါင်းကာ ထိုစဉ်က ကစ္ဆပနဒီ မြစ်ဝှမ်းတစ်ဝိုက် မင်းမှုဆိုးသွမ်းနေကြသော ဘီလူးများကို တိုက်ခိုက်အောင်မြင်ခဲ့ကြောင်း ရခိုင် သမိုင်းများက ဆိုပါသည်။\nထိုအကြောင်းကို အဒူမင်းညို၏ ရခိုင်မင်းသမီးဧချင်းအပိုဒ် ( ၆ ) တွင် 'မာရယုလျှင်၊ ဘဖြူမြိုထီး၊ သင်းကြီးအောင်လာ၊ သည်းချာဒေဝီ၊ သမီးဘီနှင့် ယှဉ်မှီတကွ' ဟူ၍ စပ်ဆိုထားပါသည်။ ရခိုင်မဟာမုနိ ဘုရားသမိုင်းစာအုပ်တွင် 'မာရယုသည် စွမ်းရည်သတ္တိနှင့် ပြည့်စုံသည် ဖြစ်၍ မြိုလူမျိုး ခေါင်းဆောင်ရအောင်လာ၏ သမီးနှင့်လက်ထပ်သည်' ဟုဖော်ပြထားပါသည်။ ဒေါက်တာ ပင်မလာဂါတ်မင် ၏ Burma’s Lost Kingdoms စာအုပ်တွင် ဤသို့ဖော်ပြထားသည် “ရခိုင်ပြည်တွင် မည်သူတို့ အစောဆုံးအခြေချနေထိုင်ခဲ့ကြလဲ့ ဆိုသည် ကို တပ်အပ်မပြောနိုင်ပါ။ ဖြစ်နိုင်ခြေ အများဆုံးမှာ ဝေးလံခေါင်ဖျား ဒေသများတွင် ယခုအထိရှိနေဆဲဖြစ်သည့် ချင်း ၊ မြို နှင့် သက်စသည့် မျိုးနွယ်စုများ ဖြစ်ပါလိမ့်မည် ဟုဖော်ပြထားသည်။” ( We cannot be sure who the earliest inhabitants of Arakan were. Most probably they included some minorities group still surviving in the remoter arears: the Chin, the Mro and the Sak )\nတိုင်းရင်းသားရိုးရာယဉ်ကျေးမှုချင်းလူမျိုးများစာအုပ်တွင် မြို (အဝ) တို့မှာ ခူမီး (ခမီး) တို့နှင့်အတူဆင်း သက်လာပြီး ခန်းလုံတောင်တွင် ခူမီး(ခမီး) အုပ်စုများနှင့် ခွဲကာ မီးချောင်း၊ ရန်ချောင်း၊ သရီချောင်းအတိုင်းစုန်ဆင်းလေသည်။ မီးချောင်း၊ သမိန်ချောင်းများတဝိုက်နှင့် တောင်ပေါ်တွင်နေထိုင်သူများကို တောင်မြို များဟုခေါ်ကာ မီးချောင်းနှင့် သမိန်ချောင်းဝ တွင်နေထိုင်သူများကို အဝမြိုဟုလည်းကောင်းခေါ်သည်။ မြို မျိုးနွယ်များသည် မီးချောင်းကို အခြေခံကာ ခူမီးတို့၏ ဖိအားကြောင့် တောင်ဖက်သို့ ရွှေ့ပြောင်း ရခြင်းဖြစ်ဟန်တူပေသည်။ ထိုရွှေ့ပြောင်းခြင်းသည် ရှစ်ရာစုခန့်ဖြစ်နိုင်ကြောင်းယူဆရပါသည်။ မျိုးနွယ်စုများ၏ နှုတ်ရာဇဝင်များအရ တောင်ဖက်သို့ ရောက်ရှိလာပြီးမှ မြောက်ဖက်သို့ပြန်ဆန်တက်ရကြောင်း တွေ့ရပါသည်။ ထို့ကြောင့် တောင်ဖက်ဖျားဆုံး မင်းပြားနယ်သို့တိုင်ရောက်ရှိပြီး ထိုအရပ်တွင် မြိုတောင်အမည်ရှိ တောင်တွင် အရိုးအိုး များထားရှိကြောင်းတွေ့ရသည်။\nရှေးဦးမြိုလူမျိုးများသည် ဂူထဲတွင် အနေကြာလာပြီးနောက် လူဦးရေ တဖြည်းဖြည်းတိုးပွားလာကြရာမှ ဂူထဲအနေမဆံ့သည့်အခါ လည်းကောင်း၊ အနာ၊ ရောဂါဘယများပြားခြင်းကြောင့်လည်းကောင်း၊ အချင်းချင်းပြဿနာရှိလာကြခြင်းကြောင့်လည်းကောင်း၊ အကြီးအကဲတို့ရဲ့ ခွင့်ပြုချက်အရ သဘာဝကျောက်ဂူခေါင်းထဲမှ အပြင်ထွက်ကြပြီး ခြံစည်းရိုးခုနှစ်ထပ်ဖြင့် ကာရံလျက် နေထိုင်ကြသည်။ ယင်းသို့ ခြံစည်းရိုးခုနှစ်ထပ်ဖြင့် ကျားရဲတိရစ္ဆာန်တို့၏ ဘေးရန်မှ ကာကွယ်နေထိုင်ခြင်းကို မြို ခေါ် ခမိ ဘာသာစကားဖြင့် မရူဆရီကာ အဲဒတ် ဟု ခေါ်ဆိုကြသည်။ နောင်တွင် မရူမှ မရို၊ မြို ဖြစ်လာသည်။ ရှေးပညာရှိများက မြို ခေါ် ခမိ ဘာသာစကား၊ ခြံစည်းရိုး အခေါ်အဝေါ် မြို ကို အခြေပြုပြီး ခြံစည်းရိုးအတွင်းနေထိုင်လူ(လူမျိုး) မြိုလူမျိုးဟု သမိုင်းမှတ်တမ်းများ တင်ခဲ့ကြပါသည်။ ယင်းမှတစ်ဖန် ခေါ်မှုန့် ကို အစွဲပြုပြီး မြို ခေါ် ခမိ ဘာသာစကားဖြင့် အချင်းချင်းခေါ်ဝေါ် ရည်ညွှန်းပြောဆိုလေ့ ရှိကြပြီး ခမီ(လူသား)ကိုလည်း အမည်နာမပညတ်ပြီး ခေါ်ကြသည်။\nမြိုလူမျိုးတို့သည် ချင်းပြည်နယ်တောင်ပိုင်း နှင့် ရခိုင်ပြည်နယ် တောတောင်ထူထပ်သော အရပ်ဒေသ၊ မြစ်ချောင်းအင်းအိုင် အနီးရာသီဥတု အေးမြသောဒေသများတွင် ပြန့်ကြဲ့ နေထိုင်သည်။ မြိုလူမျိုးများ ကို ချင်းပြည်နယ် မီးချောင်း နှင့် သမိန်ချောင်းတွင်လည်းကောင်း၊ ရခိုင်ပြည်နယ် မြို့ဟောင်း (မြောက်ဦး) မြို့နယ် အကြီးတော်မတိုက်နယ် နှင့် ရမ်းချောင်း တိုက်နယ်၊ ကျောက်တော်မြို့နယ်ရှိ သရီချောင်း ၊ ပီချောင်း၊ ယိုးချောင်း နှင့် တောမိရွာတွင်လည်းကောင်း၊ ပုဏ္ဏားကျွန်း မြို့နယ်ရှိ၊ စမ်းမတီးချောင်း ၊ တောဖျားချောင်း၊ ကြိမ်ချောင်းနှင့် မောင်မချောင်း တွင်လည်းကောင်း၊ ဘူးသီးတောင်မြို့နယ် စိုင်းဒင်းဒေသ နှင့် ပေါက်တောမြို့နယ်တို့တွင် ပြန့်ကြဲ့ နေထိုင်သည်။\nမြိုလူမျိုးတို့သည် သမိုင်းလာရာဒေသများတွင် ယနေ့တိုင် ရပ်ရွာတည် ၍ နေထိုင်ကြဆဲဖြစ်သည်။ အမတ်ဓမ္မဇေယျသည် မြောက်ဖက်သို့ ဆုတ်ခွာရာတွင် ချင်းပြည်နယ် ပလက်ဝအောက်ပိုင်း မီးချောင်းဂူဝအထက်တွင်ခိုလှုံသည်ဟုဆိုသည်။ ထိုအရပ်ကို ဥတ္တရာဇ်ဟုခေါ်သည်။ ထိုသူများကို မြုံလူမျိုးများဟု အမည်တွင်လာကြောင်း ရခိုင်မှတ်တမ်းများတွင် ဖော်ပြထားလေသည်။ စန္ဒာဒေဝီမိဘုရားသည် အမတ်တို့နှင့်တိုင်ပင်ပြီး၊ နတ်ရွာစံပြီးသော ဘုရင်မင်းကြီး၏ အလိုအတိုင်း လက်စွပ်တော်နှင့်တန်သောသူကို မင်း ပြုရန် ရှာဖွေရာ နောက်ဆုံးတွင် မီးချောင်း အဖျားတွင် အဆင်းအဝါခွန်အားနှင့် ပြည့်စုံသော မြို သင်းကြီး ညီနောင် သားအဖ သုံးယောက်တို့ကို ကွန်ပစ်၍တွေ့လျှင် ဝေသာလီပြည်သို့ ဆောင်ယူကာ အစ်ကိုကြီး အမြတူကို စန္ဒာဒေဝီမိဘုရား နှင့်လက်ဆက်စေလျှက် မင်းအဖြစ်တင်မြှောက်ကြသည်။ ညီတော် အမြကူကို အိမ်ရှေ့အရာပေးပြီး၊ သားပဲဖြူကို မြောက်ဦးရွာ ကို အပ်နှင်းလေသည်။ အေဒီ ၇၉၆ - ၇၇၆ ခုနှစ် ဖြစ်သည် ဟု ရခိုင် ပညာရှင်များက တွက်ချက်ကြပါသည်။ ရခိုင်မင်းသမီး ဧချင်း အပိုဒ် ၁၄ တွင် - \tဧေး ဧေး ဗိန့်စေရုန်၊ ပန်နှယ်ကုံဗိန့်၊ ပြည်လုံနှုန်မျှ၊ တိုင်မရ၍၊ ဆားဝမည်ထဲ၊ တောင်ရွာထဲဝယ်၊ အမြေဲနေပင်၊ မြိုတွင်ထင်ရှား၊ သင်းကြီးသားဟု၊ ရည်သွားလုံးရပ်၊ စေ့ကြပ်ကျစ်ကြော၊ ချောမောဆင်ယောင်၊ ညီနောင်သားဘ၊ သုံးယောက်ရလျဂ်၊ အစတည်တုံ၊ အမြထုံနှင့်၊ တူစုံသာအောင်၊ ထီးနန်းဆောင်း၍၊ နောင်းကကြိန်မူ၊ သာပေဖျူနှင့်၊ ရိပ်ဖြူဆောင်ချုပ်၊ ပြည်ရွာအုပ်လျှက်၊ တုံလှုပ်မစွန်၊ ခပ်ယိုစွန်တွင်၊ သျှန်ကိုသိန်ရှင်၊ဘိုးခင်ဘွားကြီး၊ တောင်ရိုးစီး၍ ၊ ဖျက်ဆီးလေခါ၊ တို့ရွာတကြိန်၊ မင်းမဲ့ဘိန်သည် စည်းစိမ်မထွန်း၊ ရှူးတဲ့လေ၊ ထိုမြိုသားအဖတို့ နေသောနေရာသည် ယနေ့ ချင်း ပြည်နယ် ပလက်ဝဒေသ မီးချောင်းမှ ဆားဝရွာကိုပင် ဆိုလိုခြင်း ဖြစ်သည်။\nအမြတူမင်းသည် မင်းပြုနန်းစံပြီးခြောက်နှစ်ရှိလတ်သော် စန္ဒာဒေဝီမိဖုရားသည် လင် မင်းကြီးအမြတူကိုထက် မတ်တော်ဖြစ်သော အိမ်ရှေ့မင်းအမြကူသည် အရောင်အဆင်း၊ အရည်အချင်း၊ ခွန်အား၊ လက်ရုံးနှင့်ပြည့်စုံခြင်းကြောင့် တပ်မက်ခြင်းဖြစ်၍ မှားယွင်းကျူးလွန်လေသည်။ လင် မင်းကြီးအမြတူကိုသတ်၍ မတ်တော်အမြကူ အိမ်ရှေ့မင်းသားနှင့် မင်းပြုနန်းစံမည်ကြံသည်ကို မင်းကြီးသိလေသည်။ ထိုအခါမိဖုရားနှင့် ငါ့ညီတို့သည် ငါ့အားအသက်ကိုကြံစည်နိုင်ကြောင်း ရိပ်မိသဖြင့် သူ့ကို ငါလျင်အောင်ကြံစည်မည်ဟု ပရိယာယ်ဖြင့်ရိုးရာပွဲတော် (ဆနိ) ပြုလုပ်ရန်ဟုဆိုကာ နွားနောက်နှင့်ကျွဲဖြူတို့ကိုယူလျက် မြိုတို့၏ရိုးရာအဝတ်အစားဖြစ်သော ကြိမ်နွယ်၊ ကြွေပေါက်၊ ဦးဖွဲ့စသည်တို့ကို ဝတ်ဆင်လျက် တောင့်၊ လေး၊ မြှား တို့ကိုကိုင်၍ ညီအားရှေ့မှ နွားကြိုး၊ကျွဲကြိုးကို ကိုင်ငင်စေပြီး ရှေ့ကသွားစေသည်။ မြိုမင်းကြီးအမြတူသည် တောင့်၊ လေး၊ မြှား၊ လွှား၊ တို့ကိုကိုင်လျှက် နောက်မှလိုက်လေ၍ အစဉ်အတိုင်းသွားကြလေသော် လဆုတ်ကာလဖြစ်သော ညဉ့်သန်းခေါင်ယံလွှဲ၊ မိုးသောက်လုခါနီးအချိန်တွင် ညီတော်ဖြစ်သော အိမ်ရှေ့မင်းကို အဆိပ်လူးသောမြှားဖြင့် ပစ်ခတ်သတ်ဖြတ်လေသည်။ ၄င်းကို မြိုလူမျိုးတို့သည် ရှေ့အစဉ်အလာ စကားအရ အမြတူမင်းကြီးသည် ညီတော်အမြကူအား သနား၊ ကြင်နာ၊ လွမ်းဆွေး၊ သတိ အမှတ်ရစွာဖြင့်လွမ်းစေတီတစ်ဆူတည်ထားလေသည်။\n၄င်းစေတီကို "နွားလိုက်စေတီ" ဟူ၍ ရှေးမြိုလူမျိုးတို့က ခေါ်ဆိုကြလေသည်။ ယခုအခါ "နားလိပ်စေတီတော်" ဟုခေါ်ဆိုကြသည်။ မြိုပဲဖြူမင်း နန်းစံနှစ် တဆယ့် ခုနှစ်အကြာတွင် ကိုးသောင်းသော ရှမ်းတို့သည် လေ့မြို့ မြစ်ဖျားမှ ဆင်းသက်လာပြီး စစ်မက်ပြုလေသည်။ ပဲဖြူမင်းသည် အားမတန်သောကြောင်း နောက်လိုက်များနှင့် တကွ ယိုးချောင်းဖျား သပိတ်တောင်တွင် မြို့တည်ကာ နေရာ များ မကြာမှီ ကွယ်လွန်လေသည်။ ထို သပိတ်တောင် ဆိုသည်မှာ ယခုအခါ ရွှေပန်းခိုင် (မြိုရွာ)ဖြစ်သည်။ ကျောက်တော်မြို့၏အနောက်တောင်ဘက် ( ၇၁၅ ) မိုင် ခန့်ရှိသည်ဟုဆိုသည်။\nဘာသာစကား နှင့် စာပေ\nမြို လူမျိုးတို့တွင် နေရာ ဒေသ နှင့် လိုက်၍ ဒေသိယ ဘာသာစကား အနည်းငယ် ကွဲပြားမှုရှိသည်။ ကိုယ်ခန္ဓာ အစိပ်အပိုင်’ကိုခေါ်ဆိုသောအခါ “အ” သို့မဟုပ် “လ”နှင့်စ၍ ခေါ်ဝေါ်လေ့ရှိသည်။ တစ်ဦးနှင့်တစ်ဦး ဆက်သွယ်ပြောဆိုသောစကား များအား ခြုံငုံကြည်သော် အောက်ပါ ဒေသိယ အုပ်စုများကိုတွေ့ရသည်။\nအထက်ပါ အကြောင်းအရာသည် ချင်းပြည်နယ်မှသည် ရခိုင်ပြည်နယ် ကုလားတန် မြစ်ဝှမ်းတလျှောက် ပြောဆို ဆက်ဆံကြသော မြိုလူမျိုးတို့၏ ဒေသိယ စကားပြော ဆိုသော အစုပင် ဖြစ်သည်။\nမျိုးနွယ်စု ကြားတွင် ဝါကုန်းစကား အပြော များဆုံး ဖြသည်။ ၁၉၁၁ ခုနှစ် ဗမာ့ သန်းခေါင်စာရင်း အစီရင်ခံစာ အပိုင်း ( ၁ ) နောက်ဆက်တွဲ့ စာမျက်နာ ၄၃၇ တွင် မြိုလူမျိုးတို့၏ ဘာသာစကားကို ဤသို့ဖော်ပြထားသည်။\n၁၉၁၁-ခုနှစ် မြို၊ ခမီး စကားများအား နှိုင်းယှဉ်ပြခြင်း\nမြို လူမျိုးတို့၏ ဘာသာစကားနှင့် ရိုးရာဓလေ့တို့သည် တောင်ပိုင်း ချင်း များနှင့် ပိုမို တူညီမှုများသည်။ မြိုလူမျိုးတို့သည် ဘာသာစကားတွင် ခူမီး( ခမီး ) များနှင့် ၇၈% ရာခိုင်နှုန်းတူပြီး မရူစား ( မြို) နှင့် ၃၉% ရာခိုင်နှုန်း တူသည်။ ထို့ကြောင်း Captain G.C. Rigby ၏ History Of Operation in Northern Arakan and the Yawdwin Chin Hills (1896-97) စာအုပ်တွင် ဤသိုဖော်ပြထားသည်။ Mro much resemble the Kwaymis. The dialect spoken by them is different, but allied to that of the kwaymis .\nမြိုလူမျိုးတို့သည် ခူမီး များနှင့်များစွာ တူညီမှုရှိ၏။ ဘာသာစကားတွင်ကွဲသည်။ သို့သော်လည်း အပြန်အလှန် ဆက်စပ်မှု ရှိသည်၊ ( မြို တို့သည် များနွယ်ကွဲများစွာ ရှိနေသေးသည်ကိုနားလည်စေရန်သာ ဖြစ်သည်။ ) စာပေတွင်ဝါကုန်းစကားကို အဓိက ထားသုံးသည်။ မြို တို့တွင် ကိုယ်ပိုင်စာပေ ရှိသည်။ ၎င်းစာပေကို ၁၉၉၇ - ခုနှစ် တွင် ဆရာ ဦးကျော်သာအောင် (ကေဖ) က ဂျာမန် စာပေပညာရှင် Dr. Kenneth Greggerson ၏အကူညီရယူကာ ရောမအက္ခရာဖြင့် တီထွင်သည်။ ၎င်းတို့ ဂျာမန် ဆရာ မ ဟေလဂါ ၏ မြို လူမျိုးတို့ အပေါ် ထား ရှိသည် မေတ္တာသည်သည် အဓိက အချက်ပင် ဖြစ်သည်။ သူမသည် မြို စာ ဖြစ်မြောက်ရေးအား အဓိက ကူညီပေးသူ ဖြစ်သည်။။\nမြိုလူမျိုးတို့အသုံးပြုသည် မြိုစာပေ အက္ခရာ\nရှေးကမြိုလူမျိုးတို့သည် မိရိုးဖလာ နတ်ကိုးကွယ်ကြသည်။ နောက်ပိုင်းတွင် အများစုမှာ ဗုဒ္ဓဘာသာကို ကိုးကွယ်ကြသည်။ ခရစ်ယာန် ဘာသာ ကိုးကွယ်သူများလည်း ရှိသည်။ ဗုဒ္ဓဘာသာကိုးကွယ်သူများသည်လည်း မိမိတို့ ရိုးရာနတ်ကိုလည်း ပူဇော်ကြသည်။ ရိုးရာ နတ်များ မှာ အိမ်စောင့်နတ်၊ ယာစောင့်နတ် များ ဖြစ်သည် ။ နတ်ကိုးကွယ်မှု ဆိုရာ ၌ ထူးခြားချက်တစ်ခုတွင် မြို လူမျိုးတို့သည် “KNIQKHOEQMAQ” ကနိခွတ်မာ ဟူသော ရိုးရာနတ် ဘုရားအဖြစ် အထူးယုံကြည်ဟန်ရှိသည်။ “ကနိခွတ်မာ” ဟူသော ဝေါဟာရသည် မြိုတို့ ရိုးရာယဉ်ကျေးမှုအားဖြင့် စကားလုံး နှစ်လုံး အား ပေါင်းစပ်ထားသော အရာ ဖြစ်သည်။ မြို ဘာသာစကားဖြင့် “နေ” အား “ကနိ” ဟု ခေါ်သည် “ခွတ်မာ “သည် စကြာဝဠာ ဟု အနက် ရသည်။ “ကနိခွတ်မာ” သည် နေနှင့် စကြာဝဠာကို ပိုင်သော ဖန်ဆင်းရှင်ဟု အဓိပ္ပါယ်ရသည်။\nမြိုလူမျိုးများသည် အထူးအဆန်း အံ့ဖွယ်သရဲများကို တွေ့ကြရာ၌ "ကနိယို´ခှါယို" (Kniq Jy, Xajy) (နေနဲ့လ)ဆိုပြီး၊ အာမေဍိတ်သံကို ပြုနေကြသောကြောင့် ဖြစ်ပေသည်။ သို့သော် မြို လူမျိုးတို့တွင် အခက်ခဲ ပြဿနာများ ၊ဖျားနာမှုများရှိလျှင်သာ “ကနိခွတ်မာ” အား တောင်းတကြသည် ။ ဖန်ဆင်းခြင်း ပုံပြင်များတွင် KOEQMRIKOEQMRAN “ခွတ်မရိခွတ်မရင်” ဟူသော အသက်ကြီး အဖွားအိုသည် လူ့မိန်းမနှင့် ယောင်္ကျားအား မြေမှုန့်မှ ဖန်ဆင်းသည်ဟု ဆိုသည်။\n- ဒသရာဇမင်း လက်ထက် ( ၄၈၅ ခုနှစ် ) တွင် နှစ်ပေါင်းများစွာ ပျောက်ကွယ်နေသော မဟာမုနိရုပ်ပွားတော်အား ရှာဖွေရန် စေခိုင်း လိုက်သော မြိုသင်းကြီး ရဟောင်လာ၊ အပေါင်လာတို့ကို “မြိုခွေးမွေး”၊ “ခွေးမွေးတောင်မြို”ဟုတညီတည်း မှတ်တမ်း တင်ထားပေရာ မြိုလူမျိုးတို့သည် ဗုဒ္ဓဘာသာအား ယခင်ကပင် ယုံကြည် ကိုးကွယ် လာခဲ့ကြောင်း သိရှိနိုင်ပေသည်။\n- မြိုလူမျိုးတို့၏ ရှောဦးစွာ ခရစ်ယာန် ဘာသာ ကိုးကွယ် မှု သည် မီးချောင်းသေဒမှ ဖြစ်သည်။ ၁၉၃၂ ခုနှစ် တွင် ဧပြီလတွင် ပလက်ဝမြို့နယ် မီးချောင်းဒေသမှ မြို လူမျိုး ခရစ်တော် ကို ပထမဆုံးလက်ခံပြီး နှစ်ခြင်းခံသည်ဟု ဆိုသည် ။\n-\t၁၉၀၇၊ ဇူလှိုင်လတွင် မရာဧဝံဂေလိ သာသနာသည် မြို လူမျိုတို့ကြား ဝင်ရောက်ခဲ့သည် ဟု ဆိုသည်။\nယခုအခါ မြိုလူမျိုးကိုးကွယ်ကြသော အဓိကဘာသာများမှာ ဗုဒ္ဓဘာသာနှင့် ခရစ်ယာန်ဘာသာများ ဖြစ်ကြပေသည်။ ရိုးရာနတ်ကို ပူဇော်ပသသော အချို့သော မြိုလူမျိုးများလည်း ရှိကြပေသေးသည်။\nမြိုလူမျိုးတို့သည် ယဉ်ကျေးမှု တိုးတက်ဖွံ့ဖြိုး လာသည်နှင့်အညီ ဝတ်စား ဆင်ယင်မှုများသည်လည်း ခေတ်ပေါ် ဝတ်စားဆင်ယင်မှုများကို အလေးထား ဝတ်စား ဆင်ယင်လာကြသည်။ တိုင်းရင်းသားဆိုင် ရိုးရာယဉ်ကျေးမှု ပွဲလန်းသဘင်များတွင်သာ မိမိရိုးရာ ဝတ်စုံများကိုသာ ဝတ်ဆင်လာကြသည်။ သို့သော် ခေတ်အလိုက် ပုံစံအနည်းငယ် ပြောင်းလဲမှုများလည်း ရှိသည်။\n၂၀၁၉-ခုနှစ် ချင်းပြည်နယ် တွင်တွေ့ရသော မြိုအမျိုးသား၊ အမျိုးသ္မီး ဝတ်စားဆင်ယင်မှု\nရှေး မြို လူကြီးတို့သည် အလျှား (၁၂)တောင်၊ အရှည်ရှိသော တောင်ရှည်ပုဆိုးကို ရှေ့တစ်စ ၊ နောက်တစ်စထား၍ ခါးတောင်း ကျိုက် ဝတ်ဆင်ကြသည်။ ရှေ့အစ နောက်အစသည် တွဲလွဲကျသည်။ ပွဲလမ်းသဘင်များ၌ ပိုးလုံချည် ၊ ခေါင်းပေါင်း ကို ဝတ်ဆင်ကြသည်။ ထိုသို့ဝတ်လျှင် ဂုဏ်သရေ ရှိသည်ဟု ယူဆကြသည်။ မင်္ဂလာပွဲနှင့် မင်းခန်း မင်းနားတို့တွင် ပေ (၂၀) ထက်ကျော်သော ဂျက်ခုတ်ရက်ထည်ကို ခါးတွင် သုံးပတ် ပတ်ပြီး နောက်မြီး စွမ်း ရှည် ကို ပေါင် နှစ်ဘက်လုံး သုံးပတ် ကျော့ဝတ်ကာ ရှေး မြီး နောက် မြီးကို လက်ဝဲဘက် ခါးဆီတွင် အစချင်းပူး ချည်နှောင်လျှက် အစွန်းတူ ချထားရသည်။ ကိုယ်ဝတ် အင်္ကျီကို ကား ကောင်းမွန်စွာ ရက်လုပ်ထားသော အဖြူ ရက်ထည်ပေါ်တွင် အနီစင်းကြောင်း လက်ဝဲ၊ လက်ယာ နှစ်ကြောင်းစီ ရှေ့နောက် လေးကြောင်းပါသော ဂျက်ခုတ်ရက်ထည် အင်္ကျီလက်တို ဝတ်ဆင်ကြသည်။ သို့မဟုပ် အလျှား (၆) ပေ၊ အနံ (၄) ပေ ရှိ ပန်းအလှများ ဖော်ဆောင် ရက်လုပ်ထားသော “နီလိုင်”(Ielien)ခေါ် ကိုယ်လွှမ်းစောင်ကို လည်း ဘယ်ဖက် ပခုံးပေါ်တင်ပြီး လွှမ်းခြုံလေ့ရှိသည်။ သို့သော် မြိုလူမျိုးများသည် ရှေးရှေးကခန္မာကိုယ် အထက်ပိုင်းတွင် အဝတ်မဲ့ နေလေ့ရှိကြသည်။\nရှေးမြိုလူကြီးများသည် ယောင်ထုံးကို ဘယ်စောင်းထုံးလျှက် “လူ့ပေါင့်”(Luponq) ဟုခေါ်သော ခေါင်းပေါင်း ဖြူ ပိတ်စ (သိုမဟုပ်) ပန်းရောင် ကို ပေါင်းကြသည်။ ပွဲလမ်းသဘင်များတွင် ပိုးခေါင်း ပေါင်းကို ပေါင်းကြသည်။ ခေါင်းပေါင်ထည်ကို “လူ့ပေါင့်”(Luponq)ဟုခေါ်သည်။ ဆံထိုးကို “ဆင်ဘိန်းဟုခေါ်ကာ ပန်းဖွာကို “အဆွီ”ဟုခေါ်သည်။ နား နှစ်ဖက်တွင်အချင်း နှစ်လက္မရှိ အဝိုင်းကွင်း နားကွင်းကြီး နှစ်ကွင်းကိုဝတ်ဆင်ထားသည်။ ထိုနားကွင်းသည် ဆင်းရဲ ချမ်းသာလိုက်၍ ဆင်းခဲ့သူတို့က ငွေသားနှင့်လုပ်ထားသော နားကွင်းကိုဝတ်ဆင်ကာ ချမ်းသာသူတို့ကား ရွှေဖြင့်လုပ်ထားသော သူနားကွင်းများကို ဝတ်ဆက်၍ မင်းမျိုးမင်းနွယ်ကား “တံကွစီ” “ရှည်စလ”ခေါ်သော ရတနာကိုးပါးဖြင့် စီချယ်ထားသော နားကွင်းကြီးကို ဝတ်ဆင်၍ အန်ဘောင်ခေါ် နားကွင်းဝိုင်းတွင် ပန်းစွယ် ကဲ့သို့ ရှေ့သို့ကွေးချထားသော နား ဋောင်းမျိုးကိုလည်းကောင်း စဉ်စဉ် ဓါတ်ရောင် (Deronq) ခေါ် ရတနာ စုံပါသော ပန်းဖူးနားဋောင်းမျိုးကို လည်းကောင်း ဝတ်ဆင်ကြသည်။ သို့ဖြစ်ရာ မန်နရစ်၏ မှတ်တမ်းတွင် ဒုတိယမြောက်ဦးခေတ် နောက်ဆုံး မြို မင်း ဖြစ်သော သီရိသုဓမ္မရာဇာမင်း၏ နားဋောင်းအကြောင်းကို ထွန်းရွှေခိုင် (စစ်တွေကောလိပ်) တွင် ဤသိုဖော်ပြသည်။\nဤကျောက်မျက် ရတနာတို့သည် သီရိသုဓမ္မဘုရင်၏ ကြီးမားသော တွင်းနှစ်ဖက်မှ တွဲကျနေပြီး ယင်းတို့ တောက်ပမှုကြောင့် ရာဇပလ္လင်အား စီချယ်ထားသည့် အခြားကျောက်မျက်ရတနာများနှင့် ပုလဲတို့သည်ပင် အရောင် မှေးမိန်ကုန်ကြလေသည် ဟု ဖော်ပြထားလေသည်။\nမြိုအမျိုးသမီး များသည် ဒူးအောက်နားထိရှည်သော စကပ်ပုံ စံအိန ( ခေါ် ) ထဘီကို ရစ်ပစ်၍ ဝတ်ဆင်ကြသည်။ အနံတစ်ပေခွဲ၊ အလျှား ၂ ပေခွဲခန့်ရှိသော လေးတောင့်စွန့်ရှိ ရင်ကပ် (Ielienq) ကို ဘယ်ဘက်ချိုင့်ကြားမှ ညာဘက်ပခုံးပေါ် သို့ သိုင်းတင် ချည်နှောင်ရသည့် ရင်ဖုံး အဝတ်ကို ဝတ်ဆင်ကြသည်။ ခါးတွင် သန္တာစေ့များကို သီထားသည့် ခါးပတ်များ၊ ငွေဒင်္ဂါးတန်ဆာများကို ဝတ်ဆင်ကြသည်။ သန္တာစေ့ပုတီးလည်ဆွဲများ၊ ငွေဒင်္ဂါးတန်ဆာ လည်ဆွဲများကိုလည်း ဆင်မြန်းကြသည်။\nငွေလက်ကောက်၊ ငွေခြေကျင်း၊ ငွေနားဒေါင်းများကို ဝတ်ဆင်ကြသည်။ နားဒေါင်းမှာ ကန်စွန်းပွင့် သဏ္ဌာန်၊ ခါးတွင် အနည်းငယ် ကျဉ်း၍ ၂ -လက်မခန့် ရှည်သည်။ ပွဲလန်းသဘင်များတွင် ငွေထည် လက်ဝတ် လက်စား များကို ဆင်မြန်း၍ ထောက်ပင် (ခေါ်) တံဘက် သင်တိုင်းကို ဝတ်ဆင်ကြသည်။ ဦးခေါင်းပေါ်တွင် သန္တာစေ့ ပုတီးကုံး များကို တင်ထား ဆင်မြန်း ကြသည် ။ တိုးတက်မှုမြန်နေသော ယနေ့လူ့အဖွဲ့စည်းတွင် ခေတ်ပေါ်ဝတ်စားဆင်ယင်မှုများ ဝတ်ဆင်လာမှုများ ရှိလာပြီ ဖြစ်သည်။ တချို့ ရိုးရာ ဓလေ့ ဝတ်စားဆင်ယင်မှု မှုလများ အား မီးချောင်း၊ ပီချောင်း ဘက်တွင်သာ တွေ့ရှိနိုင်တောမည် ဖြစ်သည်။\nမြိုတိုင်းရင်းသားများတွင် တရားဝင် လက်ထပ်ထိမ်းမြားခြင်းမပြုဘဲ အိမ်ထောင်ပြုခြင်း ထုံးစံမရှိချေ။ အချင်းချင်း မေတ္တာမျှ၍ဖြစ်စေ၊ လူကြီး မိဘချင်း သဘောတူ စေ့စပ်၍ ဖြစ်စေ တရားဝင် လက်ထပ်ထိမ်းမြားပေးလေ့ရှိ၏။ မိခင်၏ မောင်ဘွားသမီးတော်စပ်သူ သားအတွက်စေ့စပ်တောင်းဆိုလေ့ ရှိသည်။ ( မြိုတိုင်းရင်းသားတို့တွင် မောင်ဘွားတို့၏ သားက ညီမ၊ အစ်မတော်စပ်သူတို့၏ သမီးပျိုများကို ထိမ်းမြားခြင်း မပြုရချေ။ ) မည်သို့ဆိုစေ မြိုအပျိုလူပျိုများသည် လွတ်လပ်စွာရွေးချယ်ပိုင်ခွင့်ရှိသည်။ မြိုလူမျိုးတို့၏ မင်္ဂလာဆောင်ပုံမှာ သတို့သား၏ မိဘတို့သည် ယူသည့်မျိုးနွယ် (M’joe Kshanq) နှင့်မယူသင့်၊ ပေးသင့်သော အမျိုး (M’joe Kaumien) ဟူ၍ ရှိသည့်အနက် မိမိတို့ ယူသင့်သောမျိုးနွယ်ဖက်က သတို့သမီး တစ်ယောက်ကို သားအတွတ် စေ့စပ်တောင်းလိုသော် ကြက်ဖတစ်ကောင်ဖြင့် ကြက်မြုတွင်ထည့်ပြီး ဓါးတစ်ချောင်းဖြစ်စေ၊ လှံတစ်ချောင်းဖြစ်စေ ကြက်မြူးတွင်ထည့်ထိုး ၍ သတို့သမီးမိဘ အိမ်သို့သွား၍ စေ့စပ်ကြောင်း မေးမြန်းရသည်။ မိဘတို့က သဘောမတူလျှင်မရချေ။ အချို့ မိဘတို့သည် မိဘက သဘောမတူသော်လည်း - သမီး၏ဆန္ဒကိုသိလို၍ သမီးနှင့်တိုင်ပင်ပါအုံးဟုပြောတတ်ကြသည်။ ထိုအခါ “လော်ကီ” ခေါ် အောင်သွယ်ကသတို့သမီး၏အိပ်ရာသို့ ညနေ အချိန်သွားရောက်၍ ကြားနေပြောဆိုပေးရသည်။ မိမိတို့ အချင်းချင်း မေတ္တာရှိက ယောကျာ်းလေးသည် မိဘဆွေမျိုးကို အသိပေး၍ တောင်းဆိုခိုင်းရသည်။ မိဘတို့ကလည်း လူငယ်တို့သဘောကို မေးမြန်းနားချပြီးမှ ဆောင်ရွက်လေ့ရှိကြသည်။ သို့သော် ညီအစ်ကိုဆွေမျိုးအုပ်စု အချင်းချင်းဖြစ်စေ၊ တူမတော်အုပ်စု ဖြစ်စေ ထုံးစံအရ သဘောမတူနိုင်ကြချေ။ အကယ်၍ လွန်ကျူးမိပါက မိန်းကလေးဘက်က မရမကဖျက်ယူကြသည်။ ဖျက်မရက ဆွေပြတ် မျိုးပြတ် ပြုကြသည်များ ရှိကြသည်။ သို့သော် ယခုခေတ်တွင်ကား မရှိကြတော့ချေ။\n၂၀၁၈-ခုနှစ် မြို ခေတ်ပေါ်ဝတ်စားဆင်ယင်မှုပုံ\nချွေးမရှာသွားရာ၌ သူငယ်ချင်းများနှင့် လူလတ်ပိုင်း အိမ်ထောင်ရှိသူ တစ်ဦး, ဦးကိုခေါ်ဆောင်သွားရသည်။ ဤသို့သွားရာ၌ ‘စုံ’ မသွားရပေ။ ‘စုံ’ သွားလျှင် ‘မ’ မရနိုင်ဘဲ ‘မ’ သွားလျှင် ‘စုံ’ ရနိုင်သည်ဟု အယူရှိကြသည်။ ကျေးရွာသို့ရောက်လျှင် မိမိတို့ဆွေမျိုး သို့မဟုတ် အသိမိတ်ဆွေအိမ်၌ တည်းခိုပြီး ရွာလူပျိုခေါင်းကို အကူအညီတောင်းရသည်။ ရွာလူပျိုခေါင်းကလည်း တော်စပ်သည့်အမျိုးအနွယ်မှ သမီးပျိုများကို ပြပေးသည်။ ရွာလူပျိုခေါင်းက လမျိုးဓလေ့၊ ရွာဓလေ့ထုံစံအရ တာဝန်ကျေအောင်ဆောင်ရွက်ပေးသည်။ မိမိတို့စိတ်ကြိုက်မိန်းကလေးကိုတွေ့လျှင် အမူအကျင့်တို့ကို လေ့လာပြီး သက်ဆိုင်ရာမိဘများသို့ အသိပေးတောင်းဆိုရသည်။ မိန်းကလေး၏ဆန္ဒကိုလည်း အောင်သွယ်၍ မေးမြန်းရလေသည်။ မိန်းကလေးကို ယောကျာ်းကလေးအိမ်သို့ ခေါ်ယူရာ၌ မိန်းကလေးသည် အော်ဟစ်ငိုကြွေးလေ့ရှိသည်။ ဤသည်မှာ သဘောမတူ၍ မဟုတ်ဘဲ မိဘအိမ်မှထွက်ခါနီး မျက်ရည်ကျမှ လင်သားအိမ်ရောက်သောအခါ ဆန်ရေစပါး ဥစ္စာရွှေငွေ ပေါများကြလိမ့်မည်ဟု အယူအဆရှိကြသည်။ အမှန်တွင် မိဘမောင်ဘွားများနှင့် မခွဲစဖူးခွဲရတော့မည်အသိဝင်၍ ဝမ်းနည်းရခြင်းဖြစ်ပေလိမ့်မည်။\n(ခ) အဘုံရွှီ (Abun Xui)\nမိန်းကလေးကို ယောကျာ်းအိမ်သို့ ခေါ်ဆောင်လာပြီး သုံးလေးရက်အကြာတွင် မိန်းကလေး၏ မိဘဆွေမျိုးများက သမီးကိုယူရန်သွားရသည်။ ၄င်းကို ‘အဘုံရွှီ’ ဟုခေါ်သည်။ အဘုံရွှီရန်အတွက် မိဘက အရင်းနှီးဆုံးဆွေမျိုး တစ်ဦး,ဦးကို အဆုံးအဖြတ်ပေး၍ အခြားနီးစပ်ရာတို့နှင့်သွားစေသည်။ သမက်ရှင်ဘက်မှ သမီးရှင်ကို အဘုံရွှီရန်လာသည့်အခါ ကျွေးမွေးဧည့်ခံရန် ကြက်ငှက်နှင့် ခေါင်ရည်အရက်တို့ကို အဆင်သင့်ထားရသည်။ ချွေးမအသွင်းအတွက် ငွေဒင်္ဂါး၊ ကြေးမောင်း၊ ဟင်းရံ (တူရိယာတစ်မျိုး)၊ ဓား၊ လှံ၊ တောင်နွား စသည်တို့ကို စုဆောင်းထားရသည်။ ယခုခေတ်တွင်ကား ပစ္စည်းများရှားပါးပြီဖြစ််၍ ငွေဒင်္ဂါးအစား ငွေစက္ကူများကို တန်ဖိုးကိုက်၍ ပေးကြရသည်။ အသွင်းငွေများ အားလုံးကို စုံစုံလင်လင် မပေးနိုင်သော်လည်း နှစ်ချို့တစ်ချို့ကို မင်္ဂလာနေ့တွင် ပေးရသည်။ ကျန််သောအသွင်းငွေများကို ကာယကံရှင် ဇနီးမောင်နှံက တဖြည်းဖြည်းပေးဆောင်ကလည်း ရသည်။ အကယ်၍ ဇနီးမောင်နှံသည် အသွင်းငွေကို စုံစုံလင်လင် မပေးနိုင်သည့်အကြားက သေဆုံးခဲ့လျှင် ကျန်ရစ်သူ သားစဉ်မြေးဆက် ပေးကြရသည်။ သားသမီးများမကျန်ခဲ့လျှင် အမွေဆက်ခံသူက ပေးရသည်။ ထိုအသွင်းငွေအပြင် ချွေးမ၏ ဦးရီးတော်သူကို ‘Abiedkan’ ခေါ် အသွင်းငွေအဖြစ် နွားတစ်ကောင် သို့မဟုတ် ငွေဒင်္ဂါး ၃၀ ကို ပေးရသည်။ အကယ်၍ မိဘများသေဆုံးသည့် နောက်ပိုင်းတွင် မိဘများကိုယ်စား အရေးတယူ ကြည့်ရှုစောင်မရန် ဖြစ်သည်။ အသွင်းငွေကိစ္စကို အဘုံရွှီမင်္ဂလာတွင် မစားမသောက်မီ ဆွေးနွေးကြရလေသည်။ နှစ်ဦးနှစ်ဖက် ပြေလည်ပြီးမှသာလျှင် ပွဲတော်ကိုကျင်းပကာ စားသောက်ကြသည်။ အကယ်၍ မပြေလည်က သမီးကိုခေါ်ယူပြီး ပြန်သွားကြသည်။ မင်္ဂလာပွဲလည်း မကျင်းပတော့ချေ။\nသမီးရှင်နှင့် သမက်ရှင်တို့ ပြေလည်ကြသည်နှင့် ချက်ချင်းခေါင်ရည်ဖွင့်ကာ သောက်စားကြသည်။ ထမင်းဝိုင်းပြင်သည့် အခါ ဧည့်သည်များကို ဦးစွာကျွေးမွေးရသည်။ သားရှင်တို့က ဝက်သားစားရပြီး သမီးရှင်တို့က ကြက်သားစားကြရသည်။ ရောနှောစားမိက အမှားခံပြီး လျော်ကြေးပေးရသည်။ မင်္ဂလာဆောင်ပွဲတွင် ရွာသားများက ‘XuKau’ ခေါ် သစ်သားဗန်းကြီးများဖြင့် ထမင်းလာပို့ကြသည်။ အိမ်တစ်အိမ်မှ ကြက်တစ်ကောင် အရက်တစ်ပုလင်းစီ လာရောက်ကုူညီကြသည်။ ဤသည်မှာ မြိုတိုင်းရင်းသားတို့၏ တစ်ဦးကိုတစ်ဦး ရိုင်းပင်းကူညီတတ်သော ဓလေ့ဖြစ်သည်။ ထမင်းကို နံနက်တစ်ကြိမ်၊ နေ့လည်တစ်ကြိမ်နှင့် ညနေစာတစ်ကြိမ် စသည်ဖြင့် တစ်နေ့ သုံးကြိမ် ကျွေးမွေးကြသည်။\n(ဃ) အဘုံလာ (Abun La)\nမိန်းကလေးမိဘများမှ ‘အဘုံရွှီ’ မင်္ဂလာပွဲပြုလုပ်ပြီး ချွေးမဖြစ်သူကိုအိမ်သို့ ပြန်ခေါ်သွားသည်။ ဤသို့ ပြန်ခေါ်သွားရခြင်းမှာ သမီးကို ပေးသင့်ပေးထိုက်သော ပစ္စည်းများကို အမွေပေးရန်နှင့် သမက်ရှင်ဆွေမျိုးတို့အား မိမိတို့က တဖန်ပြန်လည်ဧည့်ခံကျွေးမွေးရန် ဖြစ်လေသည်။ ထိုသို့ ချွေးမဖြစ်သူအား မိဘတို့ခေါ်သွားပြီး လေးငါးရက်အကြာတွင် ယောကျာ်း ဖြစ်သူက ဇနီးဖြစ်သူအား ခေါ်ယူရန် ဆွေမျိုးအပေါင်းအသင်းတို့အား ဖိတ်ခေါ်၍ လာကြသည်။ ၄င်းကို ‘အဘုံလာ’ ဟုခေါ်သည်။\nအဘုံလာ သွားရာ၌ သမက်ဖြစ်သူက ယောက္ခမအတွက် ခေါင်ရည်ငင်ပြီး ယူသွားရသည်။ ယခုခေတ်တွင် အချို့က နို့ဆီများ ယူဆောင်သွားကြသည်။ ငယ်စဉ်တောင်ကျေးက တိုက်ကျွေးသော မိခင်နို့ရည်ကို ပေးဆပ်ခြင်းအဓိပ္ပါယ်ဟု ဆိုကြသည်။ ပေးရန်ကျန်သော အသွင်းငွေနှင့် ကြက်များကိုလည်း ယူသွားရသည်။တချို့မျိုးနွယ်စုများတွင် ကြက်များကို ယောက္ခမဆွေမျိုး ညီအစ်ကိုများကို တစ်ကောင်စီ အသေသတ်၍ ပို့ကြရသည်။ ယောက္ခမအိမ်သို့ ရောက်သောအခါ ယောက္ခမက သမက်ဆွေမျိုးများနှင့် မိမိတို့ဆွေမျိုးသားသမီးများကို မိတ်ဆက်ပေးသည်။ သမီးနှင့် သမက်အတွက် မိမိတို့ကိုယ်တိုင်ရက်သော ‘ပဂျင်း’ ခေါ် မြို စောင်ထူကြီးကို ငါးထည်မှ ခုနှစ်ထည်ကိုလည်းကောင်း၊ ‘IeLienq’ ခေါ် “ရင်ကပ်”များကိုလည်းကောင်း၊ ‘Ienau’ ခေါ်ထဘီများကိုလည်းကောင်း လက်ဖွဲ့ပေးကြသည်။ တချို့တတ်နိုင်သောသူတို့က သမီးနှင့် သမက်တို့အတွက် ကျွဲ၊ နွားများကို အမွေပေးကြသည်။ ‘အဘုံလာ’ မင်္ဂလာပွဲအပြီး ပြန်ကြမည့် နံနက်တွင် သမီးသမက်တို့အတွက် ‘Awla’ ခေါ် စွယ်စုံဝက်ကောင်ကြီးကြီးကို သတ်၍ ထက်ဝက်ကိုချက်ပြုတ်ကျွေးမွေးပြီး ထက်ဝက်ကိုအိမ်ပြန််လက်ဆောင် ထည့်ပေးလေသည်။\nမှတ်ချက်။\tယနေ့ ခေတ်တွင် ကိုးကွယ်မှု ဘာသာအရ ခေတ်သစ် မင်္ဂလာဆောင်ခြင်း များကို ကျင်းသုံး လာကြသည်။\nမြိုလူမျိုးတို့၏ ရိုးရာဓလေ့တွင် ကလေးမွေးဖွားသန့်စင်ပြီးနောက် ရက်ပေါင်း ၃၀ မှ ၆၀ ကြား မိသားစု နှင့် ထိတွေ့ ဆက်ဆံမှု မပြု လုပ်ရ‌ပေ။ မွေးဖွားမိခင်သည်အတွက် နေအိမ်၏နောက်ဖေးခန်းတွင် သီးသန့်မွေးဖွားခန်း ကိုဆောက်လုပ်ပေးရသည်။\nမြို တို့တွင် ကလေး မွေးဖွား သန့်စင်သော မိခင်သည် ယောက်ျားလေး မွေးသည် ဖြစ်စေ ၊ မိန်ကလေး မွေးသည် ဖြစ်စေ ရက်ပေါင်း ( ၃၀ ) ခန့် ထ္မင်း ဆားအနည်းငယ် နှင့် ရေ ကိုသာ သုံးဆောင်ရသည်။ ၎င်းသည် သန့်စေခြင်း ဖြစ်သည်ဟု ဆိုသည်။\nရက်ပေါင်း ( ၃၀ )ခန့် ထ္မင်းဖြူ နှင့် ရေ တစ်ခုသာ သုံးဆောင်ပြီးသည် နောက်တွင်၊ နောက် ထက် ( ၁၀ ) ရက်ထက်မံပြီးဟင်းသီးဟင်းရွက် ဖြင့် ရေလုံ ပြု တ် ဆားအနည်းငယ် ထည့် စားရပြန်သည်။ ထို့နောက်မှ ပုံ မှန် သုံးဆောင် နိုင်သည် ဟု ဆိုသည်။ ၎င်းသည် သန့်စင်ခြင်းဟု ယူဆကြသည်။ နောက် ရက်ပေါင်း ၆၀ လွန်မှသာ မွေးဖွားခန်း ရှိ အသုံးဆောင် ပစ္စည်း များအား ဝေးရာသို့ လွှင့်ပစ်ပြီးမှ မိသားစုနှင့် အတူတကွ နေထိုင်ရသည်။ မွေးဖွားပြီ ကလေးသည် ရက်တစ်ပတ် ပြည့်ပြီး ချက် ကြွေပြီ ဆိုပါက လူကြီးများကို ခေါ်ပြီး ကင်ပွန်းတပ် ခေါင်းကြီး တောင်းခံရသည်။ ယနေ့ခေတ်တွင် တချို့သာ ကျင့်သုံးကြသည် ။\nမြိုလူမျိူးတို့၏ အသုဘ စီရင်ရေးတွင် ရှေးဦးစွာ ဗုဒွတ် (Budoe) တစ်ယောက်နှင့် ခွတ်ယာ (Khoejaq) တစ်ယောက်စီ ထားရသည်။ ဗုဒွတ်အမည် ခံသူသည် သေသောသူ အလောင်း၏ ခြေ၊ လက်, မျက်နာတို့ကို ရေနွေး ဖြင့် ဆေးကြောသုတ်သင်၍ အဝတ်တန်ဆာ သစ်တို့ကို ဝတ်ဆင်ပေးရသည်။ ထိုအချိန်မှ စ၍ ဗုဒွတ် နှင့် ခွတ်ယာ တို့ သည် သာမှန်သူတို့အနှင့် အတူတကွ စားသောက်နေထိုင် ခြင်း မပြု ရချေ။ သေသူ၏နားနှစ်ဘက်တွင် ထစ်ထွာခန်းရှိ သံစူးနှစ်ချောင်း ကိုဖြစ်စေ၊ ဝါးစိပ်ခြမ်းကို စူးလုပ်၍ ဖြစ်စေ၊ တစ်ဘက် တစ်ခုစီ နှစ်ချောင်း ထောင်ထားရလေသည်။ ချည်ဖြူ တစ်လိပ်ကိုလည်း တလားချည် အဖြစ် ခြေရင်းဘက်တွင် ထားပေးရသည်။ တစ်ဘဝ မှ တစ်ဘဝသို့ ကူတိုးကူရန် အတွက် ကူတိုးခအလို့ငှါ ငွေများကို မိဘဆွေမျိုး မိသင်္ဂတို့ကသေသူ၏ရင်ဘက်ပေါ်တွင် တင်ထားပေးထားကြသည်။ အလောင်းထားရန်ခေါင်းကို ဗုဒွတ်လုပ်သူက သေသူ၏ အရပ် အမောင်းအတိုင်း ၊ နှီးဝါးဖြင့် ဖြစ်စေ၊ သစ်သားတို့ဖြင့်ဖြစ်စေ ဆွေမျိုးတို့နှင့် ပြုလုပ်ကြရသည်။ ပြုလုပ်ပြီးသောအခါ အလောင်းကို ခေါင်းသွင်းရန်အတွက် ဗုဒွတ်ဆိုသူက ဝါးဆစ်နှစ်ဆစ်ရှိသော ဝါးပိုင်းနှစ်ပိုင်းကို ယူ၍ အလယ် ဆစ်ဖောက် ပြီး ဝါး နှစ်လုံး ပူချည်၍ ရေဖြည့်အလောင်း ရေချိုးရန် ရေနွေးထမင်းချက်ရသည်။\nဟင်းအတွက် ကြက်ငယ်တစ်ကောင်ကိုယူ၍ အလောင်းမသွင်းရသေးသော ခေါင်းတွင် ရိုက်သတ်ရလေသည်၊ အမွှေးနှုတ်၊ မီးပြ ၊ ကျောကုန်းမှခွဲအူနှုတ်ပြီးချက်သည်။ အလောင်းခေါင်းမသွင်းမီဧည့်သည်များ စားသောက်ရန် ဝက်ကြီးတစ်ကောင်ကိုသတ်၍ ဗုဒွတ် ဆိုသူက ဝက်သွေးကိုယူပြီး ခေါင်းတွင်ကင်းပွန်းတိုက်ရသည်။\nထိုအခါမှ ခွတ်ယာ ဆိုသူက ထမင်းဟင်းတို့ကိုချက်ပြုတ်ပေးရသည်။ ချက်ပြုတ်ပြီး သောအခါ ဗုဒွတ် ဆိုသူကဦးဆောင်၍ ဆွေမျိုးတို့ကအလောင်းကိုခေါင်းထဲတွင် သွတ်သွင်း ကြရလေသည်။ အလောင်းအထက်တည့်တည့်တွင်လည်း အမိုးမျက်နှာကျက်ကို ပြုလုပ် ပေးထားရသည်။ ခေါင်းသွင်းပြီးနောက် ဗုဒွတ်လုပ်သူက ခွက်ငယ်တစ်ခုတွင် ချက်ပြုတ် ထားသော ထမင်းနှင့်ကြက်သား၊ ဝက်သားစသော ဟင်းလျာများကို ထည့်၍ သောက်ရေတစ်ခွက်နှင့်အတူ သေသူ၏ခေါင်းဖက်တွင် ဘုရားကိုရည်စူး၍ အမြတ်တနိုး တင်ထားပေးရသည်။ သို့ဖြစ်၍ ထိုသူကိုပင် ဘုရားဆွမ်းတင်သူဖြစ်၍ ဗုဒွတ်ဟူသော အမည်ကို အလုပ်သဘောအရ ခဏယာယီခေါ်ဆိုထားခြင်းဖြစ်သည်။ ခွတ်ယာဆိုသည်ကား ဗုဒွတ်ဆိုသူ စားသောက်ရန် သီးသန့်ခွဲဝေပေးရေးနှင့် အသုဘရှုသူများစားသောက်ရန် ထမင်းဟင်းလျာ များကို ဦးဆောင်ချက်ပြုပေးတာဝန်ယူရသည်။ ခွတ်ယာ ဆို သူ ထမင်းချက် ပြုတ်၍မလောက် မှသော်လည်း အခြားအိမ်မှ ထမင်းဟင်းများကို တောင်းပိုင်ခွင့် ပို့ပိုင်ခွင့်မရှိချေ။ မချက်ရသေးသောဆန်၊ ဟင်း၊ ထင်းများသာကူညီပိုင်ခွင့်ရှိသည်။ ထမင်းဟင်းများကို ခွတ်ယာဆိုသူကသာလျှင် လောက်အောင်ချက်ပြုတ်ပေးရသည်။ ပထမနေ့ကသတ် ဝက်သားကိုလည်း နှစ်ရက် ၊ သုံးရက်စာအခြောက်ခံထားရသည်။\nဤသို့ဖြင့် အသုဘကိုနှစ်ရက်၊ သုံးရက်ထားပြီးညအချိန်တွင် အပျိုလူပျို တို့သည် ရိုးရာဝတ်စုံများဝတ်ဆင်ပြီး ရိုးရာတူရိယာများဖြစ်သော (Riesa, Xieqxan, Phoeli, Tietiwn) စတူရိယာများကို ကိုင်ဆောင်ပြီးလျှင် အိပ်ခန်း၏ အလယ်တွင် အခု တခေါင်းကို ပတ်လည်ဝိုင်းတိုင်ကဆီ မီးခွက်များတပြောင်ပြောင် ထွန်းညှီးစေလျှက် ဂီတတူရိယာများတီးမှုတ်၍ ပျော်ရွှင်စွာမိုးတလင်း အသုဘစောင့်ကြရသည်။\nအသုဘချမည်နေ့ကို ရောက်သောအခါ နံနက်စာထမင်းဟင်း များကို ဗုဒွတ်ဆိုသူက လုပ်ထုံးလုပ်နည်းအတိုင်းပြင်ဆင်ရသည်။ ထိုပြင် အိမ်၏တံခါးဝမှ ထရီ အနည်းငယ်ကိုလည်း ကင်ပွန်းသဘောယူကာ ၊ မီးသင်္ဂြိုလ်ရာတွင် မီးရှို့မည့် ဝါးစည်းများထဲတွင် ထည့်၍ သချိုင်းသို့ယူဆောင်သွားရသည်။ အသုဘအလောင်းခေါင်းကို ဆွေမျိုးများက ဝိုင်းဝန်းပိုး၍ လူသေ၏ခြေထောက်ဖက်ကို အလျင်သွားစေပြီး ဦးခေါင်းဖက်ကို နှောက် ချရသည်။ အိမ်အောက်ချသောအခါ ခြေရင်းဖက်မှထမ်း သူက လှေကားရင်းကို ( ၃ )ခါ ဖနောင့်ဖြင့် စတိတိုက်ကာ အိမ်ပေါ် ကျန်ရှိသူတို့ ကစပါးအနည်းငယ်ကို လှေကားရင်းနားတွင် အပေါ်မှနေ၍ အနည်းငယ်သွန်ချပေးရသည်။ ထို့နောက်မှသာ သင်္ချိုင်းသို့ အသုဘပို့ရန် ဆွေမျိုးများနှင့်အတူ လိုက်ပါပို့ဆောင်ရလေသည်။\nသင်္ချိုင်းသို့မရောက်မီရွာအပြင်လမ်းခုလပ် (အမြဲသတ်မှတ်ထားသောနေရာ) တွင် စကောတစ်ချပ်ကို ပူးချည်ထားသော ဝါးကျည်တောက်နှစ်လုံးနှင့် အလယ်တွင် ငုတ်ရိုက်စိုက်ကာ ဗုဒွတ်လုပ်သူက ကြက်သားတစ်ဖုံနှင့် စပါးစေ့အနည်းငယ်ကို စုထားရသည်။ မိန်းမဖြစ်လျှင် မုန့် ( ၆ )ချပ် ၊ ယောက်ျားဖြစ်လျှင်မုန့် ( ၇ ) ချပ် တို့ကို အိမ်၌ တစ်ချပ်(အသုဘထားရာနေရာ) လမ်းခုလပ်စကာရိုက်ရာတွင် တစ်ချပ်ထားရသည်။ ကျန်မုန့်များကိုသချိုင်းသို့ ယူသွား၍ ဝိညာဉ်တဲအိမ်ကလေးဆောက်ပြီး ပန်းကန်၊ ခွက်တို့နှင့်တင်ထားရသည်။\nမီးသင်္ဂြိုလ်ရန်ထင်းပုံစီနည်းမှာ အရှေ့နှင့်အနောက်ကိုအလျားပြုပြီး မိန်းမ ဖြစ်လျှင်ထင်းစီးခြောက်ထပ် ၊ ယောက်ျားဖြစ်လျှင်ယင်းစီးခုနှစ်ထပ်စီ၍ ပုံရသည်။ ထင်းပုံထက်သို့ အလောင်းကို တင်သောအခါတွင်လည်း ယောက်ျားဖြစ်လျှင်နေထွက် ကြည့်ဟန်ဦးခေါင်းကို အနောက်ဖက်တွင်ထားသည် ၊ မိန်းမဖြစ်လျှင် နေဝင်ကြည့်ဟန် ဦးခေါင်းကိုအရှေ့ဖက်သို့ ထားရသည်။ နန်းတော် ဦးတိုက် ၊ နန်းတော်ကြည့်ဟူ၍လည်းခေါ်သည်။\nထို့နောက်ဗုဒွတ်ဆိုသူ သည် အလောင်းကို မီးရှို့ သဂြိုလ်မှုပြုရသည်။ လူကြီး၊ ဘိုးဘွားစသော ဂုဏ်သရေရှိသူတို့ဖြစ်မူအရိုးမကျွမ်းမီ ဗုဒွတ်ဆိုသူက ရေလုံအိုးဖြင့်မီးငြိမ်းရသည်။ အရိုး ကိုကိုးဖြင့်ကောက်ယူထားကြသည်။ သို့မဟုတ် အရိုးဂူ တည်ထားကြသည်။ စဉ့်အိုးတစ်လုံးတည်းတွင် လူသေအရိုး ဟူသမျှကို စုပေါင်းထည့်ထားကြရ သည်ဟူ၏။ ယခုခေတ်၌လူငယ်များသေ၍ မီးသင်္ဂြိုလ်လျှင် ပြာဖြစ်သည်အထိ မီးကျွမ်း သဂြိုလ်ပြီးမှ မီးသတ်ကြသည်။ ထိုသို့အသုဘအလောင်းကိုမီးငြိမ်းသတ်ပြီးသောအခါ ထိုသင်္ချိုင်းတွင် (တပေါင်) ခေါ် ဝိညာဉ်တဲအိမ်ကလေးကို အလျား ၊ အနံ ( ၂ )တောင်ပတ်လည် ဆောက်လုပ်ထားရသည်။ ဝိညာဉ် တဲအိမ်ပေါ်တွင် သေသွားသူ အသက်ရှင်စဉ်က အသုံးအဆောင်ပစ္စည်း တို့ကိုထားသကဲ့သို့ နေရာတကျထားပေးရသည်။\nလူအို ဖြစ်လျှင် လူအိုတို့၏အသုံးအဆောင်၊ လူပျို၊ အပျိုဖြစ်လျှင် လူပျိုအပျိုတို့၏အသုံး အဆောင်နှင့်ကလေးဖြစ်လျှင် ကလေးအသုံးအဆောင်တို့ကို ထားပေးရ ပါသည်။ ဤသို့ဝိညာဉ်တဲအိမ်ကလေးများ ရှေးရိုးရာဆောက်လုပ်ထားရသော ဓလေ့တို့သည် လည်း သစ်၊ ဝါးပေါများသော တောတောင်ဒေသတို့တွင်နေထိုင်ကြသော လူမျိုး တို့သာ ပြုလုပ်မြဲရှိကြသေး၏။ သစ်ဝါးရှားပါးသောဒေသတွင် နေထိုင်သူတို့မှာ မီးသင်္ဂြိုလ်ရာ မီးသွေးပုံတွင် သစ်ရွက်၊ သစ်ခက်စိုက် ၊ မိုးထားခြင်းတို့သာပြုနိုင်ကြသည်။ ဤသို့ မြိုလူမျိုးတို့၏ ရှေးရိုးရာထုံးတမ်းစဉ်လာနှင့် အလောင်းကို မီးသင်္ဂြိုလ်မှု ပြုကြပြီးလျှင် ရေချိုးခြင်း၊ ကင်းပွန်းရည်တိုက် ၊ အိမ်ပြန်ကြခြင်း တို့သည်ကား ရှေးအိန္ဒိယ ထုံးစံနှင့် တူညီဟန်ရှိလေသည်။ အသုဘသဖြိုလ်ပြီးလျှင် အသုဘနှင့်ပတ်သက်သော အညစ်အကြေးများ ကင်းစင်သွားစေခြင်း၊ ကင်းဝေးသွားစေခြင်းအကျိုးငှာရေလောင်း၊ ရေချိုးပြန်ကြခြင်းဖြစ်သည်။ ရခိုင်ဒေသသို့ ကိုလိုနီခေတ်တွင် အစောဆုံး ရောက်ရှိခဲ့သည့် Forchhammer ၏ စာအုပ်တွင် မြို လူမျိုးတို့၏ ရှေးဟောင်းသင်္ချိုင်းမြေရှိ ကြောင်း၊ အရိုးအိုများဖြင့် မြှုပ်နှံထားသည်ကိုတွေ့ရကြောင်း၊ ဖော်ပြပါသည်။ ထိုသင်္ချိုင်းမြေသည် မင်းပြားကျိန်းတောင်၊ တောင်တန်း၏မြောက်ဘက်ကျသော တောင်ထိပ်တွင်ဟု ဆိုပါသည်။\nမြို(ခမိ) မျိုးနွယ်များသည် မီးချောင်းကို အခြေခံကာ ခူမီးတို့၏ ဖိအားကြောင့် တောင်ဖက်သို့ ရွှေ့ပြောင်း ရခြင်းဖြစ်ဟန်တူပေသည်။ ထိုရွှေ့ပြောင်းခြင်းသည် ရှစ်ရာစုခန့်ဖြစ်နိုင်ကြောင်းယူဆရပါသည်။ မျိုးနွယ်စုများ၏ နှုတ်ရာဇဝင်များအရ တောင်ဖက်သို့ ရောက်ရှိလာပြီးမှ မြောက်ဖက်သို့ပြန်ဆန်တက်ရကြောင်း တွေ့ရပါသည်။ ထို့ကြောင့် တောင်ဖက်ဖျားဆုံး မင်းပြားနယ်သို့တိုင်ရောက်ရှိပြီး ထိုအရပ်တွင် မြိုတောင်အမည်ရှိ တောင်တွင် အရိုးအိုး များထားရှိကြောင်းတွေ့ရသည်။ ထိုအချက်မှာ အရှေ့ဖက်မှ မွန်ဂိုလွိုက်မျိုးနွယ်များ ရခိုင်ပြည်သို့စတင် ဝင်ရောက် လာချိန်လည်းဖြစ်လေသည်။ ထိုဖိအားကြောင့် မြောက်ဖက်နှင့်အနောက်ဖက်သို့ ပြန်လည်ရွှေ့ပြောင်းသွားပြီး နေရာ ဖယ်ပေးရပါသည်။\nကလေးငယ်သေလျှင် လသားငယ်မဟုပ်က သို့မဟုပ် တပတ်အတွင်းဆုံးသူဖြစ်က သင်္ချိုင်းတွင် မသင်္ဂြုဟ်ရပေ။ အလောင်းကို ဖျာဖြင့်လိပ်ကာ ရွာအနီးရှိ ဆိပ်ငြိမ်နေရာ၌ ကြိုးဖြင့်ချည်ကာ သစ်ပင်၌တွဲလောင်းထားရသည်။ ၎င်းကို အသက်ကြီးသောလူကြီးတွေ သာလုပ်ရသည်။ မြိုစကားဖြင့် NABAUQBAN နာဘာ့ဘင် ဟူခေါ်သည်။\nမြိုလူမျိုးတို့သည် ဖသားစုမှ စတင်ရေတွက်သော ဓလေ့ကို ကျင့်သုံးသည်။ မြိုလူမျိုးတို့တွင် ဆွေ မျိုးစု ( ၁၀၂ ) ကျော်ရှိသည်။ သို့သော် အဓိက ဆွေမျိုးစု ( Clans) များအား ( ၆၈) ခု အနေဖြင့်လေ့လာတွေ့ရှိနိုင်သည်။\nမြိုလူမျိုးတို့၏ဖသားစုမှ စရေတွက်သော အချက်ပြဇယား\n(၁) ဝါးကုန် ( Wakun )\n(၂) ကွက်စိန် ( Korqsien )\n(၃)ခဘော်စိန် ( Khboeshin )\n(၄) ဒေရာဆိန (Dronshing)\n(၅) လေတု (Lietau)\n(၆) လေတက် (Lietaug)\n(၈) ကြိမ် (Kring)\n(၉) ခဘွေနက် ( Khboinau)\n(၁၀) ခအေ့နက် (X'eignau)\n(၁၁) ပတ်ဆင်နက် (Peshan-nau)\n(၁၂) တာတိန်း (Tating)\n(၁၃) လက်လောင်စစီ (Laoonsxi)\n(၁၄) ယက်စိန် (Jausin)\n(၁၅) ခုနွယ် (Khuqnoi)\n(၁၆) ခေါ်ဘွေနက် (Khunqboinau)\n(၁၇) ဒီစာ (Disa)\n(၁၈) ပလော်နက် (plawnau)\n(၁၉) တာတောင် (Tauton)\n(၂၀) မေ့တော်နက် (Meiqtawnau)\n(၂၁) ခပ်တူ (Xeqtu)\n(၂၂) မခွီပီ (Mxuiqpi)\n(၂၃) လပိုင်နက် (Lpy-nau)\n(၂၄) မတိုနက် (Mty-nau)\n(၂၅) ခတွေနက် (khtoig nau)\n(၂၆) ဝါဒိန်နက် (Wading- nau)\n(၂၇) ဒိန်နက် (Ding nau)\n(၂၈) လခက်နက် (Laxau nau)\n(၂၉) ပေါဆိန်နက် (Poshing nau)\n(၃၀) စတူ (Stu)\n(၃၁) မေအး (Mau-ei)\n(၃၂) လင့် (Lang)\n(၃၃) ဆက်ကောက်နက် (Shkawnau)\n(၃၄) လာထွက် (Lathoeq)\n(၃၅) ခါလိုင်း (Xalien)\n(၃၆)လွတ်စွတ်နက် (Loeqsoe nau)\n(၃၇) ဘွတ်ဆိန်း (Boeqshinq )\n(၃၈) ဆင်ဘွေ (Shanboi)\n(၃၉) အင်ဘွေစခွီ (Anb-bisxui)\n(၄၁) လုံးတက် (Luntau)\n(၄၂) ကဆင် (KShanq)\n(၄၃) ဆေ့နက် (Shien-nau)\n(၄၄) လီခိုင် (Likhy)\n(၄၅) အိုလား (Uh-lan)\n(၄၆) မေ့နက် (Meignau)\n(၄၇) သတော့နက် (Tadaw nau)\n(၄၈) ခါတက် (Xautau)\n(၄၉) လူဒီးနာ ( Ludiq nau)\n(၅၀) ထလာ (Thlaq)\n(၅၁) ပဆိန့် (Pshinq)\n(၅၂) တာဦးနက် (Ta' uq-nau)\n(၅၃) စင်မာ (Sawma)\n(၅၄) ခူးတူ (Khutu)\n(၅၅) ကလပ် (Kle)\n(၅၆) မိနက် (Miquau)\n(၅၇) ထရိုနက် (Thro-nau)\n(၅၈) ထာခွီးနက် (Thaxuiqnau)\n(၅၉) ကနီဆိုင်း (Kniqshie)\n(၆၀) ကြာဆိန် (Krashiwng)\n(၆၁) ယူလနက် (Juloe nau)\n(၆၂) လတူ (Latu)\n(၆၃) နာလော်စခွီ (Nalawsxui)\n(၆၄) ခေနက် (Xie-nau)\n(၆၅) ရက်ဆိန်နက် (Rashing nau)\n(၆၆) ကတေ့နက် (Kteiq nau)\n(၆၇) တိန်စာ (Tin Sa)\n(၆၈) အရှဲဥ်ဆာဆီ (Axien Sha shi)\nတို့ဖြစ်ပါသည်။ The British Burma စာအုပ်တွင် ယနေ့ ချင်းပြည်နယ် နှင့် မီးချောင်းပီချောင်း တဝိုက်ရှိ မြိုလူမျိုး ဆွေမျိုးစု ( Clans) (၁၅) ခုအား ဖော်ပြထားသည်ကို တွေ့ရသည်။\nခရစ်သက္ကရာဇ် ၁၈၂၄ ခုနှစ်၊ အင်္ဂလိပ်-မြန်မာ ပထမစစ်ပွဲပြီးနောက် ရခိုင်နှင့် တနင်္သာရီကို ကိုလိုနီစနစ်ဖြင့် နယ်ချဲ့တို့က ဖိနှိပ်အုပ်ချုပ်ခြင်းကို ရခိုင်နှင့်အတူ မြို ခေါ် ခမိ တိုင်းရင်းသားများလည်း ခံခဲ့ကြရသည်။\n၁၉၄၇ ခုနှစ် နယ်မြေဒေသစုံစမ်းစစ်ဆေးရေးကော်မတီ၏အစီရင်ခံစာ တွင် မြိုလူမျိုးတို့သည် ဗမာများနှင့်ပူးပေါင်းချင်ပါကြောင်း သို့သော် မိမိတို့ လူမျိုးအား မိမိတို့၏ ဓလေ့ထုံးစံများဖြင့်နဲ့သာ အုပ်ချုပ်လိုပါကြောင်း အထက်ပါအကြောင်း အရာများသည် မိတ်စာဝကျေးရွာ တွင် မြို တမျိုးသားလုံးများနှင့် စည်းဝေး ဆုံးဖြတ်ခြင်း ဖြစ်ပါကြောင်း ဦးလွန်ပု ( မြိုချင်း ) Lunpu Mro Chins ဆိုထားပါသည်။\nပြည်ထောင်စု မြန်မာနိုင်ငံတော် လွတ်လပ်ရေးရပြီးနောက်ပိုင်း ဖဆပလပါလီမန် ဒီမိုကရေစီခေတ်တွင် မြိုအမျိုးသားစည်းလုံးညီညွှတ်ရေးပါတီကို တည်ထောင် ခွင့်ရရှိခဲ့သည်။ ၁၉၈၉ ခုနှစ်တွင် မြို (ခေါ် ) ခမိအမျိုးသားညီညွတ်ရေး ပါတီကို ဦးစံသာအောင်မှ ထူထောင်သည်။ ယင်း ခေတ်အချိန်က မြို ခေါ် ခမိ အမျိုးသားများသည် အသိပညာ ဗဟုသုတ နည်းပါးကြသေးသည့်အတွက် ဝိဝါဒများ၊ ပုဂ္ဂိုလ်စွဲ၊ ဒေသစွဲများ ရှိနေကြခြင်းကြောင့် လူမျိုး အမည်နာမကို သမိုင်းမှတ်တမ်းအရ မြို မှန်သည် သို့မဟုတ် ဘာသာစကားအားဖြင့် ရည်ညွှန်းခေါ်ဝေါ်ကြသည့် ခမီ မှန်သည်ဟု အငြင်းပွားပြဿနာဖြစ်ခဲ့ဖူးသည်။\n၁၉၇၁-၇၂ ခုနှစ် တော်လှန်ရေးကောင်စီလက်ထက်တွင် နိုင်ငံတော်မှ တိုင်းရင်းသားလူမျိုး သန်းခေါင်စာရင်းကောက်ခံသည့်အခါ နေထိုင်သည့် ဒေသတစ်ခုစီရဲ့ အစွဲ၊ ဝိဝါဒများကြောင့် မြို နှင့် ခမိ တိုင်းရင်းသားဟု နှစ်မျိုးဖြစ်လာသည်။ \nPamela Gutman, “Burma’s Lost Kingdoms: Splendors of Arakan, p- 17\nHughes, W. Gwynne, “The Hill Tracts Of Arakan,” P-12\nမြန်မာ့ဆိုရှယ်လစ်လမ်းစဉ်ပါတီ၊ တိုင်းရင်းသားယဉ်ကျေးမှု ရိုးရာဓလေ့ထုံးစံများ (ရခိုင်၊ စာပေဗိမာန်ပုံနှိပ်တိုက်၊ ၁၉၇၆)၊ စာ - ၃၁\nမြန်မာ့စွယ်စုံကျမ်း အတွဲ (၉) အပိုင်း (ခ)\nတွီဘင်၏ အနက် ကား ရေကြည် အစိုင်အခဲ့ ထွက်ရာ အရပ်ဖြစ်၏။\nကုလားတန်မြစ်ဝှမ်းနေ ကနဦးတိုင်းရင်းသားများ၏ ဝင်ရောက်လာရာလမ်းကြောင်း ပဏာမလေ့လာချက်စာတမ်း (ရိုဆန်း)\nPamela Gutman, “Burma’s Lost Kingdooms: Splendours of Arakan, p- 17\nတောင်ပေါ်အရပ်တွင်နေထိုင်သောကြောင့်တောင်မြို ဟုခေါ်ဝေါ်ခြင်းသာဖြစ်ပါသည်။ နောက်ပိုင်းတွင် ဘူးသီးတောင်၊ မောင်းတော မြို့နယ်မှ မရူစားများကိုလည်း တောင်မြို ဟုခေါ်ဝေါ်လာသည်။\nDr. E. Forchhammer, Report on the Antiquities of Arakan (Rangoon, Superintendent Government Printing, 1891), 54.\nမောင်ပုဆိုးကြမ်း၊ တိုင်းရင်းသားလူမျိုးများ အဘိဓာန်၊ (အလင်းသစ်စာပေတိုက် - ဒု၊ ၂၀၀၇)၊ စာ - ၉၉၊ ၁၄၃။\n“ဓမ္မဇေယျ စုံနှစ်မမူ၊ ထိုသူရဲမက်၊ သိမ်းခေါ်လျက်သာ၊ မြုံရွာအဝင်၊ တောင်ခွင်မြိုင်ခြေ၊ ရှောင်နေမလစ်၊ အားအံသစ်လျက်၊ ကစ္ဆပနဒီ၊ တပ်လုံးချီ၍၊ ကပ်မှီရောက်ခါ၊ မြောက် အညာသို့၊ သွားရာမလိုက်၊ တော်၌ပုံတူ၊ လူအပုံကို၊ အမြုံဟုခေါ်ဝါ၊ ချောင်းအမြွှာတွင်၊ သုံးရွာစုစု၊ နေမှတ်ပြုသည်၊ တည်ဘူးရာတွင်၊ ထိုပြင်မြေဝေး၊ ထွက်ပြေးလေတတ်၊ အမတ်နှင့်ပါ၊ များစွာသူပုန်း၊ နေတုံမလွဲ၊ အမည်စွဲ၍၊ ဟဲရုံခုတွင်၊ သို့စင်ပြည်ထဲ”\nထွန်းရွေခိုင် ( မဟာဝိဇ္ဇာ)၊ ရခိုင်မင်းသမီးဧချင်း၊ (ယဉ်မျိုးစာပေ၊ ရန်ကုန်၊ ၂၀၁၆)၊ စာ - ၅၂။\nမာယုလှိုင်(ကျောက်တော်)၊ တိုင်းရင်းနွယ်ဖွား မြိုလူမျိုး အမြတူ၊အမြကူနှင့်ပဲဖြူမင်းတို့ အုပ်ချုပ်စိုးစံတော်မူပုံအကြောင်း\nထင်အောင် (ကျောက်တော်)၊ နိုင်ငံတော်မှပေးသော အခွင့်အရေးနှင့် ဌာနေတိုင်းရင်းသား မြို ( ခမိ ) များရပ်တည်မှုစာတမ်း ( ၂၀၁၅၊ စာ-၇\nမောင်စာခေါင် ၊ မြို ဘာသာစကား၏ စကားသံများကို အသုံးချ သဒ္ဒဗေဒအမြင်နှင့် လေ့လာချက်၊ (ရန်ကုန် တက္ကသိုလ်၊ ၁၉၉၀၊ စာ- ၄။\nMorgan, Census of Burma 1911, volume IX, Burma Part-I, Reports, - 256\nCaptain G. C. Rigby, “History Of Operations in Northern Arakan and the Yawdwin Chin Hills, (MIZORAM, 1896-97), P-175.\nထင်းအောင် ( ကျောက်တော်)၊ ဘဝပုံရိပ်များ၊ ( Grace စာပေ၊ ၂၀၀၆)၊ စာ-၉၈။\nမောင်စာခေါင် ၊ မြို ဘာသာစကား၏ စကားသံများကို အသုံးချ သဒ္ဒဗေဒအမြင်နှင့် လေ့လာချက်၊ (ရန်ကုန် တက္ကသိုလ်၊ ၁၉၉၀)၊ စာ - ၄၆။\nLuke Ahka, “The Anthropological Studies of Mrokhami People with Relevant Method for the Gospel: Cultural Anthropology For Christian Mission,” (Yangon, 2012), Page -2.\nရခိုင် မင်းသမီး ဧချင်း အပိုဒ်(၁၉)တွင်ေဧး တုံမွေးမိ၊ နာထွေရှိလော၊ ဂေါလိယမင်း၊ သားရင်းသည်းချာ၊ ဒသရာလျှင်၊ မဟာမုနိ၊ ရှိရာအကြောင်း၊ ပေါင်းလောင်းမြို့ထီး၊ သင်းကြီးညွှန်ပြ၊ ပုညကြီးတွေ၊ လွန်ရိုသေလျက်၊ ဝင်လေသင်းတက်၊ ထွက်ခဲ့သင်တုတ်၊.......\nA. T. Houghton, Dense Jungle Green, 1937. 172-190.\nHC. Bizo, the Study of Mara Evangelical Church and her Mission: Education in Mission Fields (Thesis, MIT, Yangon, 2017), 124.\nစိန်သာအောင် ( ပလက်ဝ)၊ “မြို”တို့အကြောင်း ရှေးဖြစ်ဟောင်းဆောင်းပါးစုများ၊ ၂၀၁၅၊ (စာ- ၁၂၄)\nထွန်းရွှေခိုင်(စစ်တွေကောလိပ်)၊ ရခိုင်ရှေ့ဟောင်း မြို့တော်များ၊ စာ - ၁၄၁\nထင်းအောင် ( ကျောက်တော်)၊ ဘဝပုံရိပ်များ၊ (Grace စာပေ၊ ၂၀၁၆)၊ စာ-၁၆၈-၁၇၃။\nLuke Ahka, “The Anthropological Studies of Mrokhami People with Relevant Method for the Gospel: Cultural Anthropology For Christian Mission,” (Yangon, 2012), Page -5\nMaurice Collis, “ Araken’s Place in the Civilization of the Bay: A Study of Coinage andForeign Relations”, Journal of the Burma Research Society, vol. XV, I, p 488, 1925. Quoted in Noel F. Singer, Vaishali and the Indianization of Araken( New Dehli, APH Publishing Corporation, 2008), p 90-91\nနာဘာ့ဘင် ၏အဓိပ္ပါယ်သည် တွဲလောင်း ချထားခြင်း ဖြစ်သည်။\n"The British Burma Gazetteer in two Volume, VOL II," Rangoon Printed At The Government Press, 1879, P- 425.\nဦးလွန်ပု မြိုချင်းသည် မြိုဘာသာစကား၏ စကားသံများကို အသုံးချသဒ္ဒဗေဒအမြင်နှင့် လေ့လာချက် (ရန်ကုန်တက္ကသိုလ်) မ ( ၁၉၈၂ - ၈၃ ) မဟာဝိဇ္ဇာ (မြန်မာစာ) ဘွဲအတွက် တင်သွင်းသောကျမ်း၊ မောင်စာခေါင် ( ၁၉၉၀) ၏ အဖိုးဖြစ်သည်။\nREPORT OF THE FRONTIER AREAS COMMITTEE OF ENQUIRY, 1947,(P. 95, 96)\n၁၃ ရက် ၁ဝ လ ၂၀၁၀ ပြည့်နှစ်၊ ကြေးမုံသတင်းစာ။


သဘာဝကို လက်ခံပါ (ဦးကျော်ဟိန်းဘ၀ကရေးခဲ့တဲ့ သံဝေဂဓမ္မ ဖြစ်ရပ်မှန်ဇာတ်လမ်း) - Barnyar Barnyar\nသဘာဝကို လက်ခံပါ (ဦးကျော်ဟိန်းဘ၀ကရေးခဲ့တဲ့ သံဝေဂဓမ္မ ဖြစ်ရပ်မှန်ဇာတ်လမ်း)\nMarch 5, 2022 Life Style 0\nစာရေးချင်နေတယ်။ ဒီအချိန်မှာ တစ်ခုခုချရေးလိုက်ရင် စာတစ်ပုဒ်တော့ ရမှာပဲ။ တစ်နေ့က သေသွားတဲ့ ကိုကိုကြီး အကြောင်းဆိုရင် စာတစ်ပုဒ်တင်မကဘူး။ ရေးနိုင်ရင် ရေး နိုင်သလောက် လုံးချင်းဝတ္ထုရှည် လေးအုပ်စာလောက် ထွက်နိုင်တယ်။\nဒီလူနဲ့ ပတ်သက်ခဲ့တဲ့ မိန်းမတွေရဲ့ အကြောင်းဆိုရင် နှစ်အုပ်စာလောက် ရှိမယ်။ ဒီလိုဗျာ . ကိုကိုကြီးက ပိုက်ဆံရှိတယ်။ ပိုက်ဆံရှိတယ်ဆိုတာ ဆွေစဉ်မျိုးဆက်ရှိတာ မဟုတ်ဘူး။ သူ့လက်ထက် ကျမှ ရှိလာတာ။\nဒီလူက အလုပ်သိပ်လုပ်တယ်။ သဘာဝကို ဆန့်ကျင် ပြီးတော့ကို လုပ်တယ်။ ဘယ်လောက်ထိ လုပ်သလဲဆိုရင် သူများတွေ အိပ်တဲ့အချိန်မှာ သူအလုပ်လုပ်တယ်။ သူများတွေ ထမင်းစားနေတဲ့အချိန်မှာ သူအလုပ်လုပ်တယ်။ သူများတွေ နားနေတဲ့အချိန်မှာ သူအလုပ်လုပ်တယ်။\nသူ့အယူအဆက တစ်မျိုး။ သူအလုပ်လုပ်နေတုန်း ထမင်းစားဖို့ခေါ်ရင် အရမ်းစိတ်ဆိုးတယ်။ အဲဒီအခါမျိုးကျ ရင် ပါးစပ်က ဗျစ်တောက်ဗျစ်တောက်နဲ့ ပြောသေးတယ်။ ဒီထမင်းစားတာကို ဘယ်သူက ထွင်သွားတာလဲတဲ့ …. ကဲ …။\nဟိုးရှေးရှေးကတည်းက ထမင်းစားတယ်ဆိုတာမျိုး မရှိခဲ့ရင် အခုလူတွေလည်း စားကြမှာမဟုတ်ဘူးဆိုပြီး ရှေးတုန်းကလူတွေကို အပြစ်တင်နေတဲ့ လူစားမျိုး။\nအဲ… ညတိုင်းအိပ်ဖို့ ခေါ်ရင်လည်း သူက စိတ်ဆိုး ပြန်တယ်။ မအိပ်ရင် မရဘူးလားတဲ့။ ဆိုတော့ သူပိုက်ဆံရှိတာ မဆန်းဘူးလေ။ အလုပ်လုပ်တော့ အလုပ်လုပ်ခြင်း အကျိုးကြောင့် သူဟာ ကြီးပွားလာတယ်။ ကြီးပွားတယ်ဆိုတာ မူလ ဆင်းရဲရာကနေ ချမ်းသာလာတာကို ပြောတာ။\nပြီးတော့ သူ့ရုပ်ရည်က နည်းနည်းဖြူတယ်။ အဲ . . . တစ်ခုပဲ သူ့မှာ ပြောစရာရှိတယ်။ သူက ပညာသိပ်မတတ်ဘူး။ (၆) တန်းပဲ အောင်တယ်။ ဒါကလည်း သူ့အနေနဲ့ ဒီ(၆) တန်းအောင်တယ်၊ မအောင်ဘူးဆိုတာက သိပ်အရေးမကြီးဘူး။ ဘာဖြစ်လို့လဲ ဆိုတော့ သူ့အတွက် အရေးကြီးဆုံးဟာ ငွေပဲ။\nအဲဒီငွေကို သူက နေ့မအိပ်၊ ညမအိပ် အရူးအမဲသား ကြိုက်သလို သဲကြီးမဲကြီးနဲ့ ရှာတယ်။ ရှာတော့ရတယ်။ ရုပ်ကလည်းဖြောင့်၊ ပိုက်ဆံကလည်းရှိတော့ သူပညာမတတ် တာဟာ သူ့ရဲ့ပိုက်ဆံရှိမှုအောက်မှာ ပျောက်ကွယ်သွားတယ်။\nအဲတော့ဗျာ သူ့ပတ်ဝန်းကျင်မှာ အမျိုးသမီး လှလှ လေးတွေ တစ်ယောက်ပြီးတစ်ယောက် ရောက်လာတယ်။ ဒီနေရာမှာလည်း သူက သဘာဝကို ဆန့်ကျင်ပြန်တယ်။ အိမ်ထောင်ပြုတယ်ဆိုတာ မိန်းမတစ်ယောက်ရဲ့ လက်ထဲမှာ ခိုင်းချင်ရာခိုင်းဖို့ ကိုယ့်ဘဝကို အချုပ်အနှောင်ခံ အပ်နှင်းတာ ပဲဆိုပြီး အိမ်ထောင်မပြုဘူး။ အမျိုးသမီးတွေကို တွဲရုံတွဲတယ်။ တွဲပြီဆိုရင်လည်း (၂) လ (၃) လပဲ ကြာတယ်။\nအင်း. ဖြူဖြူဝေဆိုတဲ့ တစ်ယောက်ကိုတော့ (၆) လလောက်ထိ တွဲလိုက်တယ်။ ဒါကလည်းအကြံနဲ့။ ဖြူဖြူဝေရဲ့ မိဘတွေ ဘယ်လောက်ချမ်းသာလဲ၊ ဘယ်လိုချမ်းသာတာလဲ ဆိုတာကို လေ့လာချင်လို့ အဲဒီလောက်ကြာသွားတာ။ ဒီသူ့မှာ အချစ်ဆိုတာ မရှိဘူး။ မေတ္တာဆိုတာ မရှိဘူး။ စေတနာဆိုတာ မရှိဘူး။\nလူသားတစ်ဦးမှာ ရှိသင့်တာတွေ မရှိမှုကြောင့် သူနဲ့ပတ်သက်ပြီး အခြေအနေအမျိုးမျိုး ပြောင်းလဲသွားတဲ့ အမျိုးသမီးတွေရဲ့ အကြောင်းဟာ စိတ်ဝင်စားစရာကောင်းတယ်။ သူ့နားကို ရောက်လာတဲ့ အမျိုးသမီးတွေရဲ့ ခြေလှမ်းချင်းကတူတယ်။ ဒါပေမယ့် ပြန်ထွက်သွားတဲ့ ခြေရာချင်းက မတူကြဘူး။ အဲဒီအမျိုးသမီးတွေ အကြောင်းကိုရေးရင် စာအုပ်နှစ်အုပ်စာလောက် ထွက်မယ်လို့ ပြောတာ။\nဒါပေမယ့် ကျွန်တော့်အနေနဲ့ အဲဒီအကြောင်းတွေ မရေးချင်ဘူး။ ဘာဖြစ်လို့လဲဆိုတော့ ဖတ်တဲ့လူအတွက် ဘာ အကျိုးမှ ရမှာမဟုတ်ဘူး။ အရည်မရ၊ အဖတ်မရတဲ့ အကြောင်းတွေကို အချိန်အကုန်ခံပြီး၊ စာရွက်အကုန်ခံပြီး မရေးချင်ဘူး။\nကျွန်တော် ရေးချင်တာက ဒီလူ သေခါနီးမှာ ဖြစ်ပျက်ခဲ့တဲ့ အခြေအနေလေးကို ရေးပြချင်တာ။\nကိုကိုကြီးရဲ့ ကိုယ်ရေးရာဇဝင် အကျဉ်းချုပ်က မွေးသက္ကရာဇ် မမှတ်မိ။ လူမျိုးနဲ့ ကိုးကွယ်သည့်ဘာသာက မြန်မာ၊ ဗုဒ္ဓဘာသာ၊ ပညာအရည်အချင်းက (၆) တန်းအောင်၊ မိဘမရှိ၊ အိမ်ထောင်မရှိ၊ နေရပ်လိပ်စာက ရွှေတောင်ကြား။ ဒီလောက်ပဲ။\nလောလောဆယ် သူ့အလုပ်အကိုင်က ပိုက်ဆံရတဲ့ အလုပ်မှန်သမျှ အကုန်လုပ်တယ်။ ပွဲစားလည်း လုပ်တယ်။ အရောင်းအဝယ်လည်းလုပ်တယ်။ ငွေတိုးချေးစားတယ်။ ယုတ်စွအဆုံး နေ့စဉ်ယူတဲ့ သတင်းစာနှစ်စောင်ကို လကုန်ရင် ပိဿာချိန်နဲ့ ကိုယ်တိုင် ထိုင်ရောင်းတယ်။ အခန်းထဲမှာ ဖျန်းတဲ့ ရေမွှေးဘူးခွံတွေ၊ သောက်ပြီးတဲ့ ဆေးပုလင်းခွံတွေ၊ နို့ဆီခွက် အခွံတွေ ကိုယ်တိုင် ထိုင်ရောင်းတယ်။\nတစ်နေ့ ကားအရောင်းအဝယ်ကိစ္စနဲ့ ဒီလူ ပဲခူးသွား တယ်။ အပြန်ကျတော့ ကားမှောက်တယ်။ ကားမောင်းတဲ့သူ ရယ်၊ သူနဲ့အတူတူပါသွားတဲ့ အမျိုးသမီးရယ်ကတော့ ကား မှောက်တဲ့နေရာမှာပဲ ပွဲချင်းပြီး သေသွားတယ်။ သူကတော့ ဇက်ကျိုးသွားတယ်။\nကိုကိုကြီး ပဲခူးကအပြန် ကားမှောက်တယ်ဆိုတဲ့ သတင်းဟာ သူ့ပတ်ဝန်းကျင် အသိုင်းအဝိုင်းထဲမှာ တခဏချင်း ပျံ့နှံ့သွားတယ်။ အားလုံး ပြာယာခတ်ကုန်တယ်။ ကား မှောက်တဲ့နေရာသွားကြ၊ သေတဲ့လူနဲ့ပတ်သက်တဲ့ လုပ်စရာရှိ တာတွေ လုပ်ကြ။ ကိုကိုကြီးကို ပြန်ခေါ်လာကြ။ နောက်ဆုံးတော့ ကိုကိုကြီးဆေးရုံရောက်တယ် ဆိုပါတော့။\nအဲဒီမှာ ကိုကိုကြီးရဲ့ အရှိန်အဝါ၊ ကိုကိုကြီးရဲ့ အပေါင်းအသင်းများမှု၊ ကိုကိုကြီးရဲ့ ပိုက်ဆံရှိမှုတွေကြောင့် ကိုကိုကြီးကို ဂရုစိုက်ကြတယ်ပေါ့ဗျာ။ ထိထားတဲ့ ဒဏ်ရာအခြေအနေပေါ်မှာ မူတည်ပြီး သေမင်းနဲ့အကြိတ်အနယ် လွန်ဆွဲကြတယ်။ ဒါပေမဲ့ ဒဏ်ရာက သိပ်ပြင်းလွန်းတော့ ဆရာဝန်တွေ ခေါင်းခါကြတယ်။ ကုသလို့ မရတော့ဘူးဆိုတဲ့သဘော။\nအဲဒီအချိန်မှာ ကိုကိုကြီးအနားမှာရှိတဲ့ လူတွေ အားလုံးဟာ ကိုကိုကြီးရဲ့ အခြေအနေကိုကြည့်ပြီး ဖျောင်းဖျ ကြတယ်။ ဖျောင်းဖျဆိုတဲ့ စကားလုံးကို သုံးရတာက ကိုကိုကြီးဟာ ဇက်ကျိုးနေတာတောင် စကားတော့ပြောနိုင်သေးလို့ပဲ။\nဘာတွေပြောလဲဆိုတော့ သူ့အလုပ်အကြောင်းတွေ၊ ဘယ်အလုပ်က ဘယ်သူနဲ့ဘယ်နေ့ချိန်းထားတယ်၊ ဘယ်သူ့ ဆီက ပိုက်ဆံဘယ်လောက်ရစရာရှိတယ်၊ ဘာညာပေါ့။ အဲဒီတော့ ဘေးကလူတွေက ဒဏ်ရာတွေပြင်းထန်ပြီး ဝေဒနာခံစားနေရတဲ့အချိန်မှာ အလုပ်အကြောင်းတွေ မပြောဖို့၊ ဟိုဟာတွေ ဒီဟာတွေ မစဉ်းစားဖို့၊ ပြုခဲ့ဖူးတဲ့ ကုသိုလ်တောင်း မှုတွေ ပြန်စဉ်းစားဖို့၊ ဗုဒ္ဓမြတ်စွာဘုရားကို အာရုံပြုဆိုပြီး တိုက်တွန်းကြတယ်။\nအဲဒီအချိန်မှာ ကျွန်တော်ဟာ ကိုကိုကြီးရဲ့ အသိ အာရုံထဲကို ခဏဝင်ပြီး ခံစားကြည့်တယ်။ ကိုကိုကြီးအကြောင်း သိနေတဲ့ ကျွန်တော့်အနေနဲ့ ဘေးလူတွေ တိုက်တွန်းတာကို ဒီလူ ဘယ်လိုစဉ်းစားမယ်ဆိုတာ သိချင်လို့ သူ့စိတ်ထဲ ခဏ ဝင်ကြည့်တာ။\nကိုကိုကြီးဟာ ဘေးက တိုက်တွန်းသံတွေကို ကြားတော့ ကြားတယ်။\nအဲဒီတိုက်တွန်းမှုတွေအတိုင်း သူ့ခမျာ လုပ်လို့မရဘူး ဖြစ်နေတယ်။ ဘာဖြစ်လို့လဲဆိုတော့ သူ့ဘဝမှာ ကောင်းမှုကုသိုလ် လုပ်ခဲ့ဖူးတာ တစ်ခါမှ မရှိဘူး။ ပြီးတော့ သူက ဘုရားရှိခိုးဖူးတာမဟုတ်တော့ ဗုဒ္ဓမြတ်စွာဘုရားကို ဘယ်လို အာရုံပြုရမှန်းမသိဘူး။ ပြုခဲ့ဖူးတဲ့ ကုသိုလ်ကောင်းမှု ဆိုတာကလည်းမရှိတော့ ဘယ်လိုကုသိုလ်မျိုးကို စဉ်းစားရမှန်း မသိဘူး ဖြစ်နေတယ်။\nဒီအချိန်မှာ ကိုကိုကြီးရဲ့ စိတ်တွေ ရှုပ်ထွေးနေပုံရတယ်။ အသက်ရှူတာတွေ မြန်လိုက်၊ နှေးလိုက်နဲ့ ဖြစ်နေပြီ။ သူ့ဘဝမှာ သူရှာခဲ့တဲ့ စည်းစိမ်တွေ၊ ငွေတွေဟာ သူနဲ့အတူတူ တည်မြဲနေမယ်လို့ သူက အသေတွက်ထားပုံရတယ်။\nကွေးသောလက် မဆန့်မီ မတည်မြဲဘူးဆိုတဲ့ သဘော တရားဟာ တစ်ချိန်ချိန်မှာ ရက်ရက်စက်စက် သူ့ဘဝကို ပြောင်းလဲပစ်လိုက်နိုင်တယ်ဆိုတာကို ကိုကိုကြီး နားမလည်နိုင်အောင် ဖြစ်နေတယ်။\nဒီသဘာဝတရားကို ခုလိုသေခါနီးကျမှ ကမန်းကတန်း စဉ်းစားရတာက တစ်မျိုး၊ ကောင်းတာမလုပ်ခဲ့ဖူးတဲ့ ကိုကိုကြီးအဘို့ ဘေးနားက လျှောက်ပြောနေတာတွေကို အာရုံပြုလို့ မရတာကတစ်မျိုးနဲ့ ဒုက္ခရောက်နေပြီ၊ ဒီနေရာမှာ ကိုကိုကြီးအကြောင်းကို ရပ်ပြီး ကျွန်တော့်အကြောင်းကို ကျွန်တော်တွေးကြည့်တယ်။\nကိုကိုကြီးလို နောက်ဆုံးထွက်သက် ရောက်ခါနီးအချိန်မှာ ကျွန်တော်ဟာ ကိုကိုကြီးလိုဖြစ်ရင် ဘယ်လိုလုပ်မလဲ။ အလားတူပဲ ဒီအကြောင်းကိုဖတ်နေတဲ့ စာဖတ်ပရိသတ်တွေဟာလည်း ကိုကိုကြီးလို နောက်ဆုံးအချိန် မှာ ပြဿနာတက်နေရင် ဘယ်လိုလုပ်မလဲဆိုတဲ့ အသိဟာ ကျွန်တော့်အတွေးထဲ ဝင်လာတယ်။ ရှင်းရှင်းပြောရရင် ကျွန်တော်စိတ်ပူတယ်။ စေတနာနဲ့ စိတ်ပူတယ်။\nကျွန်တော်တို့ ဗုဒ္ဓဘာသာဝင်တွေမှာ ဓလေ့တစ်ခု ရှိတယ်။ လူတစ်ယောက် သေခါနီးပြီဆိုရင် သေတော့မယ့်လူ က“တောင်ပြော၊ မြောက်ပြော လျှောက်ပြောနေပြီဆိုရင် ကယောင်ချောက်ချားတွေ ဖြစ်နေပြီဆိုရင် ဘေးက အသက်ရှင် နေတဲ့လူတွေက လုပ်လေ့ လုပ်ကြတယ်။\nဘာလဲဆိုတော့ ဘုရားကို အာရုံပြုခိုင်းတာရယ် ပြုခဲ့တဲ့ ကုသိုလ်ကောင်းမှုတွေကို ပြန်စဉ်းစားခိုင်းတာရယ်၊ ဒီလိုအခြေအနေဟာ အသုဘ ဖြစ်တဲ့နေရာတိုင်းမှာ၊ သေဆုံးဖူးတဲ့ နေရာတိုင်းမှာ ဖြစ်လေ့ရှိတယ်။ စောစောက ကိုကိုကြီးကို ဘေးကလူတွေ ပြောကြတဲ့ အသံတွေကို ကြားဖူးကြမှာပဲ။\nပြောတဲ့လူကတော့ သေတော့မယ့် အခြေအနေမျိုးရောက်သွားရင် အသံတွေကို အာရုံပြုနိုင်ပါမလား၊ စဉ်းစားစရာ ကုသိုလ်ကောင်းမှု ရှိရဲ့လား။ သီလဆောက်တည်မှုတွေ ရှိရဲ့လား။ ဗုဒ္ဓတရားတော်အတိုင်း လိုက်နာခဲ့တာတွေ ရှိရဲ့လား၊ သေခြင်းတရား မတည်မြဲတဲ့တရားတွေကို တကယ်သိရဲ့လား။\nတကယ်တော့ အဲဒီကိစ္စတွေဟာ ထူးထူးဆန်းဆန်းတွေ မဟုတ်ပါဘူး။ လောကထဲမှာ ရှိခဲ့ပြီးသား ရှိနေဆဲ ရှိနေဦးမယ့် သဘာဝတရားတွေပဲ။ အဲဒီသဘာဝတရားတွေကို လူသားတွေက လက်ခံ နိုင်ဖို့ပဲ လိုတာပါ။\nကျွန်တော်တို့ ယုံကြည်ကိုးကွယ်တဲ့ ဗုဒ္ဓမြတ်စွာဘုရား ဟာ ကျွန်တော်တို့ ဝေနေယျတွေအတွက် စေတနာအပြည့်နဲ့ ဒီသဘောတရားတွေကို ဘဝပေါင်းများစွာ ရှာဖွေပြီး ထားခဲ့တာ။\nသေတော့မယ့် ကိုကိုကြီးကိုကြည့်ပြီး `ဗုဒ္ဓမြတ်စွာ ဘုရားဟောခဲ့တဲ့ တရားတော်တွေနဲ့ စစ်တမ်းထုတ်ကြည့် လိုက်ရင် လူသားတိုင်းဟာ အဖော်မပါဘဲ လောကထဲကို တစ်ယောက်တည်းရောက်လာခဲ့ကြတယ်။ ပြီးတော့အဖော် မပါဘဲ တစ်ယောက်တည်း လောကထဲကနေ ပြန်ထွက်သွား ကြရတာချည်းပါပဲ။\n“ငါ”လို့ ပြောခဲ့တာတွေ၊ “ငါ့ဟာ”လို့ ယူဆခဲ့တာ တွေဟာ ကိုကိုကြီးနောက်ကို တစ်ခုမှ ပါသွားမှာ မဟုတ်ပါဘူး။ အဲဒီ မပိုင်ဆိုင်မှုတွေကြောင့် မတည်မြဲမှုတွေကြောင့်ဖြစ်ရတဲ့ ဒုက္ခတွေ ကျွန်တော် မြင်လာတယ်။ ကျွန်တော် မြင်သလို ကိုကိုကြီး မြင်နိုင်ပါ့မလား။\nကိုကိုကြီးလိုပဲ ဒီသဘာဝတရားတွေကို မသိဘဲနဲ့ လောကထဲကနေ ထွက်သွားကြတာ ဘယ်နှစ်ယောက်လဲ။ ကိုကိုကြီးဆိုရင် ဒါတွေ တစ်ခုမှ သိသွားမှာမဟုတ်ဘူး။ သူ့ ပိုက်ဆံတွေ၊ သူ့အိမ်တွေ၊ သူ့ရဲ့ ခန္ဓာကိုယ်ပြေပြစ်စွာ ဖွဲ့စည်း ထားမှုတွေကို သူမပိုင်ဘူး၊ သူပိုင်ဆိုင်တာ ဘာမှမရှိဘူးဆို တာကို သူသိသွားရဲ့လား။\nဘယ်ဥစ္စာမှ မတည်မြဲဘူးဆိုတဲ့ သဘာဝကို သူလက်ခံ သွားသလား။ တကယ်တော့လည်း မတည်မြဲခြင်းတို့၊ ဒုက္ခတို့၊ ကိုယ်နဲ့မဆိုင်မှုတို့ ငါဆိုတာ မရှိမှုဆိုတာတွေတာ အစကတည်းက ရှိပြီးသားသဘာဝတွေပါ။\nအဲဒီ သဘာဝတွေကို ကျွန်တော်တို့ ဘယ်လို့ သဘောထားကြမလဲ။\nကျော်ဟိန်း၊ ၁၉၈၈၊ ဇန်နဝါရီလေ၊ ကျော်ဟိန်း၏ ရောင်စုံအပိုင်းအစများ\n” ပိုက်ဆံ ရှာပါ စုပါ သုံးပါ မဖြုန်းပါနှင့် “\nTotal Hits : 318870


ဂျပန်လူမျိုး စီးပွားရေးလုပ်ငန်းရှင်ကြီးကတောင် လေးစားသွားရတဲ့ ထက်ထက်မိုးဦး - Zet Star\nဂျပန်လူမျိုး စီးပွားရေးလုပ်ငန်းရှင်ကြီးကတောင် လေးစားသွားရတဲ့ ထက်ထက်မိုးဦး\nOctober 29, 2020 October 29, 2020 ZCC News\t0 Comments\nငွေမဲ ကို နိုင်ငံတကာ စီးပွားရေးစစ်တမ်း စံနှုန်းတွေက ရှာမတွေ့နိုင်။\nကျွန်တော်မိတ်ဆွေ ဂျပန်ကြီးက ပြောတယ်.. မင်းတို့မြန်မာပြည်ကို ရွှေနိင်ငံ ရွှေနိင်ငံ ဆိုပြီ ခေါ်ကြတာ အခု ကိုဗစ်ကာလမှာ သဘောပေါက်လာပြီ ပြောပါတယ်..\nကျွန်တော်က ပြန်မေးတာပေါ့ ဘာကြောင့်လဲ ဆိုပြီ.. သူကပြောပါတယ်.\n၂၀၂၀ ခုနှစ် နိင်ငံတကာမှာ စီးပွါးရေးတွေ ကျပြီ နယ်ပယ်အသီးသီးကလုပ်ငန်းရှင်တွေ ဒုက္ခရောက်ရပြီ ဝန်ထမ်းတွေလည်း အလုပ်ပြုပ်ပြီ ဒုက္ခရောက် ခက်ခဲနေကြရပါတယ်.ဂျပန်မှာ ဆိုလည်း နှစ်ပေါင်းရာချီ ရာဇဝင်ရှိတဲ့ လုပ်ငန်းတွေတောင် ပြိုလဲပြီးဖျက်သိမ်းလိုက်ရတာတွေ မနည်းဘူးလို့ ပြောပါတယ်.\nကမ္ဘာ့နိင်ငံကြီး များစွာက အစိုးရအသီးသီးကလည်း မိမိတို့ရဲ့ ပြည်တွင်းလုပ်ငန်းရှင်တွေ မပြိုလဲရေး အလုပ်အကိုင်မဆုံးရှုံးရေးအတွက် အဖက်ဖက်က ထောက်ပန့်ကူညီဆောင်ရွက်နေတဲ့ ကြားက ပြိုလဲကျဆုံးသွားတဲ့ လုပ်ငန်းတွေများစွာရှိကြပါတယ်..\nကမ္ဘာ့နိင်ငံကြီးအသီးသီးက ပြည်သူတွေလည်း မလိုအပ်တာတွေ အပိုပစ္စည်းတွေ ဝယ်မသုံးကြလို့ ထုက်လုပ်သူ လုပ်ငန်းရှင်တွေမှာလည်း ဒုက္ခရောက်ပြီ များစွာ ဆုံးရှုံးကြတာ မင်းလည်း နိင်ငံတကာ စီးပွါးရေးသတင်းတွေဖတ်လို့ သိတယ်မဟုက်လားမေးတော့..\nသူကထပ်ပြောပါတယ်.. မြန်မာပြည်က လုပ်ငန်းရှင်တွေ အလုပ်လုပ်နေသူစီးပွါးရေးလုပ်ငန်းရှင်တွေကို ဘာမှထိထိရောက်ရောက် ကူညီပန့်ပိုးတာမတွေ့ရမကြားရသည့်အပြင် လုပ်ငန်းရှင်စီးပွါးရေးသမားတွေဆီက ပြန်အလှူခံပြီ ကိုဗစ်ကာကွယ်ရေးတွေ လုပ်နေတာ မြင်ရကြားရတော့ သူအနေနဲ့ အလွန်လေးစားမိပါကြောင်း ပြောပြပါတယ်..\nနောက်ပြီတော့ နိင်ငံတကာ ကားကုမ္မဏီတွေမှာ ကားတွေမရောင်းရလို့ စိတ်ညစ်နေကြပေ့မဲ့ မြန်မာပြည်မှာက ဝယ်မယ်ဆိုရင်တောင် ချက်ချင်းမပေးနိင်ဘူး.စောင့်ရတဲ့အထိ ကားတွေရောင်းနေရတာ တွေ့ရကြောင်း ဖေ့ဘုတ်ပေါ်မှာကြည့်လိုက်ရင်လည်း ကားတွေက sold out sold out နဲ့ အခုမဝယ်ရင် နောင်နောင်တရမယ်ဆိုတဲ့ပုံစံမျိုး ရောင်းနေကြရတာ တွေ့ရကြောင်း,ဒါတောင် အခွန်သက်သာခွင့်နဲ့ ဝယ်ယူခွင့်ရမဲ့ ဝန်ထမ်းပါမစ်ကို ချပေးမယ်ပြောထားသည့်တိုင်း ရောင်းဝယ်ဖောက်ကား အရောင်းအဝယ်ကောင်းနေတာ ကြည့်ပြီ မြန်မာပြည်သူပြည်သားတွေ တအားချမ်းသာကြောင်း သိလာရတယ်လို့ ပြောပါတယ်..\nဒါတောင် ကိုဗစ်ကြောင့် ဘယ်မှသွားမရ,သုံးမရတဲ့ အခြေအနေဖြစ်တော့ ပိုအံ့ဩမိကြောင်းပြောပြပါတယ်.. ထပ်ပြီတော့ သူကပြောပါသေးတယ်..\nအခုဆို ဖေ့ဘုတ် မှာ ခေတ်စားနေတဲ့ ဆံပင်ရှည်ရှည် ဝဝခန့်ခန့်ကြီးနဲ့ ချစ်စရာကောင်းတဲ့ အမျိုးသမီးတစ်ယောက်က အပြောချိုချိုနဲ့ ကျောက်မြတ်ရတနာတွေ ကို FB ပေါ်ကနေ မျက်မြင်ပစ္စည်းမကြည့်ပဲ on line ကရောင်းနေတာ တစ်ရက်တစ်ရက်ကို ဒေါ်လာ ၃-၄ သိန်းဖိုးရောင်းနေတာ တွေ့ရတော့ ပိုပြီတော့ အံ့ဩသင့်ခဲ့ကြောင်း,မြန်မာပြည်က လူတွေအတွက် ကိုဗစ် ကာလမှာတောင် ဒီလို ဝယ်နိင်သုံးနိင်တယ် ဆိုရင် ကိုဗစ်သာ မရှိလို့ လုပ်ငန်းတွေပုံမှန် လုပ်နေတယ် ဆိုရင် ဘယ်လောက်တောင် အရောင်းအဝယ် ကောင်းလိုက်မှာလဲ ဆိုတာ မမှန်းနိင်ကြောင်း ဒါကြောင့်လည်း ရွှေနိင်ငံ ရွှေနိင်ငံ လို့ ခေါ်ဆိုကြတာ တဖြည်းဖြည်း နားလည်လာကြောင်း ပြောပြပါတယ်..\nဒါနဲ့ ကျွန်တော်က သူကို ပြန်မေးပါတယ်..\nဒါဆို ကျွန်တော်တို့ နိင်ငံက ဘာကြောင့် မဖွံဖြိုး မတိုးတက်ပဲ ကမ္ဘာ့ စီးပွါးရေး အနိမ့်နိင်ငံတွေထဲမှာ ရောက်နေတာလည်း မေးတော့ နိင်ငံသာ ဆင်းရဲပေ့မဲ့ လူတွေမဆင်းရဲကြောင်း သာမာန်ပြည်သူတွေ ဆင်းရဲပေ့မဲ့ တာဝန်ရှိသူတွေ မဆင်းရဲကြောင်း လူအများက အဆင်မပြေပေ့မဲ့ လူတစုမှာ ထားစရာမရှိအောင် ချမ်းသာကြောင်း ပြောပြပါတယ်..\nသူကပြောပါသေးတယ် မြန်မာပြည်လို ရွှေနိင်ငံ မှာ နိင်ငံတကာ စီးပွါးရေး တွက်နည်းတွေက အသုံးမတည့် နားလည်ရခက်ကြောင်းလည်း ထပ်မံပြောဆိုပါတယ်..ကျွန်တော်အနေနဲ့လည်း သူရဲ့စကားကို အပြည့်အဝထောက်ခံမိပါတယ်..\nအခွန်ငွေများစွာ ရရှိနေတဲ့ မော်တော်ယာဉ်လောကကိုပဲ ကြည့်ပါ တစ်နှစ်တစ်ကြိမ် ပေါ်လစီ ပြောင်းတယ်.နောက်တစ်နှစ်မှာ ဘာပေါ်လစီနဲ့ ဆောင်ရွက်မယ်,ချမှတ်မယ်ဆိုတာ အထူးလျီု့ဝှက်ချက်နဲ့ လုပ်ငန်းရှင်စီးပွါးရေးအဖွဲ့အစည်း လုံးဝမပါဝင်ပဲ ဌာနဆိုင်ရာက တဖက်သက် ဆုံးဖြတ်ချက်နဲ့ ဆုံးဖြတ်လုပ်ဆောင်နေမူအတွက် မော်တော်ယာဉ်လုပ်ငန်းနယ်ပယ် ကို အခြားဘယ်နိင်ငံက လုပ်ငန်းရှင်မှ မလုပ်ဆောင် မရှင်သန်နိင်တဲ့ လုပ်ငန်းကို မြန်မာပြည်က လုပ်ငန်းရှင်တွေက လုပ်ဆောင်နေတာကြည့်ပြီ မြန်မာပြည်က အခြားနိင်ငံထက် ထူးခြားတဲ့ အချက်တွေပါပဲ..\nကျွန်တော်တို့ မြန်မာပြည်ကတော့ တကယ့် ရွှေနိင်ငံပါပဲ..\n← နိုင်ငံတော်သမ္မတ ဦးဝင်းမြင့် ကြိုတင်ဆန္ဒမဲ ပေးပြီ\nဦးဇော်ဇော်က မန္တလေးမှာ ကိုဗစ်ကုသရေးစင်တာကြီး တခု တည်ဆောက်ပေးနေပြန်ပြီ →


1. ဧပြီလ ၂၆ရက်နေ့ ၇ရက်သားသမီးဗေဒင်\n2. ဧပြီလ ၂၆ ရက်နေ့အတွက် ရာသီခွင်အလိုက်ဗေဒင်ဟောစာတမ်း\n3. ဧပြီလ ၂၆ ရက်နေ့ ပျိုရွယ်သူတို့အတွက် ချစ်ရေးချစ်ရာ ဘ၀တွက်တာဗေဒင်\n2. အွန်လိုင်းပေါ်မှာနိုင့်ထက်စီးနင်းပြုခြင်းကို တရားဥပဒေအရအရေးယူဆောင်ရွက်မယ့် Wanna One ရဲ့အေဂျင်စီ\n3. Ricky Martin ရဲ့တေးအယ်လ်ဘမ်အသစ်မှာပါဝင်မယ့် Red Velvet အဖွဲ့မှ Wendy\n2. သစ်တစ်ပင်ကောင်း - Chapter 1\n3. လွန်ခဲ့တဲ့ အနှစ်တစ်သန်းက ကြယ်တွေ - အစ/အဆုံး\nအယ်လ်ဘမ်အသစ်အတွက်ပြင်ဆင်ရတာ စိတ်ရော၊ ကိုယ်ပါပင်ပန်းတယ်ဆိုတဲ့ G-Dragon\nSEOUL၊ ဇွန်လ (10) ရက် (Yonhap) -- နာမည်ကျော်အမျိုးသားအဆိုတော်အဖွဲ့ BIGBANG ရဲ့ခေါင်းဆောင် G-Dragon ဟာ လေးနှစ်ကြာပြီးတဲ့နောက် တစ်ကိုယ်တော်ဂီတသမားအဖြစ်အခွေထွက်ရှိချိန်မှာ မမျှော်လင့် ပဲ အောင်မြင်မှုရရှိခဲ့ပါတယ်။ သူ့ရဲ့အဖွဲ့သား T.O.P ကတော့ မကြာသေးမီကပဲ မူးယစ်ဆေးဝါးသုံးစွဲတယ်ဆို တဲ့ ကောလဟာလတွေနဲ့ ရင်ဆိုင်နေရတာဖြစ်ပါတယ်။\n“အခွေလုပ်နေတဲ့အချိန်အတွင်း ကိစ္စတွေအများကြီးဖြစ်သွားခဲ့တာကြောင့် အယ်လ်ဘမ်အတွက်ပြင်ဆင်ရတာ စိတ်ရော၊ ကိုယ်ပါခက်ခဲပင်ပန်းခဲ့ပါတယ်” လို့ ယင်းအဆိုတော်က ဇွန်လ (10) ရက်၊ Seoul မြို့အနောက်ပိုင်း Seoul World Cup Stadium မှာကျင်းပတဲ့ သူ့ရဲ့တစ်ကိုယ်တော်ဖျော်ဖြေပွဲအတွင်း ပြောကြားခဲ့တာဖြစ်ပါတယ်။ အဆိုပါဖျော်ဖြေပွဲဟာ ကမ္ဘာတစ်ဝှမ်း မြို့ကြီး (19) မြို့မှာကျင်းပပြုလုပ်မယ့် သူ့ရဲ့နယ်လှည့်ဖျော်ဖြေရေး ခရီးစဉ်ရဲ့ပထမဆုံးပွဲလည်းဖြစ်ပါတယ်။\nG-Dragon ဟာ T.O.P ရဲ့မူးယစ်ဆေးဝါးသုံးစွဲတယ်ဆိုတဲ့ကောလဟာလကိုတော့ တိုက်ရိုက်ထုတ်ဖော်ပြောဆို ခြင်းမရှိပါဘူး။\nMarijuana ရှုတယ်ဆိုတဲ့စွဲချက်တွေအပေါ် ဆိုင်းငံ့ခြင်းမရှိပဲစွဲချက်တင်ခံရပြီးနောက်တစ်နေ့ဖြစ်တဲ့ ဇွန်လ (6) ရက်နေ့မှာ benzodiazepine စိတ်ငြိမ်ဆေး အလွန်အကျွံသောက်သုံးထားတာကြောင့် T.O.P ကို ဆေးရုံတင် လိုက်ရတာ ဖြစ်ပါတယ်။ သူ့ကို ပြီးခဲ့တဲ့နှစ်၊ အောက်တိုဘာလတုန်းက Seoul မြို့မှာရှိတဲ့ သူ့ရဲ့နေအိမ်မှာ 21 နှစ် အရွယ် အဆိုသင်တန်းသူအမျိုးသမီးတစ်ဦးနဲ့အတူ တားမြစ်ပစ္စည်းတွေ လေးကြိမ်ရှုရှိုက်ခဲ့တယ်လို့ သံသယ ဖြစ်နေတာ ဖြစ်ပါတယ်။\nG-Dragon ပုံ (Yonhap)\nအဲ့ဒီလိုကောလဟာလတွေထွက်ရှိနေပေမယ့် G-Dragon ရဲ့လေးခွေမြောက်တစ်ကိုယ်တော်အယ်လ်ဘမ် “Kwon Ji Yong” ဟာ ဇွန်လ (8) ရက်နေ့ သူ့အခွေထွက်ရှိချိန်ကစပြီး နိုင်ငံပေါင်း 39 နိုင်ငံရဲ့ iTunes album charts တွေမှာ သရဖူဆောင်းနေခဲ့ပါတယ်။ အဆိုပါအခွေရဲ့ခေါင်းစီးသီချင်း “Untitled” ဟာလည်း ပြည်တွင်း မှာရှိတဲ့ အဓိကအွန်လိုင်းတေးသီချင်း chart တွေအပြင် China's QQ Music ရဲ့ chart ငါးခုမှာပါ နံပါတ်တစ် နေရာကို သိမ်းပိုက်ထားနိုင်ခဲ့တာဖြစ်ပါတယ်။\nစင်မြင့်ပေါ်မှာ သူ့ရဲ့နာမည်ကျော်သီချင်းသုံးပုဒ်ဖြစ်တဲ့ "Heartbreaker"၊ "Breathe" နဲ့ "A Boy" တို့ကို ဖျော်ဖြေ တင်ဆက်ပြီးတဲ့နောက် “သတင်းကောင်းလေးတွေကြားရလို့ ကျွန်တော်အရမ်းပျော်ပါတယ်” လို့ အဆိုပါ အသက် (29) နှစ်အရွယ်အဆိုတော်က ပြောကြားခဲ့ပါတယ်။\n“ပရိသတ်တွေရဲ့ကျေးဇူးကြောင့် ပြဿနာတစ်စုံတစ်ရာမရှိပဲ ဒီဖျော်ဖြေပွဲကို ကျင်းပပြုလုပ်နိုင်ခဲ့တာဖြစ်ပါတယ်။ ဒါကြောင့် ပရိသတ်ကြီးကို နောက်တစ်ကြိမ်ထပ်ပြီး ကျေးဇူးတင်ရှိကြောင်း ပြောကြားလိုပါတယ်။”\nKwon Ji-yong ဆိုတာဟာ G-Dragon ရဲ့နာမည်အရင်းဖြစ်ပါတယ်။ ခေါင်းစဉ်မှာဖော်ပြထားတဲ့အတိုင်းပဲ အဆိုပါအယ်လ်ဘမ်ဟာ G-Dragon ရဲ့ကိုယ်ပိုင်အကျင့်စရိုက်တွေနဲ့ အသက် (30) ထဲဝင်တော့မှာ ဖြစ်တာကြောင့် တိုးပြီးခံစားလာရတဲ့စိတ်နာကျင်မှုတွေကို အသားပေးဖော်ပြထားတဲ့စာသားတွေနဲ့အတူ သူ့ရဲ့ကိုယ်ပိုင်ဘဝပုံစံကို အတော်လေးပေါ်လွင်စေပါတယ်။\n“ကိုယ်ရေးကိုယ်တာပိုင်းအရ ဒါဟာ ကျွန်တော့်ရဲ့ပင်ကိုစရိုက်သဘာဝကဘာလဲ၊ G-Dragon ဆိုတဲ့ စင်မြင့် နာမည်အောက်မှာ နှစ်ပေါင်းများစွာနေထိုင်ဖြတ်သန်းလာပြီးတဲ့နောက် Kwon Ji-yong ဆိုတာဘယ်သူလဲ ဆိုတာတွေကို ပြန်လည်စဉ်းစားဖို့အချိန်ဖြစ်နေပါပြီ။ ကျွန်တော့်ကိုယ်ကျွန်တော်မသိခဲ့တဲ့အရာတွေ၊ ကျွန်တော် မေ့နေခဲ့တဲ့အရာတွေကို သိမြင်လာခဲ့ရတဲ့ တန်ဖိုးမဖြတ်နိုင်တဲ့အချိန်ပါပဲ။”\nSeoul မှာဖျော်ဖြေကျင်းပပြီးတဲ့နောက် G-Dragon ဟာ "Act III, M.O.T.T.E" လို့ခေါင်းစဉ်ပေးထားတဲ့ ကမ္ဘာလှည့်ဖျော်ဖြေရေးခရီးစဉ်ကို အာရှမြို့ကြီးသုံးမြို့၊ မြောက်အမေရိကမြို့ကြီးရှစ်မြို့၊ သမုဒ္ဒရာကျွန်းပေါ်က မြို့လေးမြို့နဲ့ ဂျပန်နိုင်ငံမြို့သုံးမြို့တို့မှာ ဖျော်ဖြေတင်ဆက်သွားဖို့ စီစဉ်ထားပါတယ်။


၁၉ဇူလိုင် မေ့မရနိုင်.... ~ ရွှေမန်းသားလေး ဝေယံ\n7/19/2012 06:18:00 PM Wai Yan Linn2comments\nအာဇာနည်နေ့မတိုင်ခင်က ပိုစ့်လေးတစ်ခု တင်ပေးမလို့ လိုင်းကမကောင်းတာနဲ့ မတင်လိုက်နိုင်ဘူးဗျာ. ဒါကြောင့် ဆိုက်ကိုဘဲ ပြင်ဆင်ပြီးတော့ အာဇာနည်နေ့အခမ်းအနားလေးအဖြစ် ပြုလုပ်လိုက်ရပါတယ်.\nအခုတလော လိုင်းကတော်တော်ကို ကျတယ်ဗျာ.. ကျွန်တော်လည်း စိတ်ညစ်နေပြီ. သူငယ်ချင်းတို့အနေနဲ့လည်း နားလည်ပေးကြလိမ့်မယ်လို့ ကျွန်တော်မျှော်လင့်ပါတယ်.\nကျွန်တော်တို့ ဗိုလ်ချုပ်ကျဆုံးသွားခဲ့တာ အခုဆိုရင် ၆၅နှစ်တောင် တိုင်ခဲ့ပေမယ့် ဗိုလ်ချုပ်တို့ရဲ့ အာဇာနည်သွေးတွေကတော့ အခုချိန်ထိ မခြောက်သေးပါ။ ဗိုလ်ချုပ်ရဲ့ မျိုးဆက်တွေမှာ အခုချိန်ထိ အာဇာနည်နေ့ရောက်တိုင်း မျိုးချစ်စိတ်တွေ ပြင်းထန်နေကြဆဲပါ။ ကျွန်တော်လည်း အာဇာနည်နေ့က ရတနာပုံတက္ကသိုလ်အနီးမှာ ရတနာပုံတက္ကသိုလ် ကျောင်းသားကျောင်းသူတွေ ကျင်းပပြုလုပ်ခဲ့တဲ့ ၆၅နှစ်မြောက် အာဇာနည်နေ့ အခမ်းအနားမှာ အထက်မြန်မာပြည် ခရိုင် ဗ.က.သမှ ပေးပို့တဲ့ အာဇာနည်နေ့ သ၀ဏ်လွှာကို ကျွန်တော် ဖတ်ကြားပေးခဲ့ပါတယ်။ နောက်ပြီး ရတနာပုံတက္ကသိုလ်ကနေ ကံတက်ကုန်း မစိုးရိမ်တိုက်သစ်အထိ လွမ်းသူ့ပန်းခွေ အရောက်ပို့ဆောင်ပေးခဲ့ပါတယ်။ နောက်ပြီး ကံတက်ကုန်းမှာ ပြုလုပ်တဲ့ အာဇာနည်နေ့ အခမ်းအနားကိုလည်း တစ်ခါတည်းတက်ရောက်ခဲ့ပါတယ်။ နေ့လည် ၂နာရီကျတော့ ကီးမားတင်ဝင်းမှာ ပြုလုပ်တဲ့ အာဇာနည်ကျေးဇူး အောက်မေ့ပွဲ အခမ်းအနားကို တက်ရောက်ရင်း အာဇာနည်ပုဂ္ဂိုလ်ကြီးများရဲ့ ဂုဏ်ကျေးဇူးတွေကို သိမှတ်ခဲ့ပါတယ်။ ၁၈ရက်နေ့ကတော့ ကျဆုံးသွားခဲ့ရတဲ့ အာဇာနည်ခေါင်းဆောင်များကို ရည်စူး၍ ဆွမ်းကပ်ခဲ့ပါသေးတယ်။ ကျွန်တော်ကတော့ အာဇာနည်နေ့မှ အခုလို အာဇာနည်ခေါင်းဆောင်များကို ကျေးဇူးဆပ်နေတဲ့ အချိန်မှာတော့ မြန်မာပြည်မှာရှိတဲ့ လူငယ်တော်တော်များများဟာ အာဇာနည်ကြီးများရဲ့ ကျေးဇူးတရားကို မသိတတ်ကြဘဲ ရှိနေတာကိုေ တွ့ရတဲ့အတွက် ကျွန်တော်ဝမ်းနည်းမိပါတယ်။ တကယ်ဆိုရင် သူတို့တတွေ အသက်တွေစွန့်ခဲ့ကြလို့ ကျွန်တော်တို့တတွေ အခုလို ငြိမ်းငြိမ်းချမ်းချမ်းနဲ့ လွတ်လပ်တဲ့ပြည်ထောင်စုကြီးမှာနေနေရတာလေ.. သူတို့ရဲ့ ကျေးဇူးကိုတော့ အနည်းငယ်လောက်တော့ ပြန်ဆပ်သင့်ပါတယ်ဗျာ.. ၁၀နာရီ၃၇မိနစ် ဥသြဆွဲချိန်မှာ မိမိစီးလာတဲ့ဆိုင်ကယ်ကိုဘဲ ဖြစ်ဖြစ် ကားကိုဘဲဖြစ်ဖြစ် ခေတ္တခဏလောက်ရပ်ပြီးတော့ ကျဆုံးသွားခဲ့ရတဲ့ ပုဂ္ဂိုလ်တွေကို ဦးညွတ်အလေးပြုသင့်ပါတယ်။ အခုဆိုရင် ဥသြဆွဲနေတာတောင် အရေးမလုပ်ဘဲ ဆိုင်ကယ်စီးသူကစီး၊ ကားမောင်းသူကမောင်းနဲ့ အခုလို စိတ်ဓါတ်တွေ နိမ့်ကျနေလို့ကတော့ ကျွန်တော်တို့ လူငယ်တွေ ဘယ်တော့မှ တိုးတက်မှာ မဟုတ်ဘူး..\nအာဇာနည်နေ့မှာတော့ ကျွန်တော်အနေနဲ့ စကားလေးတစ်ခွန်း ပြောချင်ပါတယ်။\n" တိုင်းပြည်တိုးတက်ဖို့အတွက်ဆိုရင် နေရာတကာပြင်ဖို့မလိုဘူး။ တိုင်းပြည်မှာ ရှိတဲ့လူတွေရဲ့ စိတ်ဓါတ်တွေကို အရင်ပြင်ဖို့လိုလိမ့်မယ်။ ကောင်းမွန်တဲ့စိတ်ဓါတ်တွေ ရှိပြီဆိုမှ တိုင်းပြည်က သူ့အလိုလို တိုးတက်လာလိမ့်မယ်။ လူတိုင်းအတွက် အရေးကြီးဆုံးက စိတ်ဓါတ်ပါဘဲ...."\nရွှေမန်းသားလေး ဝေယံ (နည်းပညာ)\nPosted in: နေ့ထူးနေ့ရက်များ\n7/23/2012 06:47:00 AM Reply\n19 ဂျူလိုင် ကိုတော့ ကောင်းကောင်း ဂုဏ်ပြုနိုင်ခဲ့ပါတယ်\n7/24/2012 01:34:00 AM Reply


This user agreement is an agreement between you and www.myanpay.com.mm that is MyanPay E-commerce System service and their application (MyanPay and any related service) this agreement has enforcement of your right and so you need to read carefully. You are urged this agreement to be printed or put in your computer hard drive for references. In case of willingness to know the mode of function and further particulars, contact and make enquiry with www.myanpay.com.mm. In the agreement, you or your means the person who is subject to be paid services. MyanPay, I or Our means www.myanpay.com.mm and their subsidiary organizations, directors, official, staffs, representatives and contractors.\nLegal relationship between you and MyanPay\nRegistration for the services means you have stipulated for the payment process as per your instruction in pursuance of the term of this agreement as your representative. As regards intentional action inappropriateness of MyanPay or significantly making ignorance on resulted damages and losses, MyanPay will take no responsibility about it. As for you, (1) MyanPay is notasaving bank nor banking service but payment services it has been doing. (2) MyaPay is not your treasurer of the finance butarepresentative for the payment of the performances.\n1. Process and Obligation of User\nTo achieve service, you shall register in the MyanPay account. You may apply for your services under MyanPay account for payment, running business, earning or shopping payment for services. Any process using your password shall be accepted on the utilization of service. You have responsibilities on the damages and losses resulted from all the processes applicability of your account and password. Compensation cannot be claimed from us.\nComprehensive and true information shall be given for registration from you and any changes shall be made immediately. You shall agree not to pretend for another or application of name of others without permission. In case there has findings of incorrect and incomplete and inaccurate information from you, MyanPay has right to call off the utilization of service. The cost and expenses or any losses resulted directly or indirectly from your inaccurate and unsure information may be acquired from you.\n3.\tService Charges\nCurrent fee Schedule of MyanPay for the service has been uploaded in the website payment as for MyanPay account and adding finance and withdraw money and the appropriate service charge to the bank shall be undertaken to be paid.\n4.\tProhibited Processes\nInacertain illegal earning, you shall agree not to use MyanPay. Illegal performances, services, MyanPay website or any website mentioned cannot be used. In contravention of the terms of this agreement inclusive of illicit, cheating or suspicious of MyanPay to have perform resulted, temporary termination of utilization or cancellation shall be made. Then, the balance from MyanPay account cannot be withdrawn and you have to fully cooperate in making inquiry of the suspicious affairs with MyanPay. Not to create under the impression of user of MyanPay or its responsible person or password available of their accounts or other particulars shall be agreed not to be asked from the customer of MyanPay.\n5.\tElectronic Communication\nAs regards your account and your communication of the service, this agreement and other agreements will provide in association with electronic within the framework of law. For regarding electronic, You shall agree to acquire all the communication technique from MyanPay. Uploading electronic communication technique on the website of the MyanPay or forwarding to your email and you should keep record by copying of any communication. As of date of sending, any electronic or paper format (whether available or not from you) not later than5days of the working day, it shall be deemed as writing. Agreement of using of your electronic communication technique shall be deemed to include until cancellation of your agreement through the phone to customer service or notice to MyanPay with the use of this form on your decision. For so have done, MyanPay will terminate utilization of service.\n6.\tCorrect email\nYou shall agree for the warranty of application of internet and current email. MyanPay will communicate with you by using appropriate technique on basis of the particulars you have given but the expenses appropriate for the email and internet you have used or the email has not been sent are not responsible. Incorrect email address to MyanPay or changes of this email or cancellation of it, you have responsibility to notify to MyanPay at once. In the event of wishing to alter your email address or cancel, you have to communicate urgently to MyanPay office for MyanPay account office.\nURL has prohibited not surfing any pages not beginning www.myanpay.com.mm to the MyanPay member in the event of not having www.myanpay.com.mm in the Merchant sites which are the integral part of MyanPay website, it is prohibited not to be surfed.\n8.\tNo Spam\nYou shall agree not to use email addresses of MyanPay customers by sending unofficial email. You shall agree not to use spam mail for achieving bonus.\nYou shall not divulge your account’s password or others’. MyanPay has no responsibilities for the losses resulted from the misleading application of passwords of the users.\nIf you apply or attempt to apply our service for your payment and acceptance and measure of account, apart from these, (interference, hacking, safety standard and performances disruption), you account shall be terminated without prior notice. Additionally, your account shall be recognized at blacklist and penalties (including charge of electronic law) shall be given. This user agreement has proper control the right of disposal to anyone in relation to your performances on your particulars without any initial permission from you. MyanPay shall not claim for damages of all or any destruction in view of MyanPay.\nYou shall agree not to shift without written approval of the MyanPay of the right or duties under this agreement and MyanPay has right to transfer duties and any privilege under this agreement without your permission.\n12. Service Upgrade (or) Server Maintenance\nSometimes, maintenance and upgrade processes of MyanPay's Services can be performed in the minimum time of use and will be informed to MyanPay users in advance. During the maintenance process, MyanPay Service will be temporarily suspended and MyanPay users have no right to ask for compensation.\nPrior to payment for the services of the shopping from MyanPay users, not only terms and agreement stipulated by MyanPay but also terms and conditions of merchants are required to be perused carefully. You may have right to call off this process in pursuance of targeted period of time with the use of cancellation form prescribed by MyanPay. User shall bear the charges of the MyanPay services appropriate for the transition and process already cancelled.\n14. Acceptance of Cash\nPrior to the acceptance of cash, it is necessary to have MyanPay business account to have been stipulated. MyanPay users opening business account in MyanPay may sell, pay service and accept money for it. In violation of policies and agreement executed between MyanPay and merchant, account may be cancelled and acceptance of money can be denied.\n15. Withdrawing money from bank account\nMyanPay users may withdraw money at anytime from MyanPay. However, MyanPay business account users (merchants), in default of information of the product and service delivery of the sold ones during the prescribed period of time, the appropriate expenses of the defaulted product and service can be withdrawn from MyanPay account. For the transition defaulted by the merchant, the service charge of the MyanPay appropriate shall be paid by merchant.\nMyanPay အသုံးပြုသူများအတွက် User Agreement\nဤ User Agreement သည် သင်နှင့် www.myanpay.com.mm ကြား ချုပ်ဆိုသော စာချုပ်ဖြစ်သည်။ ၄င်းမှာ MyanPay E-commerce System ဝန်ဆောင်မှု (MyanPay နှင့် သက်ဆိုင်သည့် မည်သည့် ဝန်ဆောင်မှုမျိုးမဆို) အသုံးပြုခြင်းအတွက် ဖြစ်သည်။ ဤ သဘောတူညီမှုသည် သင်၏အခွင့်အရေးများကို အကျိုးသက်ရောက်မှုရှိသဖြင့် သင်အနေဖြင့် ဂရုတစိုက်ဖတ်ရှုရန် လိုအပ်ပေသည်။ ကျွန်ုပ်တို့မှ ဤ Agreement ကို ပုံနှိပ်ထားရန် သို့ သင့် computer hard drive ထဲတွင် ကိုးကားရန်အတွက် ကူးယူထားရန် တိုက်တွန်းပါသည်။ ထပ်ဆင့် အချက်အလက်များနှင့် ၎င်းတို့၏ အလုပ်လုပ်ပုံတို့ကို သိရှိလိုပါက www.myanpay.com.mm နှင့် ဆက်သွယ်စုံစမ်းနိုင်သည်။ Agreement ထဲမှ “သင်” (သို့) “သင်၏” ဆိုသည်မှာ ဝန်ဆောင်မှုပေးခြင်းခံရသောသူကို ဆိုလိုသည်။ “MyanPay”,” ကျွန်ုပ်” သို့ “ကျွန်ုပ်တို့၏” ဆိုသည်မှာ www.myanpay.com.mm နှင့် ၎င်း၏လက်အောက်ခံ အဖွဲ့အစည်းများ၊ ဒါရိုက်တာများ၊ အရာရှိများ၊ ဝန်ထမ်းများ၊ ကိုယ်စားလှယ်များနှင့် ကန်ထရိုက်တာများကို ရည်ညွန်းပါသည်။\n1. အသုံးပြုသူ၏ လုပ်ငန်းစဉ်တာဝန်များ\nဝန်ဆောင်မှုရရှိရန် သင်သည် MyanPay account တွင် မှတ်ပုံတင်ရပေမည်။ သင်သည် ဝန်ဆောင်မှုကို MyanPay Account ဖြင့် ငွေပေးချေခြင်း၊ စီးပွားရေးလုပ်ငန်းများ လုပ်ကိုင်ရာတွင် ငွေများရရှိခြင်း (သို့) ဈေးဝယ်ယူခြင်း၊ ၀န်ဆောင်မှု အတွက် ငွေပေးချေခြင်းတို့ ပြုလုပ်ရာတွင် အသုံးပြုနိုင်သည်။ သင်၏ Password ဖြင့်သုံးသော မည်သည့် လုပ်ငန်းစဉ်မဆို ဝန်ဆောင်မှုကို အသုံးပြုခြင်းဖြစ်ကြောင်း လက်ခံရပေမည်။ သင်၏ account နှင့် password ကိုသုံးသော လုပ်ငန်းစဉ်များ အားလုံးတွင် ဖြစ်ပေါ်လာသော ပျက်ဆီးဆုံးရှုံးမှုများသည် ၎င်းတို့မှာသင်၌သာ တာဝန်ရှိပေသည်။ လျော်ကြေးကို ကျွန်ုပ်တို့ထံမှ မတောင်းခံ နိုင်ပေ။\nသင်မှ ပြည့်စုံမှန်ကန်သော သတင်းအချက်အလက်များကို မှတ်ပုံတင်ရာတွင် ပေးရမည်ဖြစ်ပြီး ပြင်ဆင်စရာများရှိပါက ချက်ချင်းပြင်ဆင်ရပေမည်။ သင်အနေဖြင့် အခြားတစ်ယောက်ကဲ့သို့ အယောင်ဆောင်ခြင်း (သို့) ခွင့်ပြုချက်မရဘဲ အခြားအမည်အား အသုံးပြုခြင်းတို့ကို မပြုရန် သဘောတူရမည်ဖြစ်သည်။ အကယ်၍ သင်ပေးသော သတင်းအချက်အလက်များထဲမှ မတိကျသော၊ မပြည့်စုံသော၊ မမှန်ကန်သော အချက်များတွေ့ရှိပါက MyanPay အနေဖြင့် ဝန်ဆောင်မှုအသုံးပြုခြင်းအား ချက်ချင်းဖျက်သိမ်းနိုင်သော အခွင့်အရေးရှိသည်။ မတိကျ၊ မသေချာသော သတင်းအချက် အလက်များကြောင့် တိုက်ရိုက်သော်လည်းကောင်း သွယ်ဝိုက်၍သော်လည်းကောင်း ဖြစ်ပေါ်လာသောရလဒ် ကုန်ကျစရိတ်များ (သို့) မည်သည့် ဆုံးရှုံးမှုများကိုမဆို သင့်ထံမှ ပြန်လည်ရယူနိုင်သည်။\nဝန်ဆောင်မှုအတွက် MyanPay ၏ ယခုလက်ရှိ ကျသင့်သော နှုန်းထားများ (Current fee Schedule) ကို website ပေါ်တွင် တင်ထားပါသည်။ အသုံးပြုသူများသည် ၎င်းတို့၏ MyanPay Account နှင့် ပတ်သက်သော အခကြေးငွေ ပေးဆောင်ခြင်းနှင့် ငွေကြေးများ ထပ်ဖြည့်ခြင်း နှင့် ထုတ်ယူခြင်းတို့တွင် ဘဏ်များသို့ ကျသင့်သော ဝန်ဆောင်ခများကို တာဝန်ယူပေးဆောင်ရမည် ဖြစ်သည်။\n4. တားမြစ်ထားသော လုပ်ငန်းစဉ်များ။\nသင်သည် တရားမဝင်ရရှိသော ငွေများကို လက်ခံရာတွင် MyanPay ကို အသုံးပြုခြင်း မပြုရန် သဘောတူထားရမည်။ တရားဥပဒေနှင့် မညီညွှတ်သော လုပ်ဆောင်ချက်များအတွက် ဝန်ဆောင်မှု ၊ MyanPay website (သို့) မည်သည့် ဖော်ပြထားသော ဝန်ဆောင်မှုမျိုး ကိုမဆို အသုံးပြုနိုင်မည် မဟုတ်ပေ။ အကယ်၍ သင်သည် ဤ agreement ထဲမှ စည်းကမ်းချက်များကို ချိုးဖောက်ခြင်းအပါအဝင် ဥပဒေနှင့် မညီညွတ်သော၊ လိမ်လည်လှည့်ဖျားမှုများ လုပ်ဆောင်နေသည်(သို့) လုပ်ဆောင်ခဲ့သည်ဟု MyanPay မှ သံသယဖြစ်စရာ ကိစ္စရပ်များ ဖြစ်ပေါ်လာပါက ဝန်ဆောင်မှုကို အသုံးပြုခြင်းအား ခေတ္တရပ်စဲထားခြင်း (သို့) ဖျက်သိမ်းခြင်းများ ခံရလိမ့်မည်။ ထိုအခါ သင့်အနေနှင့် သင်၏ MyanPay Account စာရင်းမှ လက်ကျန်ငွေများကို ထုတ်ယူခြင်းလည်း မပြုလုပ်နိုင်ပေ။ သင်သည် MyanPay နှင့်အတူ သံသယရှိသော ကိစ္စရပ်များ စုံစမ်းရာတွင် အပြည့်အဝ ပူးပေါင်းပါဝင်ရလိမ့်မည်။ MyanPay အသုံးပြုသူ (သို့) MyanPay ၏ တာဝန်ရှိသူအဖြစ် အယောင်ဆောင်ခြင်းမပြုရန် (သို့) MyanPay ၏ customer များဆီမှ ၎င်းတို့၏ account ကိုအသုံးပြုနိုင်သော password (သို့) အခြားအချက်များကို တောင်းဆိုခြင်း မပြုရန် သဘောတူရပါမည်။\nသင်၏ account နှင့် သင်၏ ဝန်ဆောင်မှုကို အသုံးပြုခြင်း (“communications”) နှင့် ပတ်သက်၍ ဤ Agreement နှင့် အခြား Agreement များသည် ဥပဒေဘောင်အတွင်းမှ သင့်အား Electronic ဆိုင်ရာတွင် ထောက်ပံ့မှုများ ပေးပေမည်။ သင်မှ Electronic ဆိုင်ရာတွင် MyanPay မှ ဆက်သွယ်ရေးနည်းလမ်းများအားလုံးကို ရယူရန် သဘောတူရမည်။ Electronic ဆက်သွယ်ရေးနည်လမ်းများကို MyanPay website ၏ စာမျက်နှာများပေါ်တွင် တင်ထားခြင်း(သို့)သင်၏ e-mail သို့ ပေးပို့ခြင်းများ ပြုလုပ်လိမ့်မည်။ သင်သည် မည်သည့် ဆက်သွယ်မှုမျိုးကိုမဆို မိတ္တူကူးယူကာ မှတ်တမ်းတင်ထားရမည်။ ပေးပို့သည့်ရက်စွဲမှ အလုပ်ရက် (၅) ရက်ထက်နောက်မကျသေးသော မည်သည့် Electronic (သို့) paper format ကိုမဆို (သင်မှရရှိသည်ဖြစ်စေ၊ မရရှိသည်ဖြစ်စေ) "Writing” ဟု မှတ်ယူမည်ဖြစ်သည်။ သင်၏ Electronic နှင့်ဆိုင်သော ဆက်သွယ်ရေးနည်းလမ်းများ အသုံးပြုရန် သဘောတူညီမှုသည် customer service သို့ ဖုန်းဆက်ခြင်းဖြင့်လည်းကောင်း၊ ဤ ပုံစံကို အသုံးပြု၍ သင်၏ဆုံးဖြတ်ချက်ကို MyanPay သို့ အသိပေးခြင်း ဖြင့်လည်းကောင်း သင်၏ သဘောတူညီချက်ကို ပယ်ဖျက်သည့်အချိန်အထိ အကျုံးဝင်နေမည်ဖြစ်သည်။ ဤသို့ သင်ဖျက်သိမ်းလိုက်ပါက MyanPay မှ ဝန်ဆောင်မှုအသုံးပြုခြင်းအား ရပ်ဆိုင်းလိုက်မည် ဖြစ်သည်။\nသင်သည် Internet နှင့် လက်ရှိ မိမိ e-mail လိပ်စာ သုံးခြင်းအား အာမခံရန် သဘောတူရပေမည်။ MyanPay သည် သင်ပေးသော အချက်အလက်များကို အခြေခံ၍ သင့်လျော်သော နည်းလမ်းများကို သုံး၍ သင်နှင့် ဆက်သွယ်မည် ဖြစ်သော်လည်း မပေးပို့ခဲ့သော e-mail အတွက်လည်းကောင်း သင်အသုံးပြုသော Internet နှင့် e-mail အတွက် ကျသင့်သော ကုန်ကျစရိတ်အတွက် လည်းကောင်း တာဝန်မရှိပေ။ သင့်၌ MyanPay သို့ မှန်ကန်သော e-mail လိပ်စာ ပေးရန်နှင့် ဤ e-mail ကို ပြောင်းလဲခြင်း(သို့) ဖျက်သိမ်းခြင်းများဖြစ်လျှင် MyanPay သို့ ချက်ချင်း အကြောင်းကြားနိုင်ရန် တာဝန်ရှိပါသည်။ အကယ်၍ သင်သည် သင့် e-mail address ကို ပြောင်းလဲခြင်း(သို့) ဖျက်သိမ်းခြင်းတို့ ပြုလုပ်လျှင် သင်အသုံးပြုမည့် MyanPay Account e-mail အတွက် MyanPay ၀ffice သို့ချက်ချင်းဆက်သွယ်ရမည်ဖြစ်သည်။\nMyanPay member များကို URL က www.myanpay.com.mm နှင့် မစသောမည်သည့် စာမျက်နှာကိုမဆို ဝင်ရောက်ခြင်းမပြုရန် တားမြစ်ထားသောကြောင့် MyanPay website ၏ အစိတ်အပိုင်းဖြစ်သော Merchant sites များတွင် www.myanpay.com.mm မဟုတ်ပါက ၀င်ရောက်ခြင်းမပြုရန်တားမြစ်ပါသည်။\nသင်အနေနှင့် တရားမဝင် e-mail များပို့၍ MyanPay customer များ၏ email address များကို အသုံးမပြုရန် သဘောတူရမည်။ သင်သည် spam mail များကို အပိုဆုကြေးများ ရရှိရန်အတွက် အသုံးပြုခြင်းမပြုရန် သဘောတူရပါမည်။\nသင်သည် သင်၏ account password ကိုထုတ်ဖော်ပြောဆိုခြင်း သို့ အခြားသူ၏ password ကို အသုံးပြုခြင်းတို့ကို မပြုရပါ။ User များ၏ password များ မှားယွင်းကာ အသုံးပြုမှုများမှ ဖြစ်ပေါ်လာသော ဆုံးရှုံးမှုများအတွက် MyanPay မှ တာဝန်ရှိမည် မဟုတ်ပေ။\nအကယ်၍သင်သည် ငွေပေးချေခြင်းနှင့် ငွေလက်ခံခြင်း၊ သင်၏ account ကိုစီမံဆောင်ရွက်ခြင်းတို့အပြင် (ဝင်ရောက်စွက်ဖက်ခြင်း၊ hacking ပြုလုပ်ခြင်း သို့ လုံခြုံရေး နှင့် လုပ်ငန်းဝန်ဆောင်မှုများကို ဖျက်ဆီးခြင်း)တို့ အတွက် ကျွန်ုပ်တို့၏ service ကို အသုံးပြုလျှင် (သို့) အသုံးပြုရန် ကြိုးစားလျှင် သင်၏ account မှာ ကြိုတင်အသိပေးခြင်းမရှိပဲ ချက်ချင်းပင် ရပ်ဆိုင်းခံရခြင်း ဖြစ်ပေါ်နိုင်သည်။ထို့ပြင် သင့် Account အား Black Lists အဖြစ် သတ်မှတ်ခြင်းနှင့် အခြားပြစ်ဒဏ်များ (Electronic ဥပဒေဆိုင်ရာ စွဲချက်တင်ခြင်း အပါအ၀င်)များ ကို ပြုလုပ်ခံရနိုင်သည်။MyanPay သည် သင်၏ ဦးစွာခွင့်ပြုချက်မရှိပဲ သင်၏အချက်အလက်များကို သင်၏ လုပ်ငန်းဆောင်တာများနှင့် ဆက်စပ်နေသော မည်သည့်သူကိုမဆို ထုတ်ဖော်ပြောဆိုနိုင်သော အခွင့်အရေးကို ဤ User Agreement အောက်၌ သတိရှိစွာဖြင့် ချုပ်ကိုင်ထားသည်။သင်မှ MyanPay ကြောင့် ဖြစ်ပေါ်သော ပျက်စီးမှုများ ၏ အစိတ်အပိုင်း (သို့) အားလုံးအတွက် MyanPay မှနစ်နာကြေးတောင်းပိုင်ခွင့်မရှိပေ။\nသင်အနေနှင့် ဤ agreement အောက်ရှိ မည်သည့် အခွင့်အရေး (သို့) တာဝန်များကို MyanPay ၏ စာဖြင့်ရေးထားသော ခွင့်ပြုချက်မရှိပဲ ရွေ့ပြောင်းခြင်း မပြုရန် သဘောတူရပေမည်။ MyanPay သည် ဤ agreement အောက်ရှိ မည်သည့် အခွင့်အရေး(သို့) တာဝန်များကို သင်၏ခွင့်ပြုချက်မရှိပဲ ရွှေ့ပြောင်းနိုင်သော အခွင့်အရေးရှိပါသည်။\nတစ်ခါတစ်ရံတွင် MyanPay ၏ ဝန်ဆောင်မှုများအား ပြုပြင်ထိန်းသိမ်းခြင်း၊ အဆင့်မြင့်တင်ခြင်း လုပ်ငန်းစဉ်များအား MyanPay အား လူသုံးအနည်းဆုံး အချိန်တွင် ပြုလုပ်နိုင်ပါသည်။ ထိုအချိန်တွင် MyanPay Service သုံးစွဲနိုင်မှုကို ခေတ္တရပ်ဆိုင်းထားမည် ဖြစ်ပါသည်။ အဆိုပါ ပြုပြင်ထိန်းသိမ်း အဆင့်မြင့်တင်ခြင်း လုပ်ငန်းစဉ်များအတွက် အများအားဖြင့် ကြိုတင်၍ အသိပေး အကြောင်းကြားပေးမည် ဖြစ်ပါသည်။ MyanPay မှ ပြုပြင်ထိန်းသိမ်းမှု ပြုလုပ်နေစဉ်အတွင်း သင့်အနေဖြင့် MyanPay ၏ ဝန်ဆောင်မှုများနှင့် ပတ်သက်၍ MyanPay မှနစ်နာကြေးတောင်းပိုင်ခွင့်မရှိပေ။\nMyanPay Users - သင်အနေဖြင့် ဈေးဝယ်ယူခြင်း၊ ၀န်ဆောင်မှုအတွက် ငွေပေးချေခြင်းများ မပြုလုပ်မီ MyanPay မှ သတ်မှတ်ထားသော Terms & Agreements များအပြင် Merchant များ၏ Terms & Conditions များကို သေချာစွာ ဖတ်ရူရန် လိုအပ်ပေသည်။ သင်သည် ဤလုပ်ငန်းစဉ်ကို သတ်မှတ်ထားသောအချိန်အတွင်း ပယ်ဖျက်ပိုင်ခွင့် ရှိပါသည်။ ပယ်ဖျက်ခြင်းလိုပါက MyanPay မှသတ်မှတ်ထားသော Cancellation Form ကို အသုံးပြု၍ သတ်မှတ်ထားသော အချိန်အတွင်းပယ်ဖျက်နိုင်သည်။ မိမိပယ်ဖျက်လိုက်သော လုပ်ငန်းစဉ် (Transaction)အတွက် ကျသင့်သော MyanPay ၀န်ဆောင်ခကို User ဘက်မှကျခံရမည်ဖြစ်သည်။\nသင်အနေနှင့် ငွေလက်ခံမှု မပြုမီ MyanPay မှ အသိအမှတ်ပြုထားသော MyanPay Business Account တစ်ခုရှိရန် လိုအပ်ပေသည်။ MyanPay တွင် Business Account ဖွင့်ထားသော MyanPay Users သည် အင်တာနက်ပေါ်မှ ဈေးရောင်းခြင်း၊ ၀န်ဆောင်မှု အတွက်ငွေလက်ခံခြင်းများကိုပြုလုပ်နိုင်သည်။MyanPay မှသတ်မှတ်ထားသော Policy များနှင့် MyanPay နှင့် Merchant အကြားချုပ်ဆိုထားသော Agreement များဖျောက်ဖျက်ခြင်းဖြစ်ပေါ်ပါက ငွေလက်ခံခြင်း မပြုလုပ်နိုင်သည့်အပြင် Account ပါပယ်ဖျက်ခြင်းဖြစ်ပေါ်နိုင်သည်။\nMyanPay အသုံးပြုသူများအနေဖြင့် MyanPay မှငွေထုတ်ယူခြင်းကို အချိန်မရွေးပြုလုပ်နိုင်ပါသည်။ သို့သော် MyanPay Business Account Users (Merchant) များအနေဖြင့် ရောင်းချထားသော ထုတ်ကုန်(သို့) ၀န်ဆောင်မှုကို သတ်မှတ်ထားသောအချိန်အတွင်း Product & Service Delivery ကိုအကြောင်းကြောင်းကြောင့် ပျက်ကွက်ခဲ့ပါက ထိုပျက်ကွက်ခဲ့သော Product & Service ၏ကျသင့်ငွေကို MyanPay Account မှထုတ်ယူနိုင်မည်မဟုတ်ပေ။ Merchant ဘက်မှ ပျက်ကွက်သော လုပ်ငန်းစဉ် (Transaction) အတွက် ကျသင့်သော MyanPay ၀န်ဆောင်ခကို Merchant ဘက်မှကျခံရမည်ဖြစ်သည်။


The Department of Engineering Chemistry is started in 1992 along with the establishment of the Mandalay Technological University, formerly known as Mandalay Institute of Technology. The science of “Chemistry” is an extremely broad subject, with implication from applications in the laboratory, industry, medicine, and agriculture, through innumerable uses in our daily lives, to the challenging intellectual exercise of making sense of suchawide subject. After thorough studying some ideas and ways in which “Chemistry” views the material world, apply these concepts to formaprosperous environment for every mankind.}\nနိုင်ငံတော်တည်ဆောက်ရေးတွင် သင်ကြားတတ်မြောက်ထားသော အဆင့်မြင့် ပညာများဖြင့် စဉ်းစားတွေးခေါ်နိုင်စွမ်းရှိကာ ပြဿနာများကို အောင်မြင်စွာ ဖြေရှင်း နိုင်သော နိုင်ငံတော်နှင့် ပြည်သူတို့၏ အကျိုးကိုဆောင်ရွက်ရန်ဆန္ဒရှိပြီး ဆောင်ရွက်နိုင် စွမ်းလည်းရှိသော အင်ဂျင်နီယာ၊ ဗိသုကာ နှင့် နည်းပညာ ကျောင်းသား ကောင်းများ ဖြစ်လာစေရန် အခြေခံအဆင့်မှ မွေးထုတ်ပေးရန် ဖြစ်သည်။ To produce capable and well trained engineers, architects, technologists and academicians who can successfully solve the problems by applying learned-studies with rational thinking based on knowledge of chemistry for public welfare and nation building.\nအင်ဂျင်နီယာဓါတုဗေဒဌာနသည် မန္တလေးနည်းပညာတက္ကသိုလ်၏ အရည်အသွေး မြင့်မားသော ကျောင်းသားများအား လူနှင့်လူ့ပတ်ဝန်းကျင် ကောင်းကျိုးကို ဆောင်ရွက်ပေးနိုင်ပြီး အရည်အချင်း ပြည့်ဝ၍ ကျွမ်းကျင်လိမ္မာသော ခေတ်မီဆန်းသစ် တီထွင်နိုင်စွမ်းရှိသည့် အင်ဂျင်နီယာ၊ ဗိသုကာ နှင့် နည်းပညာရှင်ကောင်းများ ဖြစ်လာအောင်မွေးထုတ်ပေးရာ၌ အထောက်အကူပြု ဘာသာရပ် တစ်ခုအနေဖြင့် စနစ်တကျ လေ့ကျင့်သင်ကြားပေးသည့် ဌာနတစ်ခုဖြစ်လာစေရန် ရည်မှန်း ထားပါသည်။ To becomeadepartment of systematically helpful domain for producing high qualified and skilful engineers, architects, technologists and academicians with update creative power in contributing social welfare and environmental balance.